dhekamarugeveriya(radiyahllahanhaa) | #Dhiislam\n1 year ago |0comment| November 23, 2016\nއިސްލާމީ ތާރީޚުގައި ރަންއަކުރުން ފަވާލެވުނު އެއް އަންހެން ނަންފުޅަކީ އަސްމާ ބިންތް އަބޫބަކުރެވެ. ރަސޫލާ صلي الله عليه وسلم ގެ އެންމެ އަރިސް ޞަޙާބީ ކަމުގައިވާ އަބޫބަކުރު رضي الله عنه ގެ ދަރިކަނބަލުން އަސްމާ ބިންތު އަބޫބަކުރެވެ. އެކަމަނާއަކީ ރަސޫލާ صلي الله عليه وسلمގެ ލޮބުވެތި އަނބިކަމަނާ މުމިނުތަކުންގެ މަންމާފުޅު ޢާއިޝާ رضي الله عنهاގެ ލޮބުވެތި ދައްތާފުޅެވެ. އަދި ރަސޫލާ صلي الله عليه وسلمގެ މަތިވެރި ޞަޙަބީ އައްޒުބައިރު ބުނުލް\nއައްވާމްގެ އަނބިކަނބަލުންނެވެ. އަދި އިސްލާމީ ތާރީޚްގައި ނަންފަވާލެވުނު މަތިވެރި ޢަބްދުﷲ ބުން ޒުބައިރް ބުން އަލްއައްވާމުގެ މަންމާފުޅެވެ.\nއެކަމަނާ އުފަންވެފައިވަނީ މީލާދީ ސަނަތުން 595ވަނަ އަހަރު މައްކާގައެވެ. އެކަމަނާ އިސްލާމްދީނުގެ ކުރީކޮޅުގައި އިސްލާމްވެވަޑައިގެންނެވި މީސްތަކުންގެ ތެރޭގައި ހިމެނެއެވެ. އެކަމަނާ ތަރުބިއްޔަތު ވެފައިވަނީ ނަބަވީ ރިސާލަތުގެ ހިޔަލުގައެވެ. އިސްލާމްދީން އައުމުގެ ކުރިން އެކަމަނާގެ މަންމާފުޅާއި ބައްޕާފުޅުވަނީ ވަކިވެވަޑައިގެންފައެވެ، އެކަމަނާ ބޮޑުފުޅުވީ އެކަމަނާގެ ބައްޕާފުޅު އަރިހުގައި ހުންނަވައިގެންނެވެ. އެކަމަނާ ބޮޑުފުޅުވެފައިވަނީ ބައްޕާފުޅު ދެއްވެވި މަތިވެރި ތަރުބިއްޔަތުގައެވެ. މުސްލިމް އަންހެނެއްގައި ހުންނަންވީ އަޚްލާޤީ ރިވެތި މަތިވެރި ސިފަފުޅުތަކާއި އެކުގައެވެ.\nމައްކާގެ މުޝްރިކުންގެ އަނިޔާވެރިކަން ހައްދުފަހަނައަޅައި ދިޔުމުން މައްކާއިން މަދީނާއަށް މުސްލިމުންގެ ތެރެއިން ގިނަބަޔަކު ހިޖުރަކުރިއެވެ. ރަސޫލާ صلي الله عليه وسلم މައްކާއިން މަދީނާއަށް ހިޖުރަ ކުރެއްވި ދަތުރުފުޅުގައި އެކަލޭގެފާނާއެކުގައި އެދަތުރުގައި ބައިވެރިވެލެއްވެވީ އަބޫބަކުރު رضي الله عنهއެވެ. ހިޖުރައިގެ މިދަތުރުފުޅުގައި އަސްމާ رضي الله عنها ވަނީ ވަރަށް ބޮޑު ދައުރެއް އަދާކުރައްވާފައެވެ. ރަސޫލާ صلي الله عليه وسلم އާއި އެކަލޭގެފާނުގެ އަރިހުގައި ހުންނެވި އަބޫބަކުރު رضي الله عنه މައްކާގެ މުޝްރިކުންގެ ލޯތަކަށް ފިއްލަވައިގެން ތިއްބެވި ހޮހަޅަޔަށް ކާތަކެތި ފޯރުކޮށްދެއްވީ އަސްމާ رضي الله عنها އެވެ. ރަސޫލާ صلي الله عليه وسلم އާއި އެކަލޭގެފާނުގެ އަރިހުގައި ހުންނެވި އަބޫބަކުރު رضي الله عنه އަށް ކާބޯތަކެތި ފޯރުކޮށްދެއްވުމަށްޓަކައި މައްކާއިން ބޭރަށް ހިންގަވައިފައި ވަޑައިގެންނެވިއެވެ. ކާބޯތަކެތި ގެންދެވުމަށްޓަކައި އެކަމަނާ ކާތަކެތި އެޅުއްވެވީ ފޮތީގެ ދަބަހަކަށެވެ. އަދި އޭގެއަށް ކާތަކެތި އެޅުއްވުމަށްފަހު އޭގެ ތުންއައްސަވާނެ އެއްޗެއްލިބަވަޑައި ނުގެންނެވުމުން އެކަމަނާގެ ހެދުންކޯޅާއި އެކު ބޭނުންކުރައްވާފައި ހުރި ފޮތީގެ ކަމަރު ދެފަޅިއަށް ފަޅާލައްވައި އޭގެ އެއްފަޅިން ދަބަހުގެ ތުން ބަންނަވާ އެކަމަނާގެ ހެދުމަށް އަނެއްފަޅި ބޭނުން ކުރެއްވެވިއެވެ. ކާތަކެތި ހިއްޕަވައިގެން ހޮހަޅައަށް ވަޑައިގެން ބައްޕާފުޅުއަރިހު އެވާހަކަ އެގޮތަށް ވިދާޅުވި ހިނދު ރަސޫލާ ާ صلي الله عليه وسلم އެކަމަނާއަށް ހެޔޮދުކޮށްދެއްވަވައި އެކަމަނާއަށް ސުވަރުގޭގައި ދެކަމަރު ވާނެ ކަމުގެ އުފާވެރި ޚަބަރު ދެއްވެވިއެވެ. ذات الناطقين ނުވަތަ ދެކަމަރުގެ ވެރިޔާގެ ނަންފުޅު އެކަމަނާއަށް ދެއްވީ މިހާދިސާގެ ތެރެއިންނެވެ.\nއެކަމަނާއަކީ މުސްލިމް ތަކުންގެ އަނބީނަށްވާ މިސާލެކެވެ. ޒުބައިރް رضي الله عنه އާއި އަސްމާ رضي الله عنها ދެބޭކަނބަލުންގެ ކައިވެނިފުޅު ވެވުނު އިރު ޒުބައިރް رضي الله عنه އަކީ މުދާވެރި މުއްސަނދި ބޭކަލެއްނޫނެވެ. އެކަލޭގެފާނުގެ މިލްކިއްޔާތުގައި އޭރު އޮތީ ފެން އުފުލުމަށް ބޭނުންކުރާ ޖަމަލަކާއި އެންމެ އަހެކެވެ. އެކަމަނާގެ އަތްޕުޅުން އަހަށް ކާންދެއްވައި ހައްދަވައެވެ. ރޮށި ފިހުމަށް ފުށްގަނޑު ތައްޔާރުކުރައްވާހެއްދެވިއެވެ. އަދި އެކަމަނާވަނީ އެކަމަނާގެ ބޯމަތީގައި ބަހައްޓަވައިގެން ޒުބައިރް رضي الله عنه ގެދަނޑުބިމުން ރަސޫލާ صلي الله عليه وسلم ގެ ގަނޑުވަރާއި ހަމައަށް ކަދުރު ގެންދަވާފައެވެ. އެކަމަނާ ވިދާޅުވެފައި ވެއެވެ. އެއްދުވަހަކު ޒުބައިރް رضي الله عنه ގެ ދަނޑުން ގިނަޢަދަދެއްގެ ކަދުރު ހިއްޕަވައިގެން ތިމަންކަމަނާ ވަޑައިގަތް މަގުމަތީގައި ރަސޫލާ صلي الله عليه وسلم ބައެއް އަންޞާރިއްޔަ ބޭކަލުންނާއިއެކު ވަޑައިގެންނެވިއެވެ. އެކަލޭގެފާނު صلي الله عليه وسلم ތިމަން ކަމަނާއަށް އެކަލޭގެފާނުގެ ޖަމަލުކޮޅު ތިރިކޮށްދެއްވަވައި ސަވާރުވުމަށް ދެންނެވި ހިނދު ތިމަންކަމަނާ ލަދުފުޅު ގަނެފަސްޖެހެވުނެވެ. އެކަލޭގެފާނުގެ އަރިހުގައި އެހެންވެސް ބޭކަލުން ތިއްބެވުމާއި އެކުއެވެ. އަދި ތިމަންކަމަނާއަށް ތިމަންކަމަނާގެ ފިރިކަލުން ޒުބައިރް رضي الله عنه ޣީރަތްތެރިކަން ހަނދުމަވިއެވެ. ފަހެ އެކަލޭގެފާނަކީ ރަސޫލާ صلي الله عليه وسلم ގެ އަޞްޙާބުންގެ ތެރެއިން އެންމެ ޢީރަތްތެރިކަން ބޮޑު ބޭފުޅާއެވެ. އެހިނދު ރަސޫލާ صلي الله عليه وسلم ތިމަންކަމަނާގެ ލަދުވެތި އެހާލަތު ދެނެލައަވައި އެތަން ދޫކުރައްވައި ކުރިއަށް ވަޑަގެންނެވިއެވެ. ތިމަންކަމަނާ ޒުބައިރް رضي الله عنه ގެ އަރިހަށް ވަޑައގެން އެވާހަކަތައް ދެންނެވުމުން ވިދާޅުވިއެވެ. ﷲގަންދެއްވައި ވިދާޅުވަމެވެ. ކަމަނާ ކަދުރު އުފުލުމުގެ އެބުރަމަސައްކަތުގައި އެހާލަތުގައި ކަމަނާ ހުންނަވަނިކޮށް އެކަލޭގެފާނަށް ކަމަނާ ފެނިލެއްވުން ކަމަނާ އެކަލޭގެފާނުގެ ޖަމަލުގައި ދަތުރުކުރެއްވުމަށްވުރެ ތިމަންކަލޭގެފާނަށް ލަދުވެތިކަން ބޮޑެވެ.\nއަސްމާ رضي الله عنها އެކަމަނާގެ ފިރިކަލުންގެ މަސައްކަތްޕުޅުގައި އެހީތެރިވެދެއްވައި ޒުބައިރް رضي الله عنه އަށް ޚިދްމަތްކުރެއްވުމުގައި ދެމިހުންނެވިއެވެ. ފަހުން އަބޫބަކުރު رضي الله عنه އެކަމަނާގެ ގެއަށް މަސައްކަތުގައި އެހީވާނެ މީހަކު ފޮނުއްވެވިއެވެ. އެހާހިސާބުން އެކަމަނާއަށް މަސައްކަތުގައި ލުއިވިއެވެ. ފަހުން ޒުބައިރް ބުން އަލްއައްވާމް رضي الله عنه އަކީ މުއްސަނދި ބޭކަލަކަށް ވެވަޑިއިގަތެވެ. އެކަލޭގެފާނު އަވަހާރަވުމަށްފަހު އެކަލޭގެފާނުގެ މުދާ 40 މިލިއަން ދިރުހަމަށް ވިއްކާލެވުނެވެ.\nއަސްމާ رضي الله عنها އަކީ ހިތްވަރުގަދަ ބޭކަނބަލެކެވެ. ކެތްތެރިވެސް ބޭކަނބަލެކެވެ. އެކަމަނާ ވަނީ އެކަމަނާގެ ހިތްވަރުފުޅު ގަދަކަން ޔަރްމޫކު ހަނގުރާމައިގައި ދައްކުވައިދީފައެވެ.\nއަސްމާ رضي الله عنها ގެ ކެތްތެރިކަން އެކަމަނާ ވަނީ އެކަމަނާގެ އުމުރުފުޅުން 100އަހަރަށް ފާއިތުވީފަހުންވެސް ދައްކުވައިދީފައެވެ. އޭރު އެކަމަނާއަކީ ލޯފަންވެސް ބޭކަނބަލެކެވެ. އިސްލާމުންގެ ހަތަރު ޚަލީފާއިންގެ ވެރިކަމަށްފަހު މުސްލިމުންގެ ތެރޭގައި ދެބަސްވެ އަރައިރުންތަކެއް ހިނގި ވަގުތެކެވެ. އަސްމާ رضي الله عنهاގެ ލޮބުވެތި ދަރިކަލުން އަބްދުﷲ ބުން ޒުބައިރް ބުން އައްވާމް އެކަމަނާގެ އަރިއަހަށް އައިސް ދެންނެވިއެވެ. އަހުރެންގެ ލޯބިވާ މަންމާއެވެ. މީސްތަކުންގެ ތެރރެއިން ގިނަބަޔަކު ތިމަން ދޫކޮށްލައިފިއެވެ. އެބައިމީހުންގެ ތެރެއިން ތިމަން ކަލޭގެފާނާއެކުވާ މީހުން މަދެވެ. އަދި އެބައިމީހުންނީ ތިމަންކަލޭގެފާނާއެކު މާގިނައިރު ހަނގުރާމަ ކުރެވޭނެ ބަޔަކުނޫނެވެ. އަދި ތިމަންކަލޭގެފާނާ ދެކޮޅުވީ މީހުން ހުށައެޅުމެއް ހުށައަޅާފައިވަނީ ތިމަންކަލޭގެފާނަށް ދުނިޔެވީ ފައިދާތަކަކާއި މަންފާތަކެއްގެ ވާހަކައިންނެވެ. އޭމަންމާއެވެ. މިކަމުގައި ކަމަނާއަށް ފެންނަ ގޮތެއް ވިދާޅުވެދެއްވާށެވެ. އެކަމަނާ ދެންނެވިއެވެ. އޭދަރިފުޅާއެވެ. ކަލޭގެ ނަފްސަށް ހެޔޮވެގެންވާގޮތެއް އެނގޭނީ ހަމަ ކަލޭގެފާނަށެވެ. ކަލޭގެފާނު ތިހުންނެވި މަގީ ހައްޤުމަގުގައި ކަމަށް ޤަބޫލު ކުރެވި އަދި ކަލޭގެފާނު ތިޔަ ގޮވާލައްވާ އެއްޗަކީ ތެދު ކަމަށްވާނަމަ އެގޮތައިގެން ކުރިއަށް ދިޔުން ހެޔޮވެގެންވެއެވެ. އަދި ދަންނާށެވެ. ކަލޭގެފާނުގެ އަރިހުގައި ތިއްބެވީ ބޭކަލުން ޤަތުލުވެވަޑައިގެން ކަލޭގެފާނު އެކަނި ވިޔަސް ކަލޭގެފާނު ބަނޫ އުމައްޔާގެ ކުރިމަތީގައި ކަނދުރާ ތިރި ނުކުރައްވާށެވެ. ކަލޭގެފާނު ދުނިޔަވީ ބޭނުމެއްގައި އުޅުއްވާނަމަކަލޭގެފާނު ވެގެންދާނީ ކަލޭގެފާނުގެ އަމިއްލަ ނަފްސުފުޅާއި ކަލޭގެފާނަށް ތަބަޢަވީމީހުން ހަލާކުގެ ތެރެއަށްވައްޓާލި މީހަކަށެވެ. އެހިނދު ޢަބްދުﷲ ވިދާޅުވިއެވެ. ﷲގަންދެއްވައި ވިދާޅުވަމެވެ. ތިމަންކަލޭގެފާނުގެ ޙިޔާލަކީވެސް ތިޔައީއެވެ.\nއެދެމައިކަނބަލުންގެ ދެމެދުގައި ވާހަކަތަށް ދެކެވެމުންގޮސް އަބްދުﷲ ދެންނެވިއެވެ. މަންމާއެވެ. ކުރިންވެސް އަދި ފަހުންވެސް ހެޔޮދުޢާކުރުން ދޫކޮށްނުލައްވައްޗެވެ. އަސްމާ ބިންތު އަބޫބަކުރުرضي الله عنها ދެންނެވިއެވެ. ބާޠިލްގޮތުގައި މަރުވަމީހާއަށްޓަކައިވެސް އަހުރެން ދުޢާކުރުން ހުއްޓައެއްނުލަމެވެ. ތިބާެއީ ހައްޤުގޮތުގައި މަރުވާ މީހެކެވެ. ދެން އެކަމަނާ ދުޢާކުރެއްވިއެވެ. އޭﷲއެވެ. މައްކާއާއި މަދީނާގައި އޭނާ ހުރި ހުރިހައި ޤިޔާމަކަށާއި، އެގިސްލި ގިސްލުންތަކަށާއި، ހިއްކި ކަރުހިއްކުންތަކަށާއި އޭނާގެ ބައްޕާއަށާއި ތިމަންކަމަނާއަށް ހެޔޮކޮށް ހިތި ހިތުމަށް ރަޙްމަތްލައްވާށިއެވެ. އޭ ﷲއެވެ. އިބަ ކަލާންގެ އަމުރުފުޅުދަށަށް މިއަޅާ އޭނާ ތަސްލީމުކުރަމެވެ. އަދި އިބަކަނލާންގެ މިންވަރުކުރެއްވެވި ގޮތަކަށް މިއަޅާ ރުހިގެންވަމެވެ. ފަހެ ތިމަންކަމަނާގެ މިދަރިކަލުންގެ ބަދަލުގައި ކެތްތެރިންނަށާއި ޝުކުރުވެރިންނަށް ދެއްވާ އަޖުރު ތިމަންކަމަނާއަށް ދެއްވާށިއެވެ.\nމިދުޢާ ކުރެއްވުމަށްފަހު ވަދާޢުކުރެއްވުމުގެ ގޮތުން ދެމައިކަނބަލުން ވަދާޢުގެސަލާމަށް ކޮނޑާކޮނޑު ޖައްސަވާލެއްވި ވަގުތު އަބްދުﷲ ބިން ޒުބައިރް ރަޞިޔައްﷲ ޢަންހު ދަގަނޑު ދަހަނާ ތުރުކުރައްވައިގެން ހުންނެވިކަން އެކަމަނާއަށް އެނގިލެއްވުމުން ދެންނެވިއެވެ. ދަރިފުޅާއެވެ. ތިޔައީ ޝަހީދެއްގެ ލަޤަބުބޭނުންވާ މީހުންގެ ހެދުމެއްނޫނެވެ. އެހިނދު އެކަލޭގެފާނު ވިދާޅުވިއެވެ. އަހުރެން މިހެދުން އެޅީ މަންމަގެ ހިތަހަމަޖައްސައިދޭށެވެ. އަސްމާ رضي الله عنها ދެންނެވިއެވެ. ނޫނެކެވެ. ތިޔަ ދަހަނާކޮޅު ބާލުއްވާށެވެ. ދެންއެކަލޭގެފާނު ދަހަނާ ބާލުއްވައި އެހެން ހެދުންކޮޅުތައް އަޅުއްވައި ބާރުކުރައްވަން ފެއްޓެވުމުން ވިދާޅުވިއެވެ. ފޭރާން ލުއިކުރައްވާށެވެ. ދެން އެކަލޭގެފާނު ތިރިން ފޭރާން ބާރުކުރައްވައި މަތިން ފޭރާން ލުއި ކުރެއްވިއެވެ. އެއީ ޝަހީދުވެވަޑައިގެން ވެއްޓި ވަޑަައިގަތަސް ޢައުރަ ކަޝްފުވެވަޑައިގެންފާނެތީއެވެ.\nއެވަގުތު އަސްމާرضي الله عنها އެކަމަނާގެ ލޮބުވެތި ދަރިކަލުނަށް ބައްޕާފުޅު ޒުބައިރް ރަޞިޔައްﷲ ޢަންހުގެ ވާހަކައިން ހަނދުމަކޮށްގެއްވިއެވެ. އަދި ކާފާފުޅު އަބޫބަކްރުއް ޞިއްދީޤްގެ ވާހަކައިން އެކަލޭގެފާނަށް ހިތްވަރުދެއްވިއެވެ. ބޮޑުދައިތާފުޅު ޢާއިޝާ رضي الله عنها ގެ ވާހަކައިން ޒިކުރާ އާކޮށްދެއްވަވައި ހެއްދެވިއެވެ. އަދި ޝަހީދުވެއްޖެނަމަ އެބޭކައުކަނބަލުންނާ ބައްދަލުމުގެ މަތިވެރި ނަސީބު ހަނދުމަކޮށްދެއްވައި އެކަލޭގެފާނަށް ހިތްވަރުދެއްވެވިއެވެ.\nމަންމައެއްގެ ހައިސިއްޔަތުން އެކަމަނާ ވަނީ ނަމޫނާ ދައްކަވާފައެވެ. އަތްބެއްގެ ދައުރުން މުސްލިމްއަންހެންތަކުންނަށް ދަރުސްތަކެއްވަނީ ދެއްވާފައެވެ. އެކަމަނާއީ މަތިވެރިބޭކަނބަލެކެވެ. އެކަމަނާއަށް ހެޔޮރަޙްމަތްލައްވައި އަޅަމެންނީ އެކަމަނާފަދަ ހިތްވަރުގަދަ ކެރޭ މައިން ކަމުގައި ލައްވާށިއެވެ. އާމީން


އަހަރެންގެ ބޭންކް ދިވެހިންގެ ބޭންކުގެ ހިދުމަތަށް މިވަނީ ކިހިނެތް؟\nދިވެހިންގެ ބޭންކް، ނުވަތަ ބީއެމްއެލްގެ ހިދުމަތްތައް ޓެކްނިކަލް މައްސަލަތަކާ ގުޅިގެން މީގެ ކުރިން ވެސް ކެނޑެއެވެ. ނަމަވެސް މިފަހަރުގެ ހާލަތު ތަފާތެވެ. ހިދުމަތްތައް މެދު ކެނޑޭތާ ދެ ހަފުތާއަށްވުރެއް މިވަނީ ގިނަ ވެފަ އެވެ. އިރުއިރުކޮޅާ ހިދުމަތް މެދުކެނޑެނީއެވެ. އެއަށްފަހު އިއްޔެ ވެގެންދިޔައީ ގިނަ ކަސްޓަމަރުންނަށް އުނދަގޫތަކާ ކުރިމަތިވި ދުވަހަކަށެވެ.\nއިއްޔެ ބީއެމްއެލްގެ ހިދުމަތްތައް ހެނދުނުން ފެށިގެން އޮތީ މެދުކެނޑިފައެވެ. ދޭތެރެދޭތެރެއިން ހިދުމަތް ރަނގަޅުވި ނަމަވެސް ގިނަ ވަގުތު އެ ބޭންކުގެ އެޕާއި ޕީއޯއެސް އާއި އޭޓީއެމްތަކުގެ ހިދުމަތްތައް ދިޔައީ މެދުކެނޑެމުންނެވެ. މިކަމާ ގުޅޭގޮތުން އިއްޔެ މެންދުރު ބޭންކުން ބުނެފައިވަނީ އެއީ އަޕްގްރޭޑިން މަސައްކަތެއްގައި ދިމާވި ޓެކްނިކަލް މައްސަލައަކާ ގުޅިގެން ވި ކަމެއް ކަމަށެވެ.\nއާއްމުކޮށް ބޭންކުގެ އަޕްގްރޭޑިންގެ މަސައްކަތް ކުރަނީ ދަންވަރާއި ފަތިހާ ދެމެދުގެ ވަގުތުތަކުގައެވެ. އެވަގުތު އަޕްގްރޭޑިން މަސައްކަތް ކުރާއިރު ހިދުމަތް މެދު ކެނޑުނަސް ގިނަ ބަޔަކަށް އޭގެ ސަބަބުން އަސަރެއް ނުކުރާނެއެވެ. ނަމަވެސް މިދިޔަ ހަފުތާއިން ފެށިގެން ދަންވަރު މި މަސައްކަތް ކުރި ނަމަވެސް ދުވާލު ވަގުތު މައްސަލަތައް ދިމާވެއެވެ. މިކަމާ ގުޅޭ ތަފްސީލް ބޭންކުން ހާމަ ނުކުރުމަކީ މައްސަލައެއް ކަމަށް ގިނަ ބަޔަކު ދެކެއެވެ.\nބީއެމްއެލް އިން ކޮންމެ ފަހަރަކު ވެސް އަޕްގްރޭޑިން މަސައްކަތް ކުރާކަމުގެ ނޯޓިސް ސޯޝަލް މީޑިއާގައި ހިއްސާ ކުރެއެވެ. ނަމަވެސް ހިދުމަތްތައް އަލުން ދިނުމުގައި ލަސްވި ނަމަވެސް ކަސްޓަމަރުން "ހަޅޭއް" ނުލަވަނީސް އެކަމުގެ މައުލޫމާތު ހިއްސާ ނުކުރެއެވެ.\nއިއްޔެވެސް ހިދުމަތްތައް މެދުކެނޑިފައިވާކަން ބީއެމްއެލް އިން ބުނީ ގިނަ ބައެއްގެ އެކައުންޓުތަކުގެ ބެލެންސް ސުމެއް ކަމަށް ދެއްކުމުން ސޯޝަލް މީޑިއާގައި ފާޑު ކިޔަން ފެށުމުންނެވެ. ރައްޔިތުންގެ ބޭންކުން ރައްޔިތުންނަށް ހިދުމަތާއި މައުލޫމާތު ފޯރުކޮށްދިނުމުގައި ކަންކުރަންވީ މިހެންތޯއެވެ.\nއެކައުންޓުގައި ހުރި ލާރިކޮޅަށް ވީނުވީއެއް ނޭނގި އެތައް ބަޔަކު ވަނީ ކަންބޮޑުވެފައެވެ. އަދި ރެސްޓޯރެންޓުތަކާއި ފިހާރަތަކުގައި ފައިސާ ނުދެއްކިފައި އެތައް ބަޔަކު ތިބެން ޖެހުނެވެ. ބޭންކުގެ ހިދުމަތްތައް މެދުކެނޑުމުން އެހެނިހެން ގިނަ ހިދުމަތްތައް ވެސް މެދުކެނޑުނެވެ. މީގެ ސަބަބުން ބޭންކާ ދެކޮޅަށް ކޯޓަށް މައްސަލަ ހުށަހެޅުމަށް ވެސް ގިނަ ބަޔަކު ވަނީ ބުނެފައެވެ.\nއާއްމުންގެ އިތުރުން ވިޔަފާރިތަކަށް ވެސް އިއްޔެ ވަނީ ގިނަ ގެއްލުންތަކެއް ވެފައެވެ. ވިޔަފާރުވެރިޔަކު ބުނިގޮތުގައި އޭނާއަށް ލިބުނު ގެއްލުމުގެ ޒިންމާ ބޭންކުން ނަގަން ޖެހެއެވެ. އެއީ ބޭންކުން އެންގުމެއްނެތި ހިދުމަތް މެދުކަނޑާލާފައިވާތީ ކަމަށް އޭނާ ބުންޏެވެ.\n"އިއުލާން ކުރީ ފަތިސް ވަންދެކައޭ މެދުކެނޑޭނީ އެކަމަކު މިއަދު އެއްކޮށްހެން މިދިޔައީ ގިނަ ފަހަރު ކާޑުން ނުކެނޑި. ކޯވިޑާ ހެދި ގިނަ މީހުން މިހާރު ނަގުދު ފައިސާ ނުގެންގުޅޭ. ދެން ކިހިނެތް ވިޔަފާރި ކުރާނީ. ބޭންކުން ޖަވާބުދާރީވާން ޖެހޭ މިކަމުގަ،"\nއެ ވިޔަފާރިވެރިޔާ ބުންޏެވެ.\nބައެއް މީހުން ވަނީ ބޭންކުން ހަފުތާއެއްގެ ތެރޭގައި އެތައް ފަހަރަކު އަޕްގްރޭޑިން މަސައްކަތަށް ހިދުމަތްތައް މެދުކަނޑާލުމުން އެ ކުރާ ކަމަކާ މެދުވެސް ސުވާލު އުފައްދާފައެވެ. މިގޮތަށް ސުވާލު އުފެދެނީ ބޭންކަށް އެންމެ ބާރު ބޮޑު ދުވަހު (އާދީއްތަ) ދުވަހުގެ ބޭންކު ގަޑީގައި މި ހިދުމަތްތައް މެދުކަނޑާލުމުން ކަމަށް ގިނަބަޔަކު ބުނެއެވެ.\n"އަނެއްކާ އަޕްގްރޭޑިންގެ މަސައްކަތެއްބާ ކުރަނީ. މިފަދަ ދުވަހެއްގަ ހާދަ ހިޔެއް ނުވޭ އެކަމަކު އަޕްގްރޭޑިން މަސައްކަތް ކުރާނެ ހެން. އެހެން ކޮންމެ ވެސް ކަމެއް އުޅޭހެން ހީވޭ. ބޭންކުން ރައްޔިތުންނަށް ހާމަ ކުރަން ޖެހޭ ވެގެން އުޅޭގޮތެއް،"\nއާއްމުންގެ މީހަކު ބުންޏެވެ.\nބައެއް މީހުން ވަނީ ބޭންކަށް ސައިބަ އެޓޭކުތައް އަންނާތީ ހިދުމަތްތައް މެދުކެނޑުނީ ކަމަށް ވެސް ބުނެފައެވެ. ނަމަވެސް މިހާތަނަށް ބޭންކުގެ ހިދުމަތްތައް މެދުކެނޑުނު ސީދާ ސަބަބެއް އެ ބޭންކުން ހާމަކޮށްފައި ނުވެއެވެ. ހަމައެކަނި ބުނެފައިވަނީ މުހިންމު އަޕްޑޭޓެއްގައި ދިމާވި މައްސަލައަކާ ގުޅިގެން ހިދުމަތް މެދުކެނޑުނީ ކަމަށެވެ.\nގައުމުގެ ޚަޒާނާ ހުސްކޮށްލާފަ އާއްމުންގެ ފައިސާކޮޅުވެސް ލޮވެލަނީ.\nޚިދުމަތަށް ބުރޫއަރައި، ދިމާވަމުންދާ ދަތިތަކަށްޓަކައި ނިހާޔަތަށް މައާފަށް އެދެން: ރައްޔިތުންގެ ބޭންކް\nދިވެހިންގެ ބޭންކުގެ އެކައުންޓުތައް ސުމަކަށް! އާންމުންނަށް ބޮޑު ތަކުލީފެއް، ވިޔަފާރިތަކަށް ބޮޑު ގެއްލުމެއް\nގިނައިރުތަކެއް ފަހުން ބޭންކުގެ ޚިދުމަތްތައް ލިބެންފަށައިފި، ކަސްޓަމަރުންގެ ކެތްތެރިކަމަށް ބީއެމްއެލްގެ ޝުކުރު!\nބީއެމްއެލްގެ “ދަރަނި ކާޑު” އަލަށް ހައްދާ މީހުންނަށް ހަދިޔާ ދެނީ\nއެންމެ ފަހުން "ރައްޔިތުންގެ ބޭންކް" އިން ކުރެޑިޓް ލިމިޑް 750 ޑޮލަރަށް\nވަރަށް ގިނަ ހިދުމަތްތަކެއް މިރޭ 01:00ން 05:00 އަށް ބުރޫއަރާނެ: ދިވެހިންގެ ބޭންކް


ހއ. އަތޮޅު މަދަރުސާގެ ދަރިވަރުނަށް ގަނާކުރުމުގެ މައްސަލަތަކާ ގުޅޭގޮތުން މައުލޫމާތު ދީފި\nހއ. އަތޮޅު މަދަރުސާގެ ދަރިވަރުންނަށް ގަނާކުރުމުގެ މައްސަލަތަކާ ގުޅޭގޮތުން މަޢުލޫމާތުދީ ހޭލުންތެރިކުރުމުގެ ސެޝަނެއް ކުރިއަށް ގެންގޮސްފިއެވެ.\nޖަނަވަރީ މަހުގެ 22 ވަނަ ދުވަހު ހއ. ހޯރަފުށީ ޕޮލިސް ސްޓޭޝަނާއި ހއ. އަތޮޅު މަދަރުސާ ގުޅިގެން ކުރިއަށް ގެންދިޔަ މިސެޝަންގައި މައުލޫމާތު ދީފައިވަނީ އެމަދަރުސާގެ ގްރޭޑް ހަތަރެއްގައި ތައުލީމު ހާސިލްކުރަމުންދާ ދަރިވަރުންނަށެވެ.\nމި ސެޝަންގައި ގަނާ ކުރުމުން ރައްކާތެރިވާނެ ގޮތްތަކާއި، އެހެން ކުދިން އެކަމުން ރައްކާތެރިކުރުމަށް މަސައްކަތްކުރާނެ ގޮތްތަކާ ގުޅޭގޮތުން މަޢުލޫމާތު ދީފައިވެއެވެ. އަދި ގަނާކުރުމުގެ ސަބަބުން ނުކުންނަ ނުރަނގަޅު ނަތީޖާއާއި ގަނާގެ ޝިކާރައަށްވާ ކުއްޖާއަށް އެކަމުގެ ސަބަބުން ކުރިމަތިވާނެ ގެއްލުންތަކާއި އަދި ގަނާކުރުން ހުއްޓުވުމަށް ދަރިވަރުންނަށް ކުރެވިދާނެ ކަންކަމާ ގުޅޭގޮތުން މަޢުލޫމާތު ދީފައިވެއެވެ.\nމީގެއިތުރުން ދަރިވަރުން އިތުރަށް ޝައުޤުވެރިކުރުވައި، ބައިވެރިކުރުވުމުގެ ގޮތުން ގުރޫޕްތަކަކަށް ބަހާލައި، ގަނާކުރުމާއި ގުޅޭގޮތުން އެގުރޫޕްތަކުގެ މެދުގައި މަޝްވަރާކޮށް ދަރިވަރުންގެ ޚިޔާލުތައް ހުށަހަޅައިދީފައިވެއެވެ. އެގޮތުން ގަނާ އަދި ފުރައްސާރަކޮށް ޖެއްސުންކުރާނަމަ ޢަމަލުކުރާނެގޮތާއި، ގަނާ ރައްދުވާ ކުއްޖާއަށް ކުރެވޭނެ އިޙްސާސްތަކާއި، ގަނާކުރުން ހުއްޓުވުމަށް ދަރިވަރުންނަށް ކުރެވޭނެ ކަންތައްތަކާއި ގުޅޭގޮތުން މަޝްވަރާކޮށް ހުށަހެޅުންތައް ހުށަހަޅާފައިވެއެވެ.\nމިސެޝަންގައި ހއ. އަތޮޅު މަދަރުސާގެ ގްރޭޑް ހަތަރެއްގައި ތައުލީމު ހާސިލްކުރަމުންދާ 36 ދަރިވަރުން ބައިވެރިވެފައިވެއެވެ.\nކޯޓަށް ހާޟިރުކުރުމަށް ދެ މީހަކު ހޯދަނީ\nލަންކާއަށް ދިން ޓެރަރިސްޓް ހަމަލާގަ ދިވެހިން ބައިވެރިވާ ކަމަށް ފަތުރާ ވާހަކަތައް ފުލުހުން ދޮގުކޮށްފި!\nފޯނެއްގެ ވެރިފަރާތް ހޯދަނީ\nތެޔޮ ބައުޒަރަކާއި ސައިކަލެއް ޖެހި ހިނގި އެކްސިޑެންޓްގެ މަންޒަރު ދުށް ބަޔަކު ވޭތޯ ހޯދަނީ\nއުމުރުން ދުވަސްވީ މީހަކު މޫދެއްގައި ނިޔާވެފައި އޮއްވާ ފެނިއްޖެ!\n23 ޖެނުއަރީ 2020


ވެލެންސިއާގެ ކޯޗަކަށް އާތީ ހަމަޖައްސައިފި – Haftha\nTue, 27 October, 2020, 2:49 am\nވެލެންސިއާގެ ކޯޗަކަށް އާތީ ހަމަޖައްސައިފި\nއެއް އަހަރުގެ މެދުކެނޑުމަކަށް ފަހު އަލުން ފުރަތަމަ ޑިވިޝަނުގައި ވާދަކުރަން ކްލަބް ވެލެންސިއާ އިން ތައްޔާރުވަމުން އަންނައިރު އެ ކުލަބުގެ ކޯޗަކަށް މުހައްމަދު އާތިފް (އާތީ) ހަމަޖައްސައިފި އެވެ.\nގައުމީ ފިރިހެން ޓީމުގެ އެސިސްޓެންޓް ކޯޗުކަން ވެސް ކޮށްފައިވާ އާތީ އެންމެ ފަހުން ކޯޗުކޮށްދިން ކުލަބަކީ ޓީސީ ސްޕޯޓްސް ކުލަބެވެ. އޭގެ ކުރިން އާތީ ވަނީ ޔުނައިޓެޑް ވިކްޓަރީ އަށް ވެސް ކޯޗުކޮށްދީފަ އެވެ.\nއެގޮތުން އާތީ ވަނީ 2016 ވަނަ އަހަރުގެ ދިވެހި ޕްރިމިއާ ލީގުގައި ޔުނައިޓެޑް ވިކްޓަރީ އަށް ގަދަ ހަތަރަކުން ފުރުސަތު ހޯދައިދީފަ އެވެ. އަދި އެ ފަހަރުގެ އެފްއޭ ކަޕުގައި އޭރު އެންމެ ވަރުގަދަކޮށް އޮތް މާޒިޔާ ކަޓުވާލުމަށް ފަހު ސެމީ ފައިނަލުގައި ވެސް ވާދަކުރި އެވެ.\nނަމަވެސް ޖެހިގެން އައި އަހަރު އޭނާ ވަނީ އެ ޓީމުގެ ކޯޗުކަމުން ވަކިވެފަ އެވެ. އެއަށްފަހު އާތީ ފެނިގެންދިޔައީ ގައުމީ އަންހެން ޓީމަށް އިރުޝާދު ދިނުމުގަ އެވެ. އެގޮތުން އާތީގެ އިރުޝާދުގެ ދަށުން ގައުމީ އަންހެން ފުޓްބޯޅަ ޓީމު ވަނީ ގިނަ ކުރިއެރުންތަކެއް ހޯދައިފަ އެވެ. އެގޮތުން 2018 ވަނަ އަހަރު ސިންގަޕޫރުގައި ބޭއްވި މުބާރާތުގެ ތިން ވަނަ ވެސް ހޯދި އެވެ.\nއާތީގެ ކޯޗުކަމުގައި މާދަމާ ވެލެންސިއާ އިން ފަރިތަކުރުންތަކަށް ފަށަން ނިންމާފައިވާ ކަމަށް އެ ކުލަބުން ބުނެ އެވެ.\nއޮކްޓޯބަރު 16، 1979 ވަނަ އަހަރު އުފެއްދި ވެލެންސިއާއަކީ މިދިޔަ 40 އަކަށް އަހަރު ތެރޭގައި ރާއްޖޭގެ ފުޓްބޯޅައިގައި އެންމެ ގިނަ ކާމިޔާބީ ހޯދާފައިވާ އަދި ފުޓްބޯޅައިގައި އެންމެ ނަން ހިނގާ އެއް ކުލަބެވެ.\nއެގޮތުން އެ ކުލަބުން ގިނަ ކުޅުންތެރިންތަކެއް ވެސް ވަނީ އުފެދިފަ އެވެ. ގައުމީ ފުޓްބޯޅަ ޓީމުގެ ކެޕްޓަން އަކުރަމް އަބްދުލް ގަނީ (އަކޫ)ގެ ކެރިއަރު ފެށީ ވެސް ވެލެންސިއާ އިންނެވެ. އޭނާ މިފަހަރު ފެންނާނީ ވެސް އެ ކުލަބުންނެވެ. އޭގެ އިތުރުން ރާއްޖޭގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާ އަލީ އަޝްފާގު (ދަގަނޑޭ) ވެސް ވިދާލީ ވެލެންސިއާއިންނެވެ.\nވެލެންސިއާ ފުރަތަމަ ޑިވިޝަނުން ރެލިގޭޓްވީ 2018 ވަނަ އަހަރު އެވެ. އެޓީމު ފުރަތަމަ ޑިވިޝަނުން އަލުން ފުރުސަތު ހޯދީ މިއަހަރުގެ ކުރީކޮޅު އޮތް ދެ ވަނަ ޑިވިޝަން ފުޓްބޯޅަ މުބާރާތް ކާމިޔާބު ކޮށްގެންނެވެ.\nފާހަގަ: ކުޅިވަރު, ކުލަބް ވެލެންސިއާ, ފުޓްބޯޅަ


Yameen Alhugandah dhin aniyaa ah maafeh nei: Jabir | Mihaaru\nޔާމީން އަޅުގަނޑަށް ދިން އަނިޔާ އަށް މާފެއް ނެތް: ޖާބިރު\n08 ޖުލައި 2019 - 14:33\nކުރީގެ ރައީސް އަބްދުﷲ ޔާމީން ކުރެއްވި އަނިޔާތަކަށް މާފު ނުކުރައްވާނެ ކަމަށް ރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަދި ވިޔަފާރިވެރިޔާ އަބްދުﷲ ޖާބިރު މިއަދު ވިދާޅުވެއްޖެ އެވެ.\nމި ސަރުކާރުން ހެދި އެއްބަސްވުންތައް "އެފުށް މިފުށަށް" ޖައްސަވާނެ ކަމަށް، މިދިޔަ ބުރާސްފަތި ދުވަހުގެ ރޭ ބޭއްވި އެއްވުމުގައި ޔާމީން ވިދާޅުވުމާ ގުޅިގެން ރައްޔިތުންގެ މަޖިލިހަށް ހުށަހެޅި ކުއްލި މައްސަލައިގެ ބަހުސްގައި ޖާބިރު ވިދާޅުވީ ކުރީގެ ސަރުކާރުގެ ކޮރަޕްޝަން މައްސަލަތައް ބަލަމުން ނުދާ ކަމަށެވެ. އަދި ކުރީގެ ސަރުކާރުން ރައްޔިތުންގެ އެތައް ބަޔަކަށް އަނިޔާ ދިން ކަމަށް އޭނާ ވިދާޅުވި އެވެ.\n"ރައީސުލްޖުމްހޫރިއްޔާ އާއި ޔާމީނާ ދެމެދު ކުރު ލިޔުމެއް ނެތް ކަމެއް ނޭނގެ. އެހެން ނޫން ނަމަ އޭނާ އިންނަން ވާނީ ޖަލުގައިތާ. ހަމައެކަނި އަޅުގަނޑަށް ހީވަނީ ކުރި އަނިޔާ އިން އޭނާ އިންނަން ޖެހޭނީތާ އުމުރު ޖަލުގައި ހެން،" ޖާބިރު ވިދާޅުވި އެވެ.\nޖާބިރު ވިދާޅުވީ ކުރީގެ ސަރުކާރުން އޭނާގެ ވިޔަފާރި ފުނޑާލައި، އޭނާއާ އެކު މަސައްކަތް ކުރެއްވި ވިޔަފާރިވެރިންގެ ވިޔަފާރިތައް ވެެސް ފުނޑާލާފައިވާ ކަމަށެވެ. އަދި ޔާމީން ހައްޔަރު ނުކޮށް، ދޫވެފައި ހުންނަނީ ކީއްވެގެންތޯ ޖާބިރުގެ ވާހަކައިގައި ވަނީ ސުވާލު އުފައްދަވައިފަ އެވެ.\nމިދިޔަ ބުރާސްފަތި ދުވަހު އިދިކޮޅު ފަރާތްތަކުން ބޭއްވި އެއްވުމުގައި ޔާމީން ވާހަކަފުޅު ދައްކަވަނީ..--- ފޮޓޯ: ހުސައިން ވަހީދު/ މިހާރު\nކޮރަޕްޝަން މައްސަލަތައް މި ސަރުކާރުން ނުބަލާ ކަމުގެ މިސާލު ދައްކަވައި ޖާބިރު ވިދާޅުވީ ރައީސް އޮފީހުގެ ކުރީގެ ލީގަލް އެފެއާޒް މިނިސްޓަރު އާޒިމާ ޝުކޫރު ޖަވާބުދާރީ ނުކުރުވައި އުޅެނީ އެހެން މީހުންގެ "ނެޓްވޯކް"ތަކާ ވަރަށް ބޮޑަށް ގުޅިވަޑައިގެން ހުންނެވީމަ ކަމަށެވެ.\nޖާބިރު ވިދާޅުވީ ދިވެހިންނަށް އަނިޔާކޮށް، ރާއްޖޭގެ ބައިލަތުލްމާލަށް ހިޔާނާތްތެރިވި ކަމަށް ތުހުމަތު ކުރެވޭ ޔާމީން ދޫކޮށްލާފައި ހުރުމަކީ ކަންބޮޑުވެވަޑައިގަންނަވާ ކަމެއް ކަމަށެވެ. އަދި ޔާމީންގެ ވެރިކަމުގައި އަނިޔާވެރިކަން ވަރަށް ބޮޑަށް ހައްދުފަހަނައަޅައިގެން ދިޔަ ކަމަށް ވެސް އޭނާ ވިދާޅުވި އެވެ.\nއެހެންވެ، މިހާރުން މިހާރަށް ޔާމީން ހައްޔަރު ކުރުމަށް ޖާބިރު ވަނީ ގޮވާލައްވައިފަ އެވެ.\n"ކީއްވެތޯ މިހާ އަނިޔާ ކުރި މީހަކަށް ކަޑުކުރި އިސްމާއިލްފުޅުގެ ގެ ގަނެގެން އެތަން 22 ބުރިއަށް އަޅައިގެން އެހެން އުޅެވެންވީ؟ އެހެން އުޅެވިގެން ނުވާނެ،" ޔާމީންގެ ކުރީގެ ގެކޮޅު ގ. ދޫވެހި ވިއްކާލެއްވުމަށް ފަހު ހެންވޭރުކޮޅުން އެމަނިކުފާނު ބައްލަވައިގެން ހ. ދޫވެއްސަށް އިޝާރާތް ކުރައްވައި ޖާބިރު ވިދާޅުވި އެވެ.\n"ގައުމު ހަލާކުކޮށް އަދިވެސް ޔާމީން އަރާ ފާޑުފާޑުގެ މިއުޒިކް ކުޅެނީ. އެހެން ފުރުސަތު ދީގެން ނުވާނެ. އެ ފުރުސަތު ނުދޭނެ ކަމަށް ބުނުމަކީ (މި ސަރުކާރުގެ) ވައުދެއް."\nއެމްޑީޕީ ދިވެހި ސަރުކާރު ރައްޔިތުންގެ މަޖިލިސް އިދިކޮޅު ފަރާތްތައް މެމްބަރު އަބްދުﷲ ޖާބިރު (ކާށިދޫ) ޕީޕީއެމް ރައީސް އަބްދުﷲ ޔާމީން\n32 ކޮމެންޓް, 82 ރިއެކްޝަންސް\nއނިޔާ ލިބުނު މީހުން\nޖާބިރު އެވިދާޅުވީ ހަމަ ވ. ބޮޑު ތެދެއް އަހަރން މިވެރިކަމަސް ވޯޓްދިނީ އެކަން ކުރުމަށް.\nމީ ކޮންތާކު މީހެއް... ހުސް ގައުމު ދަވާލަން އުޅޭ މީހުން...\nޖާބިރުއަކަށް ޔާމީންއެއް އަނިޔާއެއްނުދޭ. ޖާބިރު އަނިޔާ ލިބިގަތީ އަމިއްލަޔަށް. އުޅެވޭގޮތެއް ކުރެވޭ ކަންތައްތަކެއް ނޭއްގޭތަ؟\nއެނގިދާނެ އެނު، ކިހާދުވަހަކު ތިހެން ހިފެހެއްޓިދާނެތޯ؟\nހަހާ މާދަމާ ޔާމީނު ވަރު މީހެއް ނެތިގެން މިބޭފުޅާވެސް ދާނެ! އަދި ޔާމީނުވެސް ގިނަ ދުވަަށްފަހު ފެނުނު ރަޙްމަތްތެރިއެއް ފަދައިން މީނާބަލައިގަންނާނެ! އަދި ގިނަ ދުވަހެއްނުވެ އަނެއްކާވެސް ދެމީހުން ހަތުރުންނަށްވެދާތަން ފެންނާނެ! މިއީ ފެނިފައިވާ ކަންކަމުގެ މައްޗަށް ބަލާއިރު ލަފާކުރެވޭ ގޮތް! ދުނިޔެދައްކާ މިފަދަ މިސާލުތަކުން ޢިބުރަތް ޙާސިލްނުވާ ފަރާތްތަކަކީ ހަމަ އަބާއްޖަވެރިން!\nމިހާރު އެންމެންވެސް ދައްކަނީ ލުތުފީގެ ވާހަކަ. އަސްލު ދައްކަންވީ ވާހަކަ ޖާބިރު އެދައްކަވަނީ...\nހަނދާން ވަނީ ހޮނޑައިދޫ މަތީންނެވެ. ކާށިދޫން ޖާބިރައް ވޯޓް ވިއްކި މީހުނަށް ވ ސަލާމް އެވެ.\nސާބަހޭ ޖަބިރު ތީ ގައުމްގެ ރޫހަކީ ތިކަހަލަ މީހުން ތިތަނަށްލާންވި ދަށްކަންހުރިވާހަކަ ބައިވަރު.\nކުފޫހަމަ ނުވާ ވެރިން ހޮވުމުގެ ނަތީޖާ ވަރަށް ހިވާނެ.\nސާބަހޭ ޖާބިރު. މަވެސް އަދި އެބަހުރިން، މަށަށް ދިން އަނިޔާގެ ބަދަލުﷲ ސުބަޙާނަހޫ ވަތަޢާލާ ޔާމީނުއަށް ދެއްވާނެ.


Dharifulhu Abadhu Game Kulheythee Koluge Kashigandu Dhuvvalaifi - Vaguthu\nދަރިފުޅު އަބަދު ގޭމު ކުޅޭތީ ކޮލުގެ ކަށިގަނޑު ދުއްވާލައިފި\nޕެރޫޖިއާ އާއި އޭނާގެ ދަރިފުޅުގެ ކޮލުގެ ކަށިގަނޑު\nއެމެރިކާގެ ފްލޮރިޑާ އަށް ނިސްބަތްވާ އަންހެނަކު އޭނާގެ އުމުރުން 10 އަހަރުގެ ފިރިހެން ދަރިފުޅު ފެންވަރަން ނުގޮސް ގޭމް ކުޅެން އިނުމުން އެ ކުއްޖާގެ އަނގަ މަތީގައި ޖެހުމުން ކޮލުގެ ކަށިގަނޑު ނެއްޓިއްޖެއެވެ.\nއުމުރުން 35 އަހަރުގެ އޭން ޕެރޫޖިއާ އޭނާގެ ދަރިފުޅުގެ އަނގަ މަތީގައި ޖަހާފައި ވަނީ އޭނާ ކޮޓަރި އަށް ވަތް ގަޑީގައި އަތް މުއްކަރުވާފައި ކަމަށް އޭނާގެ ދަރިފުޅު ވަނީ ފުލުހުން ކައިރީގައި ބުނެފައެވެ. ޕެރޫޖިއާ ދަރިފުޅުގެ އަނގަމަތީގައި ޖަހާފައި ވަނީ ސްކޫލުން އައި ގޮތަށް އެ ގޭމް ކުޅެން އިނދެ، ނިދާ ގަޑި ޖެހުނު އިރުގައި ފެންވެސް ނުވަރައި އެކަން ކުރަން އިނުމުން ކަމަށް ރިޕޯޓްތައް ބުނެއެވެ.\nޕެރޫޖިއާގެ ދަރިފުޅު ކުޅެން އިނީ ރާއްޖޭގައިވެސް ވަރަށް މަޝްހޫރު ގޭމެއް ކަމުގައިވާ "ފޯޓްނައިޓް" އެވެ. ދަރިފުޅު ގައިގައި ޖެހި މައްސަލާގައި ކުޑަކުއްޖަކަށް އަނިޔާ ކުރުމުގެ ދައުވާ އުފުލާފައި ވީ ނަމަވެސް، އޭނާ ވަނީ އެ ދައުވާ އަށް އިންކާރު ކޮށްފައެވެ.\nޕެރޫޖިއާ ބުނާ ގޮތުގައި އޭނާ ގާތު ފެންވަރަން ދާން ބުނުމުން ވަރަށް ރުޅިގަދަވެފައި އޭނާ އަށް އެއްވެސް ކަމެއް ނުކޮށްދޭ ކަމުގެ ޝަކުވާ ކުރުމަށް ފަހު ވަނީ ކޮޓަރިއަށް ވަދެފައެވެ. އޭގެ ކުޑަ އިރުކޮޅެއް ފަހުން ފެނުނީ ފޮއްޓަށް އެއްޗެހި އަޅައިގެން އޭނާގެ ބައްޕަ އަށް ގުޅާފައި ބަލާ އަންނަން ބުނިތަން ކަމަށް ޕެރޫޖިއާ ވަނީ ބުނެފައެވެ.\nއޭނާގެ ދަރިފުޅު ބައްޕަ އާއި އެކު އެތަނުން ދިއުމުގެ ކުރިން ޕެރޫޖިއާގެ ކާރަށް ވަނީ ގާވެސް އުކާފައެވެ. އޭނާގެ މައިންބަފައިން އުޅެނީ ވަރިވެގެންނެވެ. މިހާރު މި މައްސަލަ ކުރިއަށް ދާއިރު އޭނާގެ ބައްޕަ އަށް ދަރިފުޅު ނުބެލޭ ކަމުން ބެލުން ހަވާލު ކޮށްފައި ވަނީ އެ ކުއްޖާގެ ބޮޑު ދައިތަ އާއެވެ.


Dr. Mausoom alun Tourism Minister kamuge huvaa kurahvaifi\nޓޫރިޒަމް މިނިސްޓަރު ކަމަށް މައުސޫމް އައްޔަން ކުރެއްވުން--\nޑރ. މައުސޫމް އަލުން ޓޫރިޒަމް މިނިސްޓަރުކަމުގެ ހުވާކުރައްވައިފި\n31 އޯގަސްޓް 2020 - 11:00:22\nޑރ. އަބްދުﷲ މައުސޫމް، ޓޫރިޒަމް މިނިސްޓަރުކަމުގެ ހުވާ އަލުން ކުރައްވައިފި އެވެ.\nއަލުން މިނިސްޓަރުކަމުގެ ހުވާކުރައްވާ، އެ މައްސަލަ ރައްޔިތުންގެ މަޖިލީހަށް ފޮނުވުމުން މިހާރު ވަނީ ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީއަށް ފޮނުވާފަ އެވެ.\nމިނިސްޓަރުކަމުގެ ހުވާ އަލުން ކުރައްވާފައި މިވަނީ މިމަހުގެ ހަ ވަނަ ދުވަހު، ޓޫރިޒަމް މިނިސްޓަރުކަމުގެ ހުވާކުރެއްވިއިރު ޑރ. މައުސޫމް ހުންނެވީ ކުންފުންޏެއްގެ މެނޭޖިން ޑިރެކްޓަރެއްގެ މަގާމުގައިކަމުން އޭނާގެ ހުވާގެ ސައްހަކަމާ މެދު މެމްބަރުން ސުވާލު އުފެއްދެވެމުންނެވެ.\nޓޫރިޒަމް މިނިސްޓަރުކަމަށް އައްޔަން ކުރެއްވި ޑރ. މައުސޫމަށް ރުހުން ހޯދުމަށް މަޖިލީހަށް މީގެ ކުރިން ވެސް ފޮނުވި އެވެ. އަދި ސަރުކާރުގެ މަސްއޫލިއްޔަތު އަދާކުރާ މިންވަރު ބަލާއި ކޮމިޓީން އޭނާއަށް ރުހުންދޭން ނިންމި ނަމަވެސް މަޖިލީހުން ރުހުން ނުދީ މައްސަލަ އަނބުރާ ކޮމިޓީއަށް ފޮނުވާލީ ހުވާކުރެއްވިއިރު މެނޭޖިން ޑިރެކްޓަރެއްގެ މަގާމުގައި ހުންނެވުމުންނެވެ.\nއެ ދުވަހު، ރިޔާސަތުން މަޖިލީހުގެ ރައީސް މުހައްމަދު ނަޝީދު ވިދާޅުވީ މައުސޫމް ހުވާ ކުރެއްވި އިރު ހުންނެވީ ކުންފުންޏެއްގެ މެނޭޖިން ޑިރެކްޓަރުގެ މަގާމުގައި ކަމަށާއި އެމަގާމުން ވަކިވެވަޑައިގަތީ 18 އޮގަސްޓު ގައިކަމަށް އިކޮނޮމިކް މިނިސްޓްރީން ފޮނުވި ސިޓީގައިވާ ކަމަށެވެ.\nޑރ. މައުސޫމް، މިނިސްޓަރު ކަމާއި ހަވާލުވެވަޑައިގަތުމުގެ ކުރިން ހުންނެވީ ރާއްޖެއިން ސިންގަންޕޫރަށް ކަނޑައަޅުއްވާފައި ހުންނަވާ ސަފީރުކަމުގެ މަގާމުގަ އެވެ. ޑރ. މައުސޫމް ވަނީ ރައީސް މައުމޫން ވެރިކަމުގައި ވެސް ޓޫރިޒަމް މިނިސްޓަރުކަން ކުރައްވާފަ އެވެ. އޭގެ ފަހުން ރައީސް މައުމޫނު ވެރިކަމުގައި އެންވަޔަރުމަންޓް އެންޑް އެނަޖީ މިނިސްޓަރުކަން ވެސް ކުރައްވާފަ އެވެ.\nސަރުކާރު ހިންގާ ކޮލިޝަނުގައި ހިމެނޭ ޖޭޕީގެ ސްލޮޓެއްގައި ސިޔާސީ މަގާމަށް ވަޑައިގެންނެވި ޑރ. މައުސޫމްވަނީ އާ ގާނޫނު އަސާސީގެ ދަށުން ފުރަތަމަ ބޭއްވި ރައްޔިތުންގެ މަޖިލީހުގެ އިންތިހާބުގައި ވާދަ ކުރައްވައިގެން ކެލާ ދާއިރާގެ މަޖިލީހުގެ ގޮނޑި ކާމިޔާބު ކުރައްވާފަ އެވެ.\nޓޫރިޒަމް މިނިސްޓްރީ ޑރ.މައުސޫމްރައީސް އޮފީސް


BREAKING | Covid-19: Maafushin Ithuru 85 Meehaku Fassi Vejje - Vaguthu\nކ. މާފުށިން އިއްޔެ އިތުރު 85 މީހަކު ކޮވިޑް-19 އަށް ފައްސިވެއްޖެއެވެ.\nމިއާއި އެކީ އެރަށުން މި ބައްޔަށް ފައްސިވި މީހުންގެ ޖުމްލަ އަދަދު ވަނީ 291 އަށް އަރައިފައެވެ.\nމާފުށީ ފްލޫ ކްލިނިކަށް ދެއްކި މީހަކު ފައްސިވެ، އެ ރަށަށް އަރައި ފޭބުން މަނާ ކުރީ މިދިޔަ ހަފްތާ އަންގާރަ ދުވަހުއެވެ.\nއޭގެ ފަހުން އެރަށުން ފައްސިވަމުން ގޮސްފައި ވަނީ ކަރަންޓީންގައި ތިބި ބައެއް ނޫންކަން ފާހަގަކޮށްލަން ޖެހެއެވެ. އެރަށުން ފެނިފައިވާ ވޭދަނަތަކާއި ގުޅިގެން ގިނަ ގެތައް ވަނީ ކަރަންޓީން ކޮށްފައެވެ.\nމާފުށިން ކޮވިޑަށް ފައްސިވި ބައެއް މީހުންނަށް ކޮވިޑް ފެސިލިޓީތަކުގައި އަންނަނީ ފަރުވާ ވެސް ދެމުންނެވެ. މައުލޫމާތު ލިބިފައިވާ ގޮތުގައި އެރަށުން ފައްސިވިތިން މީހަކަށް އަންނަނީ ހުޅުމާލޭ ކޮވިޑް ފެސިލިޓީގައި ފަރުވާ ދެމުންނެވެ. އަދި ހަތަރު މީހަކަށް އަންނަނީ ރަށު ސިއްހީ މަރުކަޒުގައި ފަރުވާ ދެމުންނެވެ.\nމާފުށި ހިމެނޭހެން މިއަދު ރާއްޖޭގެ އެކި ރަށްރަށުން ޖުމްލަ 318 މީހަކު ކޮވިޑް-19 އަށް ފައްސިވެފައި ވެއެވެ. މިހާތަނަށް އެންމެ ގިނަ މީހަކު ރާއްޖެއިން ފައްސިވެފައިވަނީ މި މަހުގެ 28 ވަނަ ދުވަހުއެވެ. އެދުވަހު 464 މީހަކު ވަނީ މި ބައްޔަށް ފައްސިވެފައެވެ.\nރާއްޖޭގައި މިހާތަނަށް 29،370 މީހަކަށް ކޮވިޑް-19 ޖެހިފައިވާއިރު، މިހާރު ފަރުވާ ދެމުން އަންނަނީ 4،585 މީހަކަށެވެ. އޭގެ ތެރެއިން 134 މީހަކަށް ފަރުވާ ދެމުން އަންނަނީ ހޮސްޕިޓަލްތަކުގައި އެނދުމަތި ކޮށްގެންނެވެ.\nރާއްޖެއިން ކޮވިޑް ބަލި ޖެހުނު މީހުންގެ ތެރެއިން 24،703 މީހަކު ބަލިން ރަނގަޅުވެފައިވާއިރު، ބަލި ޖެހިގެން 73 މީހަކު ވަނީ މަރުވެފައެވެ.\nއޭޕްރީލް 30, 2021 04:51\nއަދިވެސް ގެސްޓްހިއުސްތަށް އޮޕަރޭޓްކުރޭ... ރާއްޖެެމީހުންނަށް އާރާފޭބުން މަނަލީ ދޯ\nއޭޕްރީލް 30, 2021 05:08\nތ.ވޭމަންޑޫ ގެ ވާ ހަކަ ކީއްވެތޯ ނުދައްކަނީ\nއޭޕްރީލް 30, 2021 06:14


ނަޖީބު ރައްޒާގުގެ މައްޗަށް ކޮރަޕްޝަންގެ ދައުވާތައް ސާބިތުވެއްޖެ – DhiDaily\nނަޖީބު ރައްޒާގުގެ މައްޗަށް ކޮރަޕްޝަންގެ ދައުވާތައް ސާބިތުވެއްޖެ\nމެލޭޝިޔާގެ ކުރީގެ ބޮޑުވަޒީރު ނަޖީބް ރައްޒާގްގެ މައްޗަށް ކުރާ މަނީ ލޯންޑަރިންގ އަދި ކޮރަޕްޝަންގެ މައްސަލަތައް ސާބިތުވެއްޖެއެވެ.\nނަޖީބްގެ މައްޗަށް ވަނީ ބޮޑެތި ކުށްތަކުގެ ދައުވާއުފުލާފައެވެ. އެގޮތުން ނަޖީބުގެ މައްޗަށް އުފުލާފައިވާ ހުރިހާ ދައުވާއެއް ޝައްކެއްނެތް މިންވަރަށް ސާބިތުވާކަމަށްވެސް ނަޖީބުގެ މައްޗަށް ހުކުމް ކުރި ގާޒީވަނީ ވިދާޅުވެފައެވެ،\nނަޖީބު ރައްޒާގުވަނީ 2009ވަނަ އަހަރުން ފެށިގެން 2019ވަނަ އަހަރާއި ހަމައަށް މެލޭޝިއާގައި ބޮޑުވަޒީރުކަން ކޮށްފައެވެ. އަދި މަގާމާއި ނުފޫޒުގެ ބޭނުންކޮށް ނަޖީބު ހިންގާފައިވާކަމަށް ދައުލަތުން ތުހުމަތު ކުރާ ކަންކަމަކީ މިހާތަނަށް މި ގައުމުގައި ހިނގާދިޔަ މިފަދަ އެންމެ ބޮޑެތި ޚިޔާނާތްތަކެވެ. އޭގެ ތެރޭގައި ވަން.އެމް.ޑީ.ބީގެ ޚިޔާނާތުގެ މައްސަލަވެސް ހިމެނެއެވެ. މި ހިޔާނާތުގައި ދައުލަތުގެ 4.5 ޑޮލަރަށް ޚިޔާނާތްތެރިވެފައިވާއިރު، މީގެ ތެރެއިން ބިލިއަނެއްހާ ޑޮލަރު ލިބިފައިވަނީ ނަޖީބްއަށްކަމަށް ތުހުމަތުކުރެއެވެ. އަދި މިއަދު ހުކުމް އިއްވާފައިވަނީ މީގެ ތެރެއިން 10މިލިއަން ޑޮލަރާއި ގުޅުން ހުރި މައްސަލައަކަށެވެ.\nނަޖީބު ރައްޒާގުގެ މައްޗަށް 15 އަހަރާއި 20 އަހަރު ދުވަހުގެ ޙުކުމެއް އަންނާނެކަމަށް މައްސަލަ ބަލަމުން އަންނަ ފަނޑިޔާރުންގެ ޓީމުންވަނީ ކަށަވަރުކޮށްދެއްވާފައެވެ. އަދި މިއީ މިގޮތަށް މެލޭޝިއާގެ ބޮޑުވަޒީރަކަށް މިފަދައިން ހުކުމެއްކޮށް ކުށް ސާބިތުވި ފުރަހަމަ ފަހަރެވެ.


Lahfiluvaa In Dhaih Ungulhaa Dhivehi Anhenehge Vaahaka! - Vaguthu\nބަލި ޖެހޭ މީހުންގެ އަދަދު ކޮންޓްރޯލެއް ނެތި މައްޗަށް - 18 ގަޑިއިރު ކުރިން\nލައްފިލުވާއިން ދަތް އުނގުޅާ ދިވެހި އަންހެނެއްގެ ވާހަކަ!\n2 މަސް ކުރިން ( ޖެނުއަރީ 15, 2020 )\nދަތްތަކާއި ގައިގެ އެކި ގުނަވަންތައް ރީތި ކުރަން ބޭނުންވާ ގިނަ ބަޔަކު ރާއްޖޭގައިވެސް އުޅެއެވެ. އެގޮތުން މޫނުގެ ހަންގަނޑު އަލި ކުރުމަށާއި، ބޮލުގެ އިސްތަށިގަނޑު ފަންކުރުމާއި، ނިޔަފަތިފަދަ ތަންތަނުގައި ކުލަ ޖައްސައި ރީތި ކުރުމަށް ހިތް އެދޭ ގިނަ ބަޔަކު އުޅެއެވެ.\nމިއީ އެފަދައިން އާދަޔާ ހިލާފު ގޮތަކަށް ދަތްތައް ރީތިކުރުމަށް މަސައްކަތް ކުރި ލ. އަތޮޅަށް ނިސްބަތްވާ މެދު އުމުރުގެ އަންހެނެއްގެ ވާހަކައެވެ. މިވާހަކަ ކިޔައިދިންނަމަވެސް ނަން ހާމަ ނުކުރުމަށް އޭނާ ވަނީ އެދިފައެވެ.\nކުޑައިރުއްސުރެ މިއަދާ ހަމަޔަށްވެސް ޝާހިމާ (އަސްލު ނަމެއް ނޫން) އަކީ މުރާލި އަންހެނެކެވެ. ކުރާ އެއްވެސް މަސައްކަތެއް އެއްވެސް މީހަކު އަލުން އަނބުރައި ކުރަން ނުޖެހޭނެހެން ކުރުމަށް އޭނާ އިސްކަން ދެއެވެ. އޭނާ ސާފުތާހިރު ކަަމަށްވެސް އެފަދައިން އިސްކަންދެއެވެ.\nޝާހިމާ ބުނި ގޮތުގައި ލައްފިލުވާ ނުވަތަ ބްލީޗް ލައިގެން ދަތް އުނގުޅަން ފެށީވެސް ދަތް ކިތަންމެ ހުދުކޮށް އުނގުޅަން މަސައްކަތް ކުރި ނަމަވެސް އޭނާ ހިތްހަމަ ޖެހޭ ވަރަށް ހުދުނުވާތީއެވެ. ދަތްތައް ހެދިބޮޑުވެފައި ހުންނަ ގޮތުން ދަތުގެ އެތެރެ ފަޅިއާއި ދެދަތުގެ ދޭތެރެ އެއްކޮށް ހުދުކުރުމަކީ ވަރަށް އުނދަގޫ ކަމެކެވެ. މިގޮތަށް އެއްކޮށް ދަތްތައް ހުދުކޮށް ހުންނަނީ ގަވައިދުން ޑެންޓިސްޓުނާއި ހަވާލުކޮށްގެން އެތަންތަން ސާފު ކުރާ މީހުންގެ ދަތްތައް އެކަންޏޭ ބުންޏަސް ދޮގަކަށް ނުވާނެއެވެ.\n"އެންމެ ފުރަތަމަ އެއްދުވަހަކު ދަތް އުނގުޅަން ހުރެފައި ހިތައްއެރީ ހަމަ ކަފަކޮޅެއްހެން ދަތްޕިލަ ސާފުކޮށްލާނީ ކިހިނެއްބާވައޭ. ދެން ވިސްނަން ހުއްޓާ ފެނުނީ ކައިރީގައި ހުރި ލައްފިލުވާ ފުޅި. އެހައި ބައިވަރެއް ނާޅަން އެކަމު ތިއްކެއް ވެލިކޮޅުގެ ތެރެއަށް އަޅާލައިގެން ފުރަތަމަ ދަތް އުނގުޅީ. އެދުވަހު ކުޑަކޮށް ހީވި ދަތްތައް ރީތިވިހެން. ދެން އެހެން މަދުމަދުން ހަފްތާއަކު އެއަފަހަރު ކަހަލަ ގޮތަކަށް ލައްފިލުވާ އަޅައިގެން ދަތް އުނގުޅަމުން އައިސް އާދައަކަށް ވީ" އެކަން ފެށުނު ގޮތް ޝާހިމާ ކިޔައިދިނެެވެ.\nޝާހިމާ ބުނިގޮތުގައި އޭނާގެ ދަތްތައް މިހާރު ވަރަށް ބައްޔެވެ. އަދި އެކަން ކުރަން ފެށިތާ ފަސް އަހަރެއްހާ ދުވަހުގެ ތެރޭގައި ލައްފިލުވާއިން ދަތް އުނގުޅުން މުޅިން ހުއްޓާލައިފައިވާ ކަމަށާއި، މިހާރު މާލޭގައި ދިރިއުޅެމުންދާތީ އަބަދުވެސް ދަތްތައް ޑެންޓިސްޓަކަށް ދައްކައި ޓްރީޓްމެންޓް ނަގަމުންދާކަމަށް އޭނާ ހިއްސާކުރިއެެވެ.\nއެކި މީހުންގެ ވިސްނުމާއި ފިކުރު ހައްދަވާފައި ވަނީ ތަފާތުކޮށް ކަމުން، ބައެއް މީހުންނަކީ ކޮންމެ ކަމެއް "ޕާފެކްޓް" ނޫން ނަމަ ހިތްހަމަ ނުޖެހޭ މީހުންނެވެ. ބެލެވޭ ގޮތުގައި ޝާހިމާ އަކީ އެފަދަ މީހެކެވެ.\nޝާހިމާ ނޫނަސް މިފަދަ ކަންކަން ކޮންމެ މީހަކުވެސް ޅައުމުރުގައި ކުރެވިފައި ހުންނާނެއެވެ. އެހެން ނަމަވެސް އެކަންކަން އަދި އަދަށްވެސް ހިއްސާކުރަން ކެރެނީ މަދު ބަޔަކަށެވެ.\nޖެނުއަރީ 15, 2020 14:53\nކަލޭނޭ އިންނަން ހޯދާ ކަހަލައެއްނު އެގޮއްޔެ\nފެބުރުއަރީ 14, 2020 15:42\nމަވެސް ލައްފިލުވާ އަޅައިގެން ދަތްތައް އުނގުޅިން.. މިހާރު ދަތްތައް ނިކަން ބަލިވެއްޖެ.. ފިނިފެން ފޮދެއް ވެސް ބޯން އުނދަގޫ.. ޢެހެންވެ ހުއްޓާލައިގެން ކަމަށް ހުންނަނީ.. ޢެކަމް ވެސް ހަމަ ރީނދޫ ވާހެން ހީވާއިރަށް ލައްފިލުވާ އެޅޭ..


Addu Shareef ge nan ihvai, thalhumun nerefi\nއައްޑޫ ޝަރީފްގެ ނަން އިއްވައި، ތަޅުމުން ނެރެފި\nމަރަދޫ ދާއިރާގެ އެމްޑީޕީ މެންބަރު އިބްރާހިމް ޝަރީފް މަޖިލީހުގެ ޖަލްސާއެއްގައި ވާހަކަ ދައްކަވަނީ. -- ފޮޓޯ: މަޖިލިސް\nމަރަދޫ ދާއިރާގެ އެމްޑީޕީ މެންބަރު އިބްރާހިމް ޝަރީފްގެ ނަން އިއްވައި ރައްޔިތުންގެ މަޖިލީހުގެ ތަޅުމުން ނެރެފި އެވެ.\nމަޖިލީހުގެ ޖަލްސާ މިއަދު ފެށުމަށް ތައްޔާރުވަމުން ދިއަ އިރު ވެސް، ޝަރީފް ގެންދެވީ، ކޯފާ އިސް ކުރައްވައި، ތަޅުމުގައި އަޑުގަދަ ކުރައްވަމުންނެވެ.\nނަމަވެސް، އޭނާ ކޯފާ ވެގެން އުޅުއްވަނީ ކޮން ކަމަކާ ކަމެއް ސާފެއް ނުވެ އެވެ. އަދި ރިޔާސަތަށް އިޝާރާތް ކުރައްވައި ވިދާޅުވަމުން ގެންދެވި ވާހަކަތަކެއް ވެސް ސާފެއް ނޫނެވެ.\nރިޔާސަތުގައި އިންނެވި މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވަނީ މަޖިލީހުގެ ގަވައިދަށް ހުރުމަތްތެރިކޮށް ހިތުމަށް ތަކުރާރުކޮށް ޝަރީފްގެ އަރިހުން އެދިވަޑައިގެންފައި އެވެ.\nނަމަވެސް، މަޖިލީހުގެ ރައީސް އިޝާރާތްކުރެއްވީ ކޮން ބަޣާވާތަކަށް ކަމެއް ނުވަތަ ޝަރީފާ ހިޔާލުތަފާތުވީ ކޮން މެންބަރަކާ ކަމެއް ވިދާޅެއްނުވެ އެވެ.\nތަޅުމުން ނެރުމާއެކު ޝަރީފް ވަނީ ކޯފާއިސްކުރައްވަން ޖެހުނު ސާފުކޮށްދެއްވައިފަ އެވެ.\nމިގޮތުން، ޝަރީފް އިޝާރާތް ކުރައްވައިފަނީ، މިހާރު މަޖިލީހުގައި މަސައްކަތް ހިނގަމުންދާ ދިވެހި ފުލުހުންގެ ހިދުމަތުގެ ބިލަށް ގެންނަން މަސައްކަތް ކުރަމުންދާ އިސްލާހުތަކަކަށެވެ.\n"އަޅުގަނޑުގެ ނަން އިއްވައި، މަޖިލީހުން ބޭރުކުރި ކަމަށް ވިޔަސް، ބަދަލު ހިފުމުގެ ގޮތުން ފުލުހުންގެ މުއައްސަސާ ޕޮލިޓިސައިޒްކޮށް، ކޮމިޝަންޑް އޮފިސަރުން، ގާނޫނަށް ގެންނަ ބަދަލަކުން ވަކިކޮށް، ބޭނުންވާ ބަޔަކަށް އަލުން ވަޒީފާ ދިނުމަށް ގެންނަން ހުށަހަޅާ އިސްލާހަށް އަޅުގަނޑު ތާއީދުނުކުރާނަން،" ޝަރީފް ކުރެއްވި ޓްވީޓެއްގައި ވިދާޅުވި އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + އިބްރާހިމް ޝަރީފު


މިސަރވިސް އަށް7އެއަރކަންޑިޝަން ސަޕްލައިކޮށްދީ އިންސްޓޯލް ކޮށްދޭނެ ފަރާތެއް ހޯދުމަށް\nމިސަރވިސް އަށް7އެއަރކަންޑިޝަން ސަޕްލައިކޮށްދީ އިންސްޓޯލް ކޮށްދޭނެ ފަރާތެއް ބޭނުންވެއްޖެ\nމިސަރވިސް އަށް7އެއަރކަންޑިޝަން ސަޕްލައިކޮށްދީ، އޮފީހުން ދައްކާ ތަނެއްގައި އެއަރކަންޑިޝަންތަށް ހަރުކޮށްދޭނެ ފަރާތެއް ހޯދަން ބޭނުންވެއެވެ. ވީމާ، މިކަމަށް ޝައުގު ވެރިވެ ލައްވާ ފަރާތްތަކުން 2021 އޮގަސްޓު 16 ވާ ހޯމަ ދުވަހުގެ11:00 އަށް ހުޅުލޭ (ވެލާނާ އިންޓަރނޭޝަނަލް އެއަރޕޯޓް) ގައި ހުންނަ މޯލްޑިވްސް މީޓިއޮރޮލޮޖިކަލް ސަރވިސްއަށް ވަޑައިގެން ބީލަންތަށް ހުށައެޅުއްވުން އެދެމެވެ. ބީލަން ހުޅުވުމަށް ހަމަޖެހިފައިވަނީ ހަމަ އެވަގުތު 16 އޮގަސްޓު 2021 ވާ ހޯމަ ދުވަހުގެ 11:00 ގައި މި މަސައްކަތަށް އަންދާސީ ހިސާބު ހުށަހަޅުއްވާ ފަރާތްތަކުގެ ތެރެއިން އެވަގުތުގައި ހާޒިރުވެ ތިބި ބީލަންވެެރިން ނުވަތަ ބީލަންވެރިންގެ ބަދަލުގައި އެ ފަރާތަކުން ކަނޑައަޅާ ފަރާތްތަކުގެ ހާޒިރުގައެވެ. އިތުރު މައުލޫމާތު ހޯއްދެވުމަށް މި އިދާރައިގެ އީމެއިލް އެޑްރެސް [email protected] އަށް 2021 އޮގަސްޓު 11 ވާ ބުދަ ދުވަހުގެ 13:00 ގެ ކުރިން މެއިލްކޮށްދެއްވުން އެދެމެވެ.\nއެއަރ ކޮންޑިޝަންގެ ޢަދަދާއި ތަފްސީލް:\nއެއަރ ކޮންޑިޝަން ހަރުކުރާ އިމާރާތް\nގަން މެޓް އޮފީސް ، ސ.ގަން\nހަނިމާދޫ މެޓް އޮފީސް، ހދ. ހަނިމާދޫ\nކައްދޫ މެޓް އޮފީސް، ލ. ކައްދޫ\nމޯލްޑިވްސް މީޓިއޮރޮލޮޖިކަލް ސަރވިސް- ސްޓޮކް ރޫމް، ކ. ހުޅުލެ\nމޯލްޑިވްސް މީޓިއޮރޮލޮޖިކަލް ސަރވިސް- ސަރވަރ ރޫމް، ކ. ހުޅުލެ\nހަނިމާދޫ ކުލައިމެޓް އޮބްޒަރވޭޓްރީ، ހދ. ހަނިމާދޫ\nހަނިމާދޫ މެޓް އޮފީސް (ސިސްމިކް ސްޓޭޝާން)، ހދ. ހަނިމާދޫ\nމަތީގައިވާ ގޮތަށް 07 އެއަރކަންޑިޝަންއަށް، ހަރުކުރުމުގެ އަގާއި އެކު އެސްޓިމޭޓް ހުށައެޅުއްވުން.\nއެސްޓިމޭޓް ހުށައަޅުއްވާ އެއަރ ކޮންޑިޝަންތައް ވާންޖެހޭނީ ރާއްޖެއިން ސަރވިސްކުރުމުގެ ޚިދުމަތްލިބެން ހުންނަ އިންވާޓަރ ތަކެއްޗަށެވެ.\nއެސްޓިމޭޓް ހުށައަޅުއްވާއިރު، އެއަރ ކޮންޑިޝަންގެ ރޭޓް، ހަރުކުރުމުގެ އަގު އަދި އެސްޓިމޭޓްގެ ޖުމްލަ އަގުގެ އިތުރުން ޖީ.އެސް.ޓީ ވަކިން ހިމަނަން ވާނެއެވެ.\nޑެލިވަރކޮށް ހަރުކޮށް ނިންމައިދޭނެ މުއްދަތު (ހުޅުލޭގެ އޮފީސް ތަކާއި އަތޮޅު ތަކުގެ އޮފީސްތަކަށް) ވަކި ވަކިން އެގެން އޮންނަން ވާނެއެވެ.\nއެއަރ ކޮންޑިޝަންތަކަށް މަދުވެގެން 01 އަހަރު ދުވަހުގެ މުއްދަތަކަށް ވޮރަންޓީ ދޭންވާނެއެވެ.\nMinimum Quoted Price) / (Quoted Price) x 70)\nޕަބްލިޝްކުރި ގަޑި: 19:11\nސުންގަޑި: 16 އޮގަސްޓް 2021 11:00


vnews - Ooredoo in hissaa akah 3.22 rufiya bahan faaskoffi\nއުރީދޫއިން ހިއްސާ އަކަށް 3.22 ރުފިޔާ ބަހަން ފާސްކޮށްފި\nއުރީދޫގެ އަހަރީ އާންމު ޖަލްސާގެތެރެއިން / ފޮޓޯ: އަވަސް\nމިދިޔަ އަހަރު އުރީދޫ މޯލްޑިވްސް އަށް ލިބުނު ފައިދާ އިން ހިއްސާ އަކަށް 3.22 ރުފިޔާ ބަހަން ފާސްކޮށްފި އެވެ.\nއުރީދޫން ދަރުބާރުގޭގައި ރޭ ބޭއްވި އެކުންފުނީގެ އަހަރީ އާއްމު ޖަލްސާގައި ކުންފުންޏަށް މިދިޔަ އަހަރު ލިބުނު ސާފު ފައިދާގެ 88 އިންސައްތަ ބަހަން ފާސްކުރީ ހާޒިރުވި 109 ހިއްސާދާރުންގެ އިއްތިފާގުންނެވެ. މިއީ އުރީދޫ މޯލްޑިވްސްގެ ހިއްސާ ދާރުންގެ 90.9 އިންސައްތަ އެވެ.\nމިދިޔަ 2018 ވަނަ އަހަރު އުރީދޫއަށް ސާފު ފައިދާގެ ގޮތުގައި ލިބިފައި ވަނީ 545 މިލިއަން ރުފިޔާ އެވެ. 2017 ވަނަ އަހަރު މި އަދަދު އުޅުނީ 580 މިލިއަން ރުފިޔާގައެވެ.\nއުރީދޫގެ ހިއްސާގެ ތެރެއިން އާންމުންގެ ހިއްސާއަކީ އެކުންފުނީގެ ޖުމްލަ ހިއްސާގެ 9.5 އިންސައްތަ އެވެ. ބާކީ 90.5 އިންސައްތަ އަކީ އުރީދޫގެ މައި ކުންފުނި، ވަތަނިއްޔާ އިންޓަނޭޝަނަލްގެ ހިއްސާ އެވެ.\nއުރީދޫގެ ޗީފް އެގްޒެކެޓިވް އޮފިސަރު ނަޖީބު ޚާން ވިދާޅުވީ މިދިޔަ އަހަރަކީ އެ ކުންފުނީގެ ތާރީހުގައި ގިނަ ކާމިޔާބީތަކެއް ލިބިގެން ދިޔަ އަހަރެއް ކަމަށެވެ. ހާއްސަކޮށް "ޑިޖިޓަލް ރާއްޖެ" އަކަަށް ބަދަލު ކުރުމަށް އެ ކުންފުނިން ކަނޑައަޅާފައިވާ ތަސައްވަރު ހާސިލް ކުރުމަށް މިދިޔަ އަހަރު މުހިއްމު ފިޔަވަޅުތަކެއް އެޅިގެން ދިޔަކަން ނަޖީބު ފާހަގަކުރެއްވި އެވެ.\nނަޖީބް ޚާން ވިދާޅުވީ މިދިޔަ އަހަރަކީ މާލީ ގޮތުންވެސް އުރީދޫން ގިނަ ފިޔަވަޅުތަކެއް ގިރާކުރި އަހަރެއް ކަމަށެވެ.\nހިއްސާގެ ފައިދާ ފާސްކުރުމުގެ އިތުރުން ރޭ ވަނީ 2018 ވަނަ އަހަރުގެ މާލީ ރިޕޯޓް ތަކާއި އޮޑިޓް ރިޕޯޓު އަދި 2017 ވަނަ އަހަރުގެ އަހަރީ އާއްމު ޖަލްސާގެ ޔައުމިއްޔާ ވެސް ފާސްކޮށްފަ އެވެ.\nޖަލްސާގައި އުރީދޫ އޮޑިޓް ކުރާނެ ފާމެއްގެ ގޮތުގައި ޖަލްސާގެ ހިއްސާދާރުންގެ ތާއީދާ އެކު ހަމަޖައްސާފައި ވަނީ ކޭޕީއެމްޖީ އެވެ. ކޭޕީއެމްޖީ އަކީ މީގެ ކުރީގެ އަހަރުތަކުގައި ވެސް އުރީދޫ އޮޑިޓް ކުރުމުގައި މަސައްކަތް ކޮށްފައިވާ ކުންފުންޏެވެ. އުރީދޫ އޮޑިޓް ކުރުމުގެ ފީގެ ގޮތުގައި ކޭޕީއެމްޖީން މި އަހަރު ނަގަނީ 56،750 ޑޮލަރެވެ.\nމިދިޔަ އަހަރުގެ ނިޔަލަށް އުރީދޫގެ ސަބްސްކްރައިބަރުންގެ އަދަދު ވަނީ ހަތަރު ލައްކަ އަށް ވުރެ އިތުރު ވެފަ އެވެ.


Amilla candidate ge Form baathil kuri masala court ah | Mihaaru\nއަމިއްލަ ކެނޑިޑޭޓްގެ ފޯމް ބާތިލް ކުރި މައްސަލަ ކޯޓަށް\n10 އޯގަސްޓް 2018 - 16:06 18 comments\nއަންނަ މަހު ބާއްވާ ރިޔާސީ އިންތިޚާބުގައި އަމިއްލަ ގޮތުން ވާދަކުރެއްވުމަށް ހުށަހެޅުއްވި ހުސައިން ނަސީރުގެ ފޯމް އިލެކްޝަންސް ކޮމިޝަނުން ބާތިލްކުރި މައްސަލަ ސުޕްރީމް ކޯޓަށް ހުށަހެޅުމަށް އޭނާ މިއަދު ނިންމަވައިފި އެވެ.\nރިޔާސީ އިންތިހާބަށް ކުރިމަތިލެއްވުމަށް މިދިޔަ ބުދަ ދުވަހު ފޯމް ހުށަހެޅުއްވި ހުސައިންގެ ފޯމް ބާތިލް ކަމަށް އިލެކްޝަންސްއިން އަންގާފައިވަނީ މިއަދު 9:00 ގަ އެވެ. ފުރަތަމަ ޖަވާބު ބަލައި އަންނަން އެނގީ އިއްޔެ ހަވީރު އެވެ. ނަމަވެސް ފަހުން ގުޅައި މިއަދު ހެނދުނަށް ފަސްކުރީ އެވެ.\nހުސައިންގެ ކެމްޕެއިން ޓީމުން ބީހައިވްގައި ބޭއްވި ނޫސްވެރިންގެ ބައްދަލުވުމުގައި އޭނާގެ ތަރުޖަމާން އަމްޖަދު ހުސައިން ވިދާޅުވީ އިލެކްޝަންސްއިން ވަނީ ހުސައިންގެ ހައްގު ނިގުޅައިގަނެފައި ކަމަށާއި ފޯމް ބާތިލް ކުރި ސަބަބުތައް ކަމަށް އިލެކްޝަންސްއިން ހާމަ ކުރި ކަންތައްތަކުގައި އެއްވެސް ބުރަދަނެއް ނެތް ކަމަށެވެ.\nހުސައިންގެ ފޯމް ބާތިލް ކުރި އެއް ސަބަބަކީ އަމިއްލަ ގޮތުން ކުރިމަތިލާ ކެނޑިޑޭޓުން ހުށަހަޅަން ޖެހޭ 1500 މީހުންގެ ސޮއިގައި މައްސަލަ އުޅޭތީ އެވެ. އަމްޖަދު ވިދާޅުވީ މީހުން ސޮއިކޮށްފައިވާ ފޯމްތައް ހުށަހަޅާފައިވާއިރު އިލެކްޝަނުން ބަލާފައިވަނީ ހުށަހަޅާފައިވާ އެކްސް އެލް ޝީޓަށް އެކަނި ކަމަށެވެ. އެކްސް އެލް ޝީޓުގައި ލިޔުމުގެ މައްސަލަތަކެއް އުޅުނު ނަމަވެސް މީހުން ސޮއިކޮށްފައިވާ ޝީޓުތަކުގައިވާ ސޮއިތައް ސައްހަ ވާނެ ކަމަށް އޭނާ ވިދާޅުވި އެވެ.\nRiyaasee inthihaabah kurimathili amilla candidatege Form baathill koffi\nހުސައިންގެ ފޯމް ބާތިލް ކުރުން--\nއަނެއް ސަބަބަކަށް އިލެކްޝަންސްއިން އަންގާފައިވަނީ ދަފުތަރުގެ ރަޖިސްޓްރީގައިވާ ހުސައިންގެ ދާއިމީ އެޑްރެސް ދިމާނުވާ މައްސަލަ އެވެ. އަމްޖަދު ވިދާޅުވީ އެ ފޯމުގައި ވަނީ މިހާރުގެ ދާއިމީ ރަޖިސްޓްރީ ހިމަނަން ކަމަށެވެ. ވޭތުވެދިޔަ 10 އަހަރު ދުވަހުގެ ރަޖިސްޓްރީ ހިމަނަން ފޯމުގައި ބުނެފައިނުވާ ކަމަށް އޭނާ ވިދާޅުވި އެވެ.\nހުސައިންގެ ރަނިން މޭޓެއްގެ ގޮތުގައި ކަނޑައަޅާފައިވާ ޝެއިހް ނަސްރުﷲ މުސްތަފާގެ ކުށުގެ ރެކޯޑުގައި މައްސަލަ އުޅޭ ކަމަށް އިލެކްޝަންއިން ބުނާއިރު އަމްޖަދު ވިދާޅުވީ އެއްވެސް ކޯޓަކުން ނަސްރުﷲ ގެ މައްޗަށް ކުށެއް ސާބިތުވެފައިވާ ކަމަށް ބުނެފައިނުވާ ކަމަށެވެ. ނަސްރުﷲ ގެ މައްސަލައެއް ފެމެލީ ކޯޓަށް ހުށަހަޅާފައި އޮތްއިރު އެ މައްސަލަ އަދި ވަކިގޮތަކަށް ނިމިފައިނުވުމުން އެއީ ކުށުގެ ރެކޯޑުގައި ހިމެނޭނެ ކަމެއް ނޫން ކަމަށް އަމްޖަދު ވިދާޅުވި އެވެ.\nހުސައިންގެ ރަނިން މޭޓް ނަސްރުﷲ ވިދާޅުވީ އިލެކްޝަންސްއިން ފޯމް ބާތިލްކުރި ސަބަބުތައް އިސްލާހުކޮށް އަލުން ހުށަހެޅުމަށް އެދުމުން އެ ފުރުސަތު ދީފައިނުވާ ކަމަށެވެ. އެގޮތުން ރިޔާސީ އިންތިހާބަށް ކުރިމަތިލުމަށް ހުށަހެޅި އެއް ލައްކަ ރުފިޔާ އާއި ފޯމްސެޓް އަނބުރާ އިލެކްޝަންސްއިން ދީފައިނުވާ ކަން އޭނާ ފާހަގަ ކުރެއްވި އެވެ.\n"އަޅުގަނޑުމެންނަށް ވަގުތު ދިން ނަމަ މުއްދަތު ހަމަވުމުގެ [މިއަދު 4:00 ގެ] ކުރިން އަލުން ހުށަހެޅޭނެ. އެކަމަކު އިލެކްޝަނުން ބުނަނީ އަލުން ފޯމް ސެޓެއް ހުށަހަޅަން. [އެއީ 1500 މީހުންގެ ސޮއި އާއި އެއްލައްކަ ރުފިޔާގެ އިތުރުން ކުށުގެ ރިކޯޑާއި ވަނަވަރު]،" ނަސްރުއްﷲ ވިދާޅުވި އެވެ.\n"އަޅުގަނޑުމެން މި މައްސަލަ ސުޕްރީމް ކޯޓަށް ހުށަހަޅާނަން. އިރާދަކުރެއްވިއްޔާ އިންސާފު ލިބޭނެ. އިންސާފު ލިބޭނީ ކޮންގޮތަކުންކަން ދަންނަވާކަށް އަދި ނޭންގޭ."\nއިންތިހާބަށް ސާޅީހަކަށް ދުވަހަށް ވެފައިވަނިކޮށް ސުޕްރީމް ކޯޓަށް މައްސަލަ ހުށަހަޅަނީ އިންތިހާބު ފަސް ކުރަންތޯ ސުވާލު ކުރުމުން ނަސްރުﷲ ވިދާޅުވީ އެ މައްސަލައިގެ ސަބަބުން އިންތިހާބު ފަސް ކުރަން ޖެހޭ ކަމަށް ގަބޫލް ނުކުރައްވާ ކަމަށެވެ. ކޯޓުން އަވަހަށް އެ މައްސަލަ ބަލައި ނިންމައި އިންތިހާބު މިހާރު އޮތް ތާރީހުގައި ބޭއްވޭނެ ކަމަށް އޭނާ ވިދާޅުވި އެވެ.\nހުސައިން އާއި ނަސްރުﷲ އަކީ މީގެ ކުރިން ސިޔާސީ ދާއިރާ އިން ފެނިފައި ނުވާ ދެ ބޭފުޅުން ކަމަށްވާއިރު ރިޔާސީ އިންތިހާބަށް ކުއްލިގޮތަކަށް ކުރިމަތިލެއްވީ ކީއްވެގެންތޯ ސުވާލު ކުރުމުން ނަސްރުﷲ ވިދާޅުވީ އެ ބޭފުޅުންނަކީ ގައުމަށް ހެޔޮ އެދިގެން މަސައްކަތްތަކެއް ކުރަމުން އަންނަ ބައެއް ކަމަށެވެ. އަދި އިންތިހާބަށް ކުރިމަތިލެއްވީ ވަކި މީހަކު ބުނެގެން ނުވަތަ އިންތިހާބު ފަސް ކުރުމުގެ ނިޔަތުގައި ނޫން ކަމަށް އޭނާ ވިދާޅުވި އެވެ.\nރިޔާސީ އިންތިހާބަށް ކުރިމަތިލުމުގެ މުއްދަތު މިއަދު4ޖަހާއިރަށް ހަމަވެ އެވެ. މިހާތަނަށް އިލެކްޝަންސް އަށް ފޯމް ހުށަހެޅި ނަސީރާއެކު އިދިކޮޅު ކެނޑިޑޭޓް އިބްރާހިމް މުހައްމަދު ސޯލިހް(އިބޫ) އާއި ރައީސް އަބްދުﷲ ޔާމީނެވެ. ދެން އިންތިހާބުގައި ވާދަކުރައްވާނެކަން އިއުލާން ކުރެއްވި ކުރީގެ ހޯމް މިނިސްޓަރު އުމަރު ނަސީރާއި އެލްޖީއޭގެ ކުރީގެ ނައިބު ރައީސް ޝުޖާއު ހުސައިން ވަނީ އިންތިހާބުގައި ވާދަ ނުކުރެއްވުމަށް ނިންމަވައިފަ އެވެ.\nއިތުރު ލިޔުންތައް ސުޕްރީމް ކޯޓް އިލެކްޝަންސް ކޮމިޝަން


ބުރާސްފަތި ،17 ޖޫން 2021 / 13:22\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ށ. ފުނަދޫ ޕޮލިސް ސްޓޭޝަނާއި، ހދ. ކުޅުދުއްފުށި ޕޮލިސް ސްޓޭޝަނާއި، ދ. ކުޑަހުވަދޫ ޕޮލިސް ސްޓޭޝަން އަދި ތ. ތިމަރަފުށި ޕޮލިސް ސްޓޭޝަނުން ހިންގި މަސްތުވާތަކެތީގެ އޮޕަރޭޝަންތަކެއްގައި ތިން މީހަކު ހައްޔަރު ކޮށްފިއެވެ.\nމި މައްސަލަތަކާ ގުޅިގެން ހައްޔަރުކޮށްފައިވަނީ 30 އަހަރުގެ ފިރިހެނަކާއި 32 އަހަރުގެ ފިރިހެނެއްގެ އިތުރުން 36 އަހަރުގެ ފިރިހެނެކެވެ. މި ތިން މީހުންނަކީ ވެސް ދިވެހިންނެވެ.\nމި މީހުންގެ ތެރެއިން 30 އަހަރުގެ މީހާ ހައްޔަރުކޮށްފައިވަނީ ށ. އަތޮޅު ރިސޯޓެއްގައި މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ފުނަދޫ ޕޮލިސް ސްޓޭޝަނުން ހިންގި އޮޕަރޭޝަނުގައި މި މަހުގެ 16 ވަނަ ދުވަހުގެ 17:18 ހާއިރު އެ ރިސޯޓުންނެވެ.\nއޭނާ ހުއްޓުވައި ބަލައިފާސްކުރިއިރު އޭނާގެ އަތުން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ކުޑަ ދަޅަކާއި ހަތަރު ރަބަރު ޕެކެޓު ފެނިފައިވެއެވެ.\nދ. އަތޮޅު ރިސޯޓަކަށް މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ކުޑަހުވަދޫ ޕޮލިސް ސްޓޭޝަނުން ހިންގި އޮޕަރޭޝަނެއްގައި މި މަހުގެ 16 ވަނަ ދުވަހުގެ 15:04 ހާއިރު 32 އަހަރުގެ މީހަކު ހައްޔަރު ކޮށްފައިވެއެވެ. އޭނާ ހުއްޓުވައި އޭނާ އެވަގުތު ހިފައިގެންހުރި ޑަބިޔަލެއް ބަލައިފާސްކުރިއިރު އޭގެ ތެރެއިން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ދަޅެއް ފެނިފައިވެއެވެ.\nތ. ތިމަރަފުށި ޕޮލިސް ސްޓޭޝަނުން މި މަހުގެ 15 ދުވަހު ހިންގި އޮޕަރޭޝަނެއްގައި 36 އަހަރުގެ މީހަކު ތިމަރަފުށި މަގުމަތިން ހައްޔަރު ކޮށްފައިވެއެވެ. އޭނާ ހުއްޓުވައި ބަލައި ފާސްކުރަމުންދިޔައިރު އޭނާ ހުރިދިމާ ބިންމަތިން މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ރަބަރު ޕެކެޓެއް ފެނިފައިވެއެވެ.\nއޭގެއިތުރުން ހދ. އަތޮޅު ފެރީއެއްގައި މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނުގައި، އެފެރީގައިހުރި ފޮށިގަނޑެއް ބަލައިފާސްކޮށް މަސްތުވާތަކެތިކަމަށް ޝައްކުކުރެވޭ އެއްެޗެއްހުރި 10 ސެލޯފިންކޮޅު ހޯދާފައިވެއެވެ. ނަމަވެސް މި މައްސަލައާ ގުޅިގެން އެއްވެސް މީހަކު ހައްޔަރު ކޮށްފައެއް ނުވެއެވެ.


Shiyam ah dhera gotheh vaakah alhugandu neydheyne: Nasheed\nގާނޫނު އަސާސީ އިސްލާހު ކުރުމަށް މި މަހުގެ ފުރަތަމަ ދުވަހުގެ ރޭ ދަންވަރު ރައްޔިތުންގެ މަޖިލީހުގެ ތަޅުމުގައި ބޭއްވި ޖަލްސާގައި އަނިޔާ ލިބިގެން ދިޔަ ޕީޕީއެމްގެ ނައިބު ރައީސް، ނައިފަރު ދާއިރާގެ މެންބަރު އަހުމަދު ޝިޔާމަށް ދެރަގޮތެއް ވާކަށް އެދިވަޑައިނުގަންނަވާ ކަމަށް މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nމަޖިލީހުގެ އެ ޖަލްސާ ފެށުމާއެކު ރައީސް ނަޝީދު ދައްކަވަމުން ގެންދެވި ވާހަކައަށް ޝިޔާމް ހުރަސް އެޅުއްވި އެވެ. ދެން ރައީސް ނަޝީދު ޝިޔާމްގެ ނަން އިއްވި އެވެ. އެކަމަކު ވެސް ތަޅުން ދޫކުރައްވަން ވެސް ޝިޔާމް ދެކޮޅު ހެއްދެވި އެވެ. ޝިޔާމް ތަޅުމުން ނެރުނީ އެމްޑީޕީގެ މެންބަރުންތަކެއް އޭނާ ހިފައިގަނެގެން ގެންގޮހެވެ.\nއެކަމުގެ ތެރޭގައި ޝިޔާމަށް އަނިޔާތަކެއްވެ، ހޮސްޕިޓަލުން ފަރުވާ ވެސް ހޯއްދެވި އެވެ. ޝިޔާމަށް އަނިޔާވި ފަހުން އިދިކޮޅު ޕީޕީއެމް / ޕީއެންސީގެ މެންބަރުން މަޖިލީހުގެ ޖަލްސާތަކުގައި ބައިވެރިވެވަޑައެއް ނުގަންނަވަ އެވެ. އަދި މަޖިލީހުގެ މެންބަރުންތަކެއް ވެގެން މެންބަރަކު ތަޅުމުން ނެރުމުން ގިނަ ފާޑުކިއުންތަކެއް ވެސް އަމާޒުވި އެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި މިކަމާ ގުޅޭ ގޮތުން ރައީސް ނަޝީދު ވިދާޅުވީ މަޖިލީހުގެ މެންބަރުންނަށް ހުރަހެއް ނެތި މަޖިލީހަށް ވަދެވަޑައިގަތުމަށް މަޖިލީހުގެ ދޮރުތައް ހުޅުވިފައި އޮންނާނެ ކަމަށެވެ. ނަމަވެސް އިދިކޮޅު މެންބަރުން ޖަލްސާއަށް ހާޒިރުނުވާ ސަބަބެއް އެނގިވަޑައިނުގަންނަވާ ކަމަށް ނަޝީދު ވިދާޅުވި އެވެ.\n"ކީއްވެގެންތޯ އިދިކޮޅު އެހެން މެންބަރުން ވަޑައިނުގަތީ. އެ ސުވާލު އަޅުގަނޑު ގާތުގައި އައްސަވައިގެން ނުލިބޭނެ. އެ ސުވާލު އައްސަވަން ޖެހޭނީ އެ ބޭފުޅުންގެ ގާތުގައި. އެ ބޭފުޅުންގެ ކަމެއް ޖަލްސާއަށް ވަޑައިގެންނެވުން އެއީ. ދެން އެ ބޭފުޅުން ވަޑައިނުގަންނަވަނީ ކޮން ސަބަބަކާ ގުޅިގެން ކަމެއް އަޅުގަނޑަށް ސާފުވާ ކަމެއް ނޫން." ނަޝީދު ވިދާޅުވި އެވެ.\nނަޝީދު އެހެން ވިދާޅުވިޔަސް، އިދިކޮޅު ކޯލިޝަންގެ ޕާލިމެންޓްރީ ގްރޫޕް އިން ބުނެފައި ވަނީ އެ ކޯލިޝަންގެ މެންބަރުން މަޖިލީހުގެ ޖަލްސާތަކުގައި ބައިވެރިވެވަޑައިނުގަންނަވަނީ ޝިޔާމަށް ލިބުނު އަނިޔާތަކާ ގުޅިގެނެވެ. އެކަން ހިނގައިދިޔައީ ނަޝީދުގެ ސިދާ އެންގެވުމަށް ކަމަށް ތުހުމަތު ކުރެ އެވެ. ނަޝީދު މައާފަށް އެދިވަޑައިގަންނަވަން ޖެހޭނެ ކަމަށް އިދިކޮޅު މެންބަރުން ވިދާޅުވެ އެވެ.\nރައީސް ނަޝީދު ދެން ވިދާޅުވީ ޝިޔާމުގެ ނަން އިއްވުމަކީ ވެސް އެމަނިކުފާނު އެންމެ ބޭނުންފުޅުވާ ގޮތް ކަމަށެވެ. ނަން އިއްވަން ޖެހުނީ މަޖިލީހުގެ ނިޒާމު ގެއްލުވާލަން ފުރުސަތު ނުދިނުމަށް ކަމަށެވެ. އަދި ޝިޔާމަށް ދެރަ ގޮތެއް ވާކަށް އެމަނިކުފާނު އެދިވަޑައިނުގަންނަވާ ކަމަށް ވިދާޅުވެ އެވެ.\n"މަޖިލީހުގެ އެ ޖަލްސާގައި ނަން އިއްވުނީ ނައިފަރު ދާއިރާގެ މެންބަރުގެ ނަން އެކަނި. އަޅުގަނޑު ދެން އެ ވެސް އުފާވާ ކަމެއް ނޫން. އަޅުގަނޑަށް ނޭދޭނެ ނައިފަރު ދާއިރާގެ މެންބަރަށް ދެރަ ގޮތެއް ވާކަށް. ހަމަކުޑަކޮށް ވެސް އަޅުގަނޑު ނޭދޭނެ. އަޅުގަނޑެއް ނޭދޭނެ ޕީޕީއެމް ޕީއެންސީގެ މަޖިލީހުގެ މެންބަރުން މަޖިލީހަށް ވަޑައިނުގެން އުޅުއްވަން ވެސް" ނަޝީދު ވިދާޅުވި އެވެ.\nމަޖިލީހަށް ސިފައިން ވައްދަން ތާއީދެއް ނުކުރެވޭނެ\nރައީސް ނަޝީދު ވިދާޅުވީ މަޖިލިސްތަކަކީ އެ މަޖިލީހުގެ ބާރުވެރިކަމާއި މަޖިލީހުގެ މެންބަރުން އަމިއްލައަށް ކަންކަން ނިންމަން އޮންނަ މުއައްސަސާއަކަށް ވާން ޖެހޭ ކަމަށެވެ. އެހެންކަމުން މަޖިލީހުގެ މެންބަރުން ތަޅުމުން ނެރޭނީ މަޖިލީހުގެ ސާޖެންޓް އޮފް އާމްސް މެދުވެރިކޮށް ކަމަށް އެމަނިކުފާނު ވިދާޅުވި އެވެ.\nސިފައިން ބަރު ހަތިޔާރާއެކު މަޖިލީހަށް ވަދެ ތިބެ ސެކިއުރިޓީ ބަލަން ޖެހޭ ހިސާބަށް ދިއުމަކީ ނަޝީދު ވިދާޅުވި ގޮތުގައި މަޖިލީހުގެ ރައީސަކަށް ލިބޭނެ އެންމެ ބޮޑު "ފެއިލާ" އެވެ. އެ ހާލަތަށް ގޮސްވެސް ދާނެ ކަމަށާއި އެކަމަކު އެ ގޮތަށް އެދިވަޑައިނުގަންނަވާ ކަމަށާއި އެ ކަމަށް ތާއީދު ވެސް ނުކުރައްވާނެ ކަމަށް ނަޝީދު ވިދާޅުވި އެވެ.\n"އަޅުގަނޑު ނޭދެން މި މަޖިލީހަށް ސިފައިން ވަންނާކަށް. އެއީ މަޖިލީހުގެ ރައީސްގެ ވަރަށް ބޮޑު ފެއިލާއަކަށް ވާނެ ސިފައިން ބަރު ހަތިޔާރާއެކު މަޖިލީހަށް ވަންނަން ޖެހުން. އެ ކަން ކުރަން ނުޖެހިދާނެ ވާހަކައެއް ނޫން. ސާޖެންޓް އޮފް އާމްސްއަށް ހުރިހާ އިހުތިޔާރެއް އޮވޭ މެންބަރު ނެރުމަށް." ރައީސް ނަޝީދު ވިދާޅުވި އެވެ.\nރައީސް ނަޝީދު އެހެން ވިދާޅުވިއިރު މަޖިލީހުގެ މެންބަރަކު ނެރުމަށް ގަވާއިދުގައި ވެސް އޮންނަނީ ސާޖެންޓް އޮފް އާމްސްއަށެވެ. ނަމަވެސް ދަންވަރު ވަގުތެއްގައި ބޭއްވި އެ ޖަލްސާގައި އެމްޑީޕީގެ މެންބަރުންތަކެއް ވެގެން ޝިޔާމް ނެރުމުން އެއީ މަޖިލީހުގެ ގަވާއިދާ ވެސް ހިފާލަށް ކުރެވުނު ކަމެއް ކަމަށް ބުނެ ގިނަ ފާޑުކިއުންތައް އަމާާޒުވެފައިވެ އެވެ.\nޝިޔާމަށް އަނިޔާވި މައްސަލަ ފުލުހަށް ވެސް ވަނީ ރިޕޯޓް ކޮށްފަ އެވެ. ފުލުހުން ވަނީ މައްސަލަ ބަލަން ވެސް ފަށައިފަ އެވެ. އަދި އެ މައްސަލަ ބައްލަވާނެ ކަމަށް ހޯމް މިނިސްޓަރު އިމްރާން އަބްދުﷲ ވެސް ވިދާޅުވި އެވެ. މިނިސްޓަރު އިމްރާންގެ އެ ވާހަކައާ ގުޅިގެން އެމްޑީޕީގެ ބައެއް މެންބަރުން މިނިސްޓަރަށް ފާޑުވިދާޅުވެފައިވެ އެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ރައްޔިތުންގެ މަޖިލިސް ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް އަހުމަދު ޝިޔާމް


އަންނަ އަހަރު ފަތުރުވެރިކަން އެންމެ ދަށަށްދާ ހާލަތުގައިވެސް6ލައްކަ ފަތުރުވެރިން އަންނާނެ އަންނަ އަހަރު ފަތުރުވެރިކަން އެންމެ ދަށަށްދާ ހާލަތުގައިވެސް6ލައްކަ ފަތުރުވެރިން އަންނާނެ\nރާއްޖެއައި ފަތުރުވެރިންގެ ބަޔަކު ވީއައިއޭގައި ފުރަންގޮސް ފޮޓޯ: އަލީ ނަސީރު / ޕީއެސްއެމްނިއުސް\nއަންނަ އަހަރު ރާއްޖޭގެ ފަތުރުވެރިކަން އެންމެ ދަށަށްދާ ހާލަތުގައިވެސް6ލައްކަ ފަތުރުވެރިން ރާއްޖެ ޒިޔާރަތްކުރާނެކަމަށް މޯލްޑިވްސް ނޭޝަނަލް ޔުނިވަރސިޓީގެ ދިރާސާއަކުން ދައްކައިފިއެވެ.\nމި ދިރާސާ ރިޕޯޓުން ދައްކާގޮތުން 2021 ވަނަ އަހަރު ކަންކަން އެންމެ ގޯސްވާ ޙާލަތުގައިވެސް ރާއްޖެއަށް މަދުވެގެން ހަ ލައްކަ ސާޅީސް ހާހެއްހާ ފަތުރުވެރިން ޒިޔާރަތްކުރާނެކަމަށް ދިރާސާއިން ދައްކައެވެ. ދިރާސާއިން ދައްކާގޮތުން އަންނަ އަހަރު ރާއްޖެއަށް އެންމެ ގިނައިން ފަތުރުވެރިން އަންނާނީ ޖެނުއަރީމަހާއި ޕެބްރުއަރީމަހުއެވެ، ޖަނަވަރީމަހު 173347 ފަތުރުވެރިން އަދި ފެބްރުއަރީމަހު 149788 ފަތުރުވެރިން އަންނާނެކަމަށް ވަނީ ބުނެފައެވެ.\nރާއްޖޭގެ ރިސޯޓެއްގައި ފަތުރުވެރިންގެ ބަޔަކު\nއެމްއެންޔޫގެ ދިރާސާގައި ފަތުރުވެރިކަން އެންމެ ދަށަށްްްްްްްދާ ހާލަތުގައި މިގޮތަށް އަންދާޒާކޮށްފައިވަނީ، ފަތުރުވެރިން ރާއްޖެއަށް އަންނަ މައިގަނޑު މާކެޓްތަކަށް ވަރަށްބޮޑު އަސަރެއް ކޮށްފައިވުމުގެ ސަބަބުން، މިމާކެޓުތަކުގެ ޑިމާންޑް އިޔާދަ ވާނީ ވަރަށް ލަހުންކަމަށްވާތީއެވެ. އަދި ކުރިން ރާއްޖެއަށް ދިމާވި މިފަދަ ކާރިސާތަކާ އަޅާބަލާއިރު، މިފަހަރު ފަތުރުވެރިކަން ރަނގަޅުވުމަށް ނަގާ ވަގުތު އިތުރު ވެގެންދާތީކަމަށްވެސް ދިރާސާގައި ވަނީ ފާހަގަކޮށްފައެވެ.\nބައެއް މާކެޓްތައް އިޔާދަ ވާން2އަހަރަށް ވުރެ ގިނަދުވަސް ނެގުން އެކަށީގެންވާކަމަށް ދިރާސާގައި ވަނީ ބުނެފައެވެ. ޚާއްޞަކޮށް، ކާރިސާއަކަށްފަހު ލަހުން ރަނގަޅުވާ މާކެޓްތަކުގެ ތެރެގައި ޗައިނާއާއި ޔޫކޭ ވަނީ ފާހަގަކޮށްފައެވެ. ވަކިން ޚާއްޞަކޮށް، ޔޫކޭ މާކެޓަށް ކުރިމަތިވި ކުއްލި ޝޮކުގެ ސަބަބުން، މި މާކެޓްގެ ޑިމާންޑް 2021 ވަނަ އަހަރު އިތުރަށް ދަށްވާނެ ކަމަށްވެސް ވަނީ ލަފާކޮށްފައެވެ.\nފަތުރުވެރިކަން އެންމެ ދަށަށްދާ ހާލަތުގައި މިހެން ދެއްކިނަމަވެސް ފަތުރުވެރިކަން އެންމެ ރަނގަޅުވާ ހާލަތުގައި ފަތުރުވެރިން އަންނާނެ މިނަވަރުވެސް އެމްއެންޔޫގެ ދިރާސާ ރިޕޯޓުގައި ވަނީ ހިމަނާފައެވެ. އެގޮތުން އަންނަ އަހަރު ފަތުރުވެރިކަން ރަނގަޅުވެއްޖެނަމަ ރާއްޖެއަށް 1.2 މިލިއަން ފަތުރުވެރިން އަންނާނެކަމަށް ވަނީ އަންދާޒާކޮށްފައެވެ.\nޖޫންމަހުގެ ނިޔަލަށް ބަދަލުގެ ގޮތުގައި އަމާނަތަކާފުލްއިން 16.2 މިލިއަން ރުފިޔާ ދޫކޮށްފި


Anehkaaves ithuru epthakeh India in manaakohfi – Iru\nއަނެއްކާވެސް އިތުރު އެޕްތަކެއް އިންޑިއާއިން މަނާކޮށްފި\nއަނެއްކާވެސް ޗައިނާގެ ކުންފުނިތަކަށް ނިސްބަވްތާ އެޕްލިކޭޝަންތަކެއް އިންޑިއާގައި މަނާކޮށްފިއެވެ.\nއިންޑިއާގެ މިނިސްޓްރީ އޮފް އިލެކްޓްރޯނިކްސް އެންޑް އިންފޮމޭޝަން ޓެކްނޮލޮޖީން ބުނީ ޗައިނާގެ ކުންފުނިތަކަށް ނިސްބަތްވާ، ނުވަތަ ގުޅުން އޮންނަ 47 އެޕްލިކޭޝަނެއް އިންޑިއާގައި ބޭނުންކުރުން މަނާކޮށްފައިވާކަމަށެވެ.\nޗައިނާގެ ކުންފުނިތަކުގެ 47 އެޕްލިކޭޝަނެއް އިންޑިއާގައި މަނާކޮށްފައިވާއިރު، މިދިޔަ ޖޫންމަހު އިންޑިއާ ސަރުކާރުން ވަނީ ޓިކްޓޮކް ހިމެނޭ ގޮތަށް ޗައިނާގެ ކުންފުނިތަކަށް ނިސްބަތްވާ ނުވަތަ ގުޅުން އޮންނަ 59 އެޕްލިކޭޝަނެއް އިންޑިއާގައި ބޭނުންކުރުން މަނާކޮށްފައެވެ.\nއިންޑިއާގެ މިނިސްޓްރީ އޮފް އިލެކްޓްރޯނިކްސް އެންޑް އިންފޮމޭޝަން ޓެކްނޮލޮޖީން ބުނީ އެންމެފަހުން މަނާކުރި 47 އެޕްލިކޭޝަނަކީ، ފުރަތަމަ މަނާކުރި އެޕްލިކޭޝަންތަކާ ގުޅުން އޮންނަ އެޕްލިކޭޝަންތަކެއްކަމަށެވެ. އޭގެތެރޭގައި ކްލޯންކޮށްފައިވާ އެޕްލިކޭޝަންތަކާއި ޗައިނާގެ ކުންފުނިތަކުގެ އެޕްލިކޭޝަން ހިމެނެއެވެ.\nޚަބަރުތައް ބުނާގޮތުން އިންޑިއާ ސަރުކާރުން ދަނީ އިތުރު 250 އެޕްލިކޭޝަން މަނާކުރުމާ ބެހޭގޮތުން މަޝްވަރާކުރަމުންނެވެ. މަނާކުރަން އުޅޭ އެޕްލިކޭޝަންތަކުގެ ތެރޭގައި، މަޝްހޫރު ގޭމް، ޕަބްޖީއާއި ގިނަ ބަޔަކު ވިޔަފާރިކުރާ އަލީ ބާބާ އެޕްލިކޭޝަންވެސް ހިމެނެއެވެ.\nކޮވިޑްއަށް ހޮސްޕިޓަލުގައި ފަރުވާ ދެމުންދާ މީހުންގެ އަދަދު 92 އަށް\nއިންޑިއާ ސަރުކާރުން ބުނާގޮތުން މި އެޕްލިކޭޝަންތަކުގެ ސަބަބުން އެޤައުމުގެ ޤައުމީ ސަލާމަތަށް ނުރައްކާތަކެއް ކުރިމަތިވެދާނެއެވެ. އަދި އެޕްލިކޭޝަންތައް މަނާކުރީ އެޤައުމުގެ ސަލާމަތާއި ރައްކާތެރިކަމަށް އަޅާ ފިޔަވަޅެއްގެ ގޮތުންކަމަށްވެސް އިންޑިއާގެ ޓެކްނޮލޮޖީ މިނިސްޓްރީން ބުނެއެވެ.


Fuluhunnai Sifain Frontline Allowance in Mahroom kollun.. | Atoll News\nފުލުހުންނާއި ސިފައިން ފްރަންޓްލައިން އެލަވަންސުން މަހްރޫމް ކޮށްލުން..\nޝާއިޢުކުރީ: މުޙައްމަދު އަފްރާޙް ޖޫން 3, 2021, 16:42\nކޮވިޑުގެ ބަލިމަޑުކަމާއެކު ޚާއްސަކޮށް ސިއްހީ މާހިރުން ރެޔާއިދުވާލު ވަރުބަލުކަމެއް ނެތި، ޚިދުމަތުގައި އަތުުކުރި އޮޅާލީ، އިތުރު ފައިސާއަކަށް ނުވަތަ ލިބޭނެ އިތުރު އާމްދަނީއަކަށް ބަރޯސާވެގެނެއް ނޫނެވެ.\nއެހެންނަމަވެސް އެ މަސައްކަތުގައި އުޅޭ ފަރާތްތަކަށް އެލަވަންސެއް ދޭން ސަރުކާރުން ނިންމުމަކީ ރައްޔިތުން އުފާވި ޚަބަރެކެވެ.\nމުޅި ދުނިޔޭގައި ވެސް ހަލުވި ކަމާއެކު ކޮވިޑް-19 ފެތުރެމުން ގޮސް ގާދޫކޮލުން ރާއްޖެ އެތެރެވި ހިސާބުން އެ ބިރުވެރި މާހަލުގައި، ރައްޔިތުންގެ ހައްގުގައި ގިނަބަޔަކު އިސް-ސަފަށް ނުކުމެ މަސައްކަތް ފެށި އެވެ. އޭގެ ތެރޭގައި ސިއްހީ މާހިރުންނާއި ތަފާތު އެކި މުއައްސަސާތަކުގެ މީހުން ހިމެނެ އެވެ.\nޚާއްސަކޮށް ގައިމީ ދިފާޢީ ބާރު ނުވަތަ އެމްއެންޑީއެފް އާއި ދިވެހި ފުލުހުންގެ މުއައްސަސާގެ ގިނަ ބަޔަކު އެ މަސައްކަތުގައި ޢަމަލީ ގޮތުން ޖާމިނުވީ ގައުމީ ޚިދުމަތެއްކަމުގައި ދެކިގެން ނެވެ. ލިބޭނެ ފައިދާއަކަށް ޖީބަށް ވަންނާނެ ފައިސާއަކަށް ބަރޯސާވެގެނެއް ނޫނެވެ.\nފްރަންޓްލައިންގައި މަސައްކަތްކުރާ ފަރާތްތައް އެކި ފަންތިއަށް ބަހާލައި އެލަވަންސް ލިބޭނޭ މިންވަރު ކަނޑައެޅުމުން އިގްތިސޯދީގޮތުން އަނދަވަޅަކަށް ވެއްޓިފައި މިވާ ރާއްޖޭގެ ރައްޔިތުންގެ މޫނުމައްޗަށް ހިނިތުންވުން ގެނުވި އެވެ.\nއެކަމަކު އެލަވަންސް ދޭން ފެށީއްސުރެ މިއަދާއި ހަމައަށް ވެސް އިވޭ އަޑަކީ ވަކި ބަޔަކަށް އެލަވަންސް ލިބިފައި އަނެއްބަޔަކަށް ނުލިބޭ ވާހަކަ އެވެ. މިކަމުގައި އެންއީއޯސީ އަދި އެޗްއީއޯސީގެ ޕްރެސްތަކުގައި އެކި ނޫސްވެރިން ސުވާލު ކުރުމުން ވެސް ދެނީ ގާތްތަޑަކަށް އެއްޖަވާބެކެވެ. އެލަވަންސް ދޭ ވާހަކަ އެވެ.\nއާއެކެވެ. ފިނޭންސް މިނިސްޓްރީގެ ތަފާސް ހިސާބުތަކުގެ ލިޔެ ކިޔުންތަކުން އެކަން އެގޮތަށް ދައްކަ އެެވެ.\nނަމަވެސް އިތުބާރު ހުރި މަސްދަރުތަކުން ބުނަނީ އެ އެލަވަންސް ލިބެނީ ވަކި ބަޔަކަށް ކަމަށެވެ.\nކަން މިހެން އޮތް އިރު، އެޓޯލްނިއުސްއަށް މިފަހުން އިތުބާރުހުރި މަސްދަރަކުން މަޢުލޫމާތު ދީފައިވަނީ އެމްއެންޑީއެފް އަދި ފުލުހުންގެ ތެރެއިން ފްރަންޓްލައިންގައި މަސައްކަތް ކުރައްވާ ފަރާތްތަކުގެ އެލަވަންސް ކަނޑާލާފައިވާ ކަމަށެވެ.\nމިފަދަ ސުވާލެއް ކުރުމަށް އެންމެ މުނާސަބު ވަގުތަކަށް ވީ ރާއްޖޭގެ ހެލްތު މިނިސްޓަރ އަހްމަދު ނަސީމު ނޫސްވެރިންނާ ބައްދަލުކުރުމަށް ރޭ ބޭއްވި ނޫސްވެރިންގެ ބައްދަލުވުމެވެ.\nއެހެންކަމުން އެޓޯލްނިއުސް އިން މިނިސްޓަރަށް މި ސުވާލު އަމާޒުކުރުމުން މިނިސްޓަރަށް ލިބިވަޑައިގަތީ ކުއްލި ސިހުމެކެވެ.\nމިނިސްޓަރ ނަސީމު ވިދާޅުވި އެކަހަލަ ކަމެއް ހިނގާފައިވާކަން މިނިސްޓަރަށް އެނގިވަޑައިގެންފައި ނުވާ ކަމަށެވެ. އަދި އެކަން ބައްލަވާނެ ކަމަށެވެ.\nޕީޕީއީ އާއެކު އެއްވެސް ފަސްޖެހުމެއް ނެތި، އެންމެ އިސް-ސަފުގައި އެ ފަރާތްތަކުން ވެސް ހަރަކާތްތެރިވަމުން އަންނަ އިރު، އެފަދަ ނިންމުމެއް ނިންމާފައިވާކަން މިނިސްޓަރަށް އެނގިވަޑައިނުގަތުމަކީ ހައިރާންޖެހޭ ކަމެކެވެ.\nމިނިސްޓަރު އެ ވިދާޅުވިގޮތަށް ބައްލަވާނެކަމަށް ރައްޔިތުން އުއްމީދު ކުރެއެވެ. އެކަމަކުު ބެއްލެވުމަކީ “ހަމައެކަނި” ނަމަކަށް ނޫނެވެ. ހައްގު ފަރާތްތަކަށް އެކަން ކޮށްދިނުމެވެ. މަހްރޫމު ކުރުމެއް ނޫނެވެ.\n2 ޚިޔާލުތައް ގައި "ފުލުހުންނާއި ސިފައިން ފްރަންޓްލައިން އެލަވަންސުން މަހްރޫމް ކޮށްލުން.."\nއަފްރާހްއަށް | ޖޫން 7, 2021 at 16:05 |\nއަފްރާހް އެވެ. ތިބުނާ އެލެވެންސްއެއް ނުލިބެނީ ސިފައިންނާ ފުލުހުންނަށް އެކަންޏެއްނޫނެވެ. 2020 އޮކްޓޯބަރ އިން ފެށިގެން ސިފައިންނަށްވެސް ފުލުހުންނަށްވެސް ތި އެލެވެންސެއް ނުދެއެވެ. ޕޮސިޓިވް މީހުން ކައިރީ ފެސިލިޓީގައި މަސައްކަތް ކުރި އެއްވެސް ފުލުހަކަށްވެސް އަދި ސިފައިންގެ މީހަކަށްވެސް ދީފައެއްނުވެއެވެ. ހަމަ އެގޮތަށް އައިޖީއެމްއެޗްގައި ބައެއް ވޯޑްތަކުގައި ކޮވިޑްއަށް ޝައްކުވާ ކޭސްތައް ނަތީޖާ ލިބެންދެން ތިބި ކިއުބިކަލްތަކުގައި މަސައްކަތް ކުރި ނަރުހުންނަށްވެސް އެލެވެންސެއް 2020 ޖޫންއިން ފެށިގެން ދީފައެއް ނުވެއެވެ. އެކަން ސާބިތުކޮށްދެވޭނެ ހެކިވެސް އެބަހުއްޓެވެ. ތި އެލެވެންސެއް ލިބެނީ ދަރުބާރުގޭގައި މޭޒު ކައިރީ މަސައްކަތް ކުރާ މީހުންނާއި ސާންޕަލް ނަގަން އުޅޭ ދެތިން މީހަކަށެވެ.\nކިބިގަސް | ޖޫން 7, 2021 at 18:43 |\nއަފްރާހު ނޫނީ ނޫޅޭ އެލަވަންސްގެ ވާހަކަ ދައްކާ ރައްޔިތުންގެ އިހުސާސްތައް ބުނާ ނޫސްވެރިއެއް،


ކުޑަހިނދުކޮޅެއްގެ ތެރޭގައި ޗިލީއަށް އައި ބިން ހެލުމުގައި 300 މަރު | Dhiislam | Dhiislam\nކުޑަހިނދުކޮޅެއްގެ ތެރޭގައި ޗިލީއަށް އައި ބިން ހެލުމުގައި 300 މަރު\nޢަލީ އަޙްސަން އިޙްސާން ފެބްރުއަރީ 28, 2010\nހަބަރު: އަލީ އަހްސަން\nކުޑަހިނދުކޮޅެއްގެ ތެރޭގައި ޗިލީއަށް އައި ބިން ހެލުމުގައި 300 މީހުން މަރުވެއްޖެއެވެ.\nރެކްޓާރ މިންގަނޑުން 8.8 ގައޮ ރެކޯޑްކުރެވިފައިވާ މިބިންހެލުން އައިސްފައިވަނީ ކަނޑުގެ 59.4 ކިލޯމީޓަރު އަޑިއަށްކަމަށް މީޑިއާތަކުން ހަބަރުދެއެވެ. އިއްޔެ ޗިލީގެ ގަޑިން ފަތިހު 3:34 ގައި އައި މިބިންހެލުން ދެމިގެން ދިޔައީ އެންމެ 20 މިނިޓަށް ކަމަށްވެއެވެ. އެހެނަސް 'އެންމެ 20 މިނިޓް'ތެރޭގައި ބިންހެލުމުންވެސް ބޮޑެތި މަގުތަކަށް ގެއްލުން ލިބި ބައެއް އިމާރާތްތައް ވަނީ ބިމާ ހަމަވެފައެވެ. އަދި މިކާރިސާގެ ސަބަބުން ކަރަންޓާއި ފެނާއި ފޯނުގެ ހިދުމަތްވަނީ މެދުކެނޑިފައެވެ.\nބިންހެލުމުގައި ހާލުގައި ޖެހުނު އެތައް ހާސް މީހުންނަށް އެހީތެރިވުމަށް ޗިލީގެ ސަރުކާރުން ދަނީ އަވަސް ފިޔަވަޅުތަކެއް އަޅަމުންނެވެ. އެހެނަސް މަގުތަށް ހަލާކުވެފައިހުރުމާއި ޗިލީގެ ރައްޔިތުން ލިބިފައިވާ 'ކުއްލި' ބިރުވެރިކަމުގެ ސަބަބުން މަސައްކަތަށް ދަނީ ބުރޫއަރަމުންނެވެ.\nޗިލީއަށް އައި ބާރުގަދަ މި ބިންހެލުމުގެ ސަބަބުން ބައެއް ސަރަހައްދުތަކަށް ސުނާމީވެސް ވަނީ އަރާފައެވެ. ބިންހެލުމަށްފަހުގައިވެސް ވަނީ ޗިލީއަށް އިތުރު 'ކުދި ކުދި ބިންހެލުންތައް' އައިސްފައެވެ. އެގޮތުން އެފަދަ 10 ވަރަކަށް ބިންހެލުން އައިސްފައިވާކަމަށް ރެކޯޑްތަކުން ދައްކައެވެ.\nފަހަކަށް އައިސް ދުނިޔޭގެ އެތަން މިތަނުގައި މިފަދަ ކާރިސާތައް މެދުވެރިވުންވަނީ އާންމުވެފައެވެ. ޒަލްޒަލާތަކާއި ތޫފާންތަކުން ދުނިޔެމިވަނީ އަބަދުވެސް ބިރުވެރިކަމެއްގެ ތެރޭގައެވެ.\n28 ފެބްރުއަރީ, 2010 | 12:32\nމިފަދަ ކާރިޘާތަކުން އަޅުގަނޑުމެން ޢިބުރަތް ޙާޞިލްކުރަމާ ބަހީ. “ބިންހެލުންތަށް ގިނަވުމަކީ ޤިޔާމަތް ދުވަސް ކައިރިވެއްޖެކަމުގެ ޢަލާމާތްތަކުގެ ތެރެއިން ޢަލާމާތެކެވެ.” ޙަދީޘް


China match ge Ticket viki husvejje\nޗައިނާ މެޗްގެ ޓިކެޓް ވިކި ހުސްވެއްޖެ\nރޭ ބޭއްވި ގައުމީ ޓިމުގެ ފަރިތަކުރުން ތަކުގެ ތެރެއިން -- ފޮޓޯ: އެފްއޭއެމް\nވޯލްޑް ކަޕް ކޮލިފިކޭޝަންގައި މާދަމާ ރޭ ޗައިނާ އާ ދެކޮޅަށް މާލޭގައި ކުޅޭ މެޗަށް ޗާޕް ކުރި 3500 ޓިކެޓް ވިކި ހުސްވެއްޖެ އެވެ.\nގަލޮޅު ދަނޑުގެ ސަހަރާ ފަޅި އާއި އިރުމަތީ ފަރާތު ސިޑި ބަރި ވީރާނާވާން ކައިރިވެފައި ވުމުން އެ ފަޅި ބޭނުން ކުރުން ރައްކާތެރި ނޫން ކަމަށް ބުނުމުން މެޗަށް ހާއްސަކޮށްފައި ވަނީ ހުޅަނގު ފަރާތާއި މާޖީދީ މަގަށްވާ ފަޅި އެވެ.\nއެފްއޭއެމުން ބުނީ މެޗުގެ ޓިކެޓްގެ ތެރެއިން 20 ޕަސަންޓް އަވޭ ޓީމަށް ދޭން ޖެހޭ ގޮތަށް އޭއެފްސީން ހަމަޖައްސާފައި ވުމުން ޗައިނާގެ ސަޕޯޓަރުންނަށް އެބައި ހާއްސަކޮށްފައިވާ ކަމަށެވެ. އަދި ޓިކެޓް ޗާޕް ކުރުމުގެ ކުރިން ޗައިނާގެ ފެޑެރޭޝަނުން ޓިކެޓް ގަނެ ފައިވާ ކަމަށެވެ.\nމިދުވަސް ވަރަކީ ޗައިނާގެ ފަތުރުވެރިން ގިނަ އަދަދަކަށް ރާއްޖެ އަންނަ ދުވަސްވަރެވެ. މާލޭ ސަރަހައްދުގެ ގެސްޓް ހައުސްތަކުން ދިވެހިން އަތުން ވެސް އަގު ބޮޑުކޮށް ޓިކެޓް ގަންނަމުންދާ ކަމުގެ މައުލޫމާތު ވަނީ ލިބިފަ އެވެ. އެއީ އެ ގެސްޓްހައުސްއަށް ޗުއްޓީ ހޭދަ ކުރަން އަންނަ ޗައިނާގެ ފަތުރުވެރިންނަށެވެ. އެގޮތުން ދިވެހިން 100 ރުފިޔާއަށް ގަތް ޓިކެޓް 500 ރުފިޔާއަށް ގަނެ ފައިވާ ކަމަށް މައުލޫމާތު ލިބެ އެވެ.\nޗައިނާ އާއި ރާއްޖޭގެ މެޗުގެ ޓިކެޓް ވިއްކަން ފެށީ އިއްޔަ ހަވީރު 4:30 ގަ އެވެ. ރޭގެ 9:30 ހާ ހަމައަށް ޗާޕް ކުރި 3500 ޓިކެޓް ވަނީ ހުސްވެފަ އެވެ. މިއީ ދިވެހި ސަޕޯޓަރުން މެޗެއް ބަލަން މިދިޔަ ފަސް އަހަރު ތެރޭވެސް މިހާ އަވަސް ޓިކެޓް ވިކި ހުސްވި ފުރަތަމަ ފަހަރެވެ.\nސަބަބަކީ، ގައުމީ ޓީމުގެ ކުރީގެ ކެޕްޓަން އަލީ އަޝްފާގް (ދަގަނޑޭ) ގިނަ ދުވަސްތަކަކަށް ފަހު ގައުމީ ޓީމުން ޖާގަ ދިނުމެވެ. އަޝްފާގަށް ގައުމީ ޓީމުން ޖާގަ ދީފައި ވަނީ 17 މަސް ދުވަހަށް ފަހު އެވެ.\nޓީމުން އަޝްފާގް ބާކީ ކުރީ މިދިޔަ އަހަރު މާޗް މަހު ބޫޓާން އާ ދެކޮޅަށް ކުޅުނު މެޗުގެ ޕްރީ ޕްރެސްއަށް ހާޒިރު ނުވުމުންނެވެ.\nގައުމީ ޓީމުގައި އަޝްފާގް އެންމެ ފަހުން މެޗެއް ކުޅެފައި ވަނީ، އެންމެ ފަހުގެ އޭޝިއަން ކަޕް ކޮލިފިކޭޝަންގައި ނޮވެމްބަރު 2017 ގައި ފަލަސްތީނާ ދެކޮޅަށް ކުޅުނު މެޗުގަ އެވެ. ޗައިނާ އާ ދެކޮޅަށް ކުޅުނު މެޗުން އަޝްފާގް އަށް ފުރުސަތު ދޭނެ ކަމަށް ބެލެވެ އެވެ.


galehiri: މުލަތަރަހަތާ ކައިގެން - ހުވަދޫ ބަހުރުވައިގެ މިސާލުބަހެއް\nމުލަތަރަހަތާ ކައިގެން - ހުވަދޫ ބަހުރުވައިގެ މިސާލުބަހެއް\nމީހަކު އާދަޔާ ޚިލާފަށް ތެޅިފޮޅި ހިމޭނުންނުހުރެ، އެއްތަނުގައި ޖެހިފައި އަނެއްތަނުގައި ޖެހިފައި (އެގޮތްމިގޮތަށް) މައިތިރިނުވެ އުޅެންޏާ ހުވަދޫ ބަހުރުވައިގައި ހުވަދޫގެ މުސްކުޅި ބައެއްމީހުން ކިޔައިއުޅެނީ "ވަށްވަށްލޮޅާ ޖެހުން" (ކުއްތާ ވަށްވަށްޖެހުން ފަދަ) ނޫނީ، "އެބެރެންތެއްލާ ޖެހުން" (މޮޔަ ބޮލަށް އަރައިގެން އެނބުރުން ފަދަ) ނޫނީ "ހަންނުހަން ނުޖެހީގެން ވޮންޑުން" (ހިމޭނުން ނުހުރުން ފަދަ) އެވެ. ހަމަ އެފަދައިން އެގޮތަށްއުޅޭ މީހަކަށް "މުލަތަރަހަތާ ކައިގެން" އުޅޭ މީހެކޭވެސް ކިޔައެވެ. މިއީ ހުވަދޫ ބަހުރުވައިގެ މިސާލުބަހެކެވެ. "މުލަތަރަހަތާ" އަކީ މުއްސަނދި، އެހެނަސް ފަނޑުވުމުގެ ބިރު ހީވެފައިވާ، މިސާލު ބަހެކެވެ.\n"މުލަތަރަހަތާ ކައިގެން" މިބަހުގައިހިމެނޭ "ތަރަހަތާ" އަކީ، ކުރީޒަމާނުގައި އެކި އެއްޗެތީގައި (ޚާއްޞަކޮށް ފޭރާން ވިޔަން ބޭނުންކުރާ އުއިފަދަ އެއްޗިއްސާއި އެހެންބައެއް ތަކެތީގައި) ކުލަޖެއްސުމަށް އަހިމޫ ފަދަ އެކި އެއްޗެތި އަޅައިގެން ކައްކަން ގެންގުޅުނު ބަނޑިޔާ ޒާތަކަށް ހުންނަ އެއްޗެކެވެ. އެއީ ހުވަދޫ ބަހުރުވައިގައި އެއަށް ކިޔައިއުޅޭ ނަމެކެވެ. މިބަސް އައިގޮތާއި ދޭތެރޭ ވިސްނާލާއިރު، އެއީ މީސްމީހުންނަށް ދިމާވާ ބައެއްކަހަލަ ކަންކަމުގެ ވާހަކަތަކުގެތެރޭ ހިމެނޭ ގިނަ ބަޔަކަށް ނޭނގި އޮންނަ އެހެން ނަމަވެސް ވަރަށް ޝަޢުގުވެރިވާކަހަލަ ކަމެކެވެ.\nއިހުޒަމާނުގައި ރިޔާ، އެންދަމާ ދާ، ނުވަތަ އެނޫންވެސް ބައެއް ތަކެތީގައި ކުލަޖެއްސުމަށް ބޭނުންކުރަނީ އެކިކަހަލަ ފަތްޕިލާވެއްޔާއި ގަސްގަހުގެ މޫތަކެވެ. އެފަދަ ބާވަތްތައް ކުރިން ދެންނެވުނު ފަދަ ތަރަހަތެއްގައި ނުވަތަ އެނޫންވެސް އެއްޗެއްގައި ކެއްކުމަށްފަހު ހޫނުކޮށްހުއްޓައި ކުލަޖައްސަން ބޭނުންވާ ރިޔާ ނުވަތަ އެނޫންވެސް އެއްޗެއް އޭގެތެރެއަށް ލާނީއެވެ. އަދި އިރުކޮޅަކަށް އަލިފާނުގެ މަޑުގިނީގައި ކެއްކުމަށް ފަހު ރަނގަޅަށް ކުލަ ހިފަންދެން ބަހައްޓައެވެ. މިގޮތަށް އާންމުކޮށް ބޭނުންކުރަނީ އަހި މުލެވެ. މިމުލުން ނުކުންނާނީ ރަތްކުލައެވެ. އެނޫން ކުލައަކަށް ބަދަލުކުރާނީ އެހެން ބައެއްތަކެތި އަޅައިގެންނެވެ. ޢާއްމުކޮށް ކުރީޒަމާނުގައި ފެންނަ އޮޑި، ދޯނި، ބައްތެލިފަހަރުގެ ރިޔަލުން އެފެންނަ ރަތްކުލަޔަކީ މިގޮތަށްޖައްސާ ކުލައެކެވެ. ކުލަޖެއްސުމަށް މޫތައްކޮށައި ކައްކާފައި ހުންނައިރު ހުންނާނީ، ހިކިމަސް ކޮށައިގެން ރިހަ ކައްކާފައި ހުންނަ ގޮތަށެވެ.\nކޮންމެއަކަސް މިބަސް އައިގޮތަށް ބަލާލާއިރު، އެއީ ކޮން ރަށެއްގައި ކޮން އިރަކު ހިނގި ހާދިސާއެއްކަމެއް ނޭނގެއެވެ. އިވޭ ގޮތުގައި އެއީ އެރަށެއްގައި ފަރިވަޅެއް (ޚާއްސަ މުނާސަބަތަކާއި ގުޅިގެން ބާއްވާ ކެއުމެއް) ދިން ރެއެއްގެ ވާހަކައެކެވެ. މިފަ ރިވަޅަށް ދިޔަ ބަޔަކު ގިނައިން ކާންވެގެން އެހެން މީހުންނަށް ސިއްރިޔާތުގައި ބިތްދޮށު ބަދިގެއަށް ދިޔައެވެ. އެޒަމާނުގައި އާއްމުކޮށް ހުންނާނީ، ހިކިމަހާއި، ކާއްޓާއި، ރިހާކުރާއި، ގަބުޅި ބޯކިބަލާއި ހުނިލީ ބަތާއި މިޒާތުގެ ބައެއްބާވަތެވެ. އަދި ބިތްދޮށު ބަދިގޭގައި ކެއްކުމަށްފަހު ކޭން ތައްޔާރުކުރާނީ ބޭރު ފެންޑާގައެވެ.\nކޮންމެއަކަސް ބިތްދޮށު ބަދިގެއަށްދިޔަ މީހުން އެތަނުން ބަތާއި ހިކިމަހާއި އެކި ވައްތަރުން ބަނޑުފުރާ ކައިގެން ނިކުމެއްޖެއެވެ. އަދި އިރުކޮޅަކުން އެމީހުން އެއްތަނުގައި ޖެހިފައި އަނެއްތަނުގައި ޖެހިފައި ތެޅެންފެށިއެވެ. ހަޤީގަތުގައި މިމީހުންނަށް ހިކިމަސް ކަމަށް ކެވުނީ އެއްކަލަ ތަރަހަތުގައި ހުރި މޫތަކެވެ. ހަމަ އެވަގުތު އެތަނުން މީހަކު ބުނިކަމަށްވެއެވެ. "ޔަގީނެ, ތިވޮންނާ ތިތާ ހުއްޓީ މުލަތަރަހަތާ ކައިގެން" (ޔަގީން، ތިއުޅެނީ ތިޔަތާނގައި ހުރި މުލަތަރަހަތާ ކައިގެންނެވެ.) މިއީ މިބަސް ހުވަދޫ ބަހުރުވައިގެތެރެއަށް އައިގޮތްކަމަށް އަޅުގަނޑަށް މަޢުލޫމާތު ލިބިފައިވެއެވެ.\nމިފަދަ ބަސްތައް މިހާރަކަށްއައިސް ބޭނުންކުރަނީ ވަރަށްމަދުންނެވެ. ހުވަދޫ ބަހުރުވައިގައި ހިމެނޭ މިފަދަ އެތައްބަހެއް މިހާރުމިވަނީ ނެތިގެން ގޮސްފައެވެ. މިފަދަ ބަސްތައް އައިގޮތާއި މިބަސްތަކުގެ މާނައާއި ތާރީޚީ މިފަދަކަންތައް އަންނަންއޮތް ޖީލުތަކަށް ފޯރުކޮށްދިނުމަށް ކޮންމެވެސް މަސައްކަތެއް ކުރަންޖެހޭކަމަށް ދެކެމެވެ.\nހުވަދޫމީހުންނަކީ ޒަމާނުއްސުރެ އަމިއްލަ ބަހުރުވައެއް ގެންގުޅޭ އަމިއްލަވަންތަ ބައެކެވެ. ރާއްޖޭގެ އެހެން ހިސާބުތަކުގެ ބަހުރުވައަށްވުރެ އައްޑޫ ހުވަދޫ ބަހުރުވައިގެ މުއްސަނދި ކަން ބޮޑުކަމަށް ބުނުމަކީ އެއްގޮތަކަށްވެސް އެހެން ބަހުރުވަތަކަށް ބުނެވޭ ބަދު ބަހެއްނޫނެވެ. އެއީ ޙަޤީގަތުގައިވެސް އެކަންއޮތް ގޮތެވެ. ދިވެހިބަހުގެ ފުންނާބުއުސް ފަރާތްތަކުން އެކަމަކަށް ހެކިވާ ކަމެކެވެ. އެހެންކަމުން މިމުއްސަދނި ބަހުރުވަ ދިރުވާ އާލާކުރުމަކީ، ދިވެހިބަހަށް ޚާއްޞަކޮށް ހުވަދޫބަހަށާއި، އަދި ދިވެހިތާރީޚަށް ލޯބިކުރާ ކޮންމެމީހެއްގެވެސް ޒިންމާއެކެވެ.


އެންމެ ކަމުދަނީ ކޮން ޕޯސްޓެއް އެންމެ ކަމުދަނީ ކޮން ޕޯސްޓެއް\nއެންމެ ކަމުދަނީ ކޮން ޕޯސްޓެއް\nމަޝްހޫރު ތަރިން ހެނދުނު ހޭލީންސުރެ ނިދުމާއި ހަމައަށް ކުރާކަންކަން ޝޯޝަލް މީޑިއާގައި އާއްމުކުރުމަކީ ފޭނުނަށް ދޭ ހަދިޔާއެއްކަމަށް ގިނަ ފަންނާނުން ގަބޫލުކުރެއެވެ. ދާ ޕާޓީތަކާއި ކުރާ ބާޒާރުތަކާއި އާއިލާއާއި އެކު ހޭދަކުރާ ވަގުތަކުގެ އިތުރުން ޕެޓްގެ ގޮތުގައި ގެންގުޅޭ ޖަނަވާރާއިއެކު ހޭދަކޮށްލާ ވަގުތުތައްވެސް ގިނަ ސެލެބްރިޓީން ދަނީ އެމީހުންގެ އިންސްޓަރގްރާމް ޕޯސްޓްތަކުން މުޅި ދުނިޔެއަށް ދައްކާލަމުންނެވެ.\nމި ފަހަރު މި ބަލާލަނީ މިދިިޔަ ހަފްތާގައި ބޮލީވުޑް ތަރިން އާއްމުކުރި އިންސްޓަރގްރާމް ޕޯސްޓްތަކުން އެންމެ ގިނަބަޔަކަށް ކަމުދިޔަ ބައެއް ޕޯސްޓްތަކަށެވެ.\nއެންމެ ކުރީގައި އުޅެނީ ސުޕަސްޓަރ ޝާހްރުކްހާން މަޝްހޫރު ލަވަކިޔުންތެރިޔާ އަދި މޮޑެލް ޑުއާ ލިޕާ އާއި އެކު ނަގާފައިވާ މި ފޮޓޯއެވެ. ވަން ޕްލަސް މިއުޒިކް ފެސްޓިވަލްގެ ތެރެއިން ނަގާފައިވާ މި ފޮޓޯގައި އިންސްޓަގްރާމްގައި ޝެއާ ކުރުމަށްފަހު ޝާހުވަނީ އެނާ ކިޔާދިން ސްޓެޕްތައް ޑުއާގެ ކޮންސެޓްގައި ދައްކާލުމަށް އެދިފައެވެ.\nކަރީނާ ކަޕޫރާއި ސައިފް އަލީހާންގެ ދަރިފުޅު ތައިމޫރަކީ ސްޓާރުންގެ ދަރިންގެ ތެރެއިން އެންމެ ގިނައިން ބޮލީވުޑްގެ ސުރުހީތަކުން ޖާގަ ހޯދަމުން އަންނަ އެންމެ ތުއްތު ކުއްޖާއެވެ. ކަރީނާ އާއި ސައިފަށްވުރެ ތައިމޫރްގެ މަގުބޫލުކަން އިންތިހާއަށް ބޮޑެވެ. ތައިމޫރުގެ ކޮންމެ ފޮޓޯއެއް ކޮންމެ ވީޑިއޯއެއް ވައިރަލްވެއެވެ.\nބޮޑުދައިތަ ސޯހާ އަލީ ހާން އިންސްޓަގްރާމަށް ދޫކޮށްލި މި ފޮޓޯއަކީވެސް ތައިމޫރްގެ ލޯބިކަން ފެނިގެންދިޔަ ފޮޓޯއެކެވެ. ކުޑަކުދިންގެ ދުވަހާއި ދިމާކޮށް ޝެއާކުރި މި ފޮޓޯގައި ތައިމޫރުއާއި އެކު ސޯހާގެ އަންހެން ދަރިފުޅު އިނާޔާ ދެކުދިން ތިބެނީ އައިސްކޯނެއް ޝެއަރ ކުރުމުގައެވެ.\nމިދިޔަ ހަފްތާގެ އިންސްޓަގްރާމް ޕޯސްޓްތަކުން ސޮނާކްޝީގެ މި ފޮޓޯއަކީވެސް ގިނަ ބަޔަކަށް ކަމުދިޔަ ފޮޓޯއެކެވެ. މި ފަހަރުގެ ކުޑަކުދިންގެ ދުވަސް ސޮނާކްޝީ އާއި މަންމަ ޕޫނަމް ފާހަގަކުރީ ތެލަސީމިއާ ބަލި ތަހައްމަލުކުރަމުންދާ ތުއްތު ކުދިންކޮޅަކާއި އެކުއެވެ. އެކުދިންގެ މޫނު މައްޗަށް ހިނިތުންވުން ގެނެސްދީ އުފާވެރި ވަގުތުކޮޅެއް ހޭދަކޮށްލަދިނުމުގައެވެ.\nބޮލީވުޑްގައި މިހާރު އެންމެ ނަން ހިންގާ ޖޯޑަކީ ރަންވީރާއި ދިޕިކާއެވެ. ކައިވެންޏަށް ފަހު މިދެތަރިން އެކުގައި ފިލްމަކުން ފެންނަން ތައްޔާރުވަމުން އަންނައިރު މިދިޔަ ހަފްތާގައި މި ޖޯޑު ވަނީ އެމީހުންގެ ވެޑިން އެނިވާސަރީވެސް ފާހަގަކޮށްފައެވެ.\nކެޓްރީނާއާއި ޑައިރެކްޓަރ ރޯހިތް ޝެޓީ މިވަގުތު އަންނަނީ ސޫރިޔަންވަންޝީގެ ސެޓްގައި އެކުގައި މަސައްކަތްކުރަމުންނެވެ. އެ ފިލްމުގެ ސެޓުގައި އެކި ކުލަކުލައިގެ ގަލަންތައް ބަދަލުކުރާ މި ފޮޓޯ ކެޓްރީނާ ސެއަރކޮށްފައިވަނީ ސޫރިޔަވަންޝީގެ ޑައިރީ ފޮޓޯއެއްގެ ގޮތުގައެވެ.\nއަރުޖުން ކަޕޫރުގެ ކުރިޔަށް އޮތް ފިލްމުގެ ބައިވެރިޔާ ރަކުލް ޕްރީތް އާއި އެކު ސަކަރާތް ޖަހާ މި ފޮޓޯ ސެޝަންވެސް ގިނަ ބަޔަކަށް ކަމުގޮސްފިއެވެ. މި ދެތަރިން އެކުގައި ފެނުމުގެ އިންތިޒާރުގައި ތިބި މީހުންނަށް އަރުޖުންގެ މި ޕޯސްޓުން ފިލްމަށް ކުރެވޭ އުއްމީދުވެސް ވަނީ ބޮޑުވެފައެވެ.\nކެޓީ ޕެރީއާއި އެކު މި ފަހަރު ޖެކްލިން އެވެ. ވަން ޕްލަސް މިއުޒިކް ފެސްޓިވަލްގެ ޕްރެސް ކޮންޕަރެންސްގެ ތެރެއިން ނަގާފައިވާ މި ފޮޓޯގައި ކެޓީއާއި އެކު އެއް ސްޓޭޖަކުން ފެނިގެންދާތީ އެކަމުގެ އެކްސައިޓްމަންޓް ޖެކްލިން މޫނުމަތިން ހަބޭހަށް ފެނެއެވެ.


Esha Deol : Mihaaru liyuntherieh\nއީޝާ ޑެއޯލް: މިހާރު ލިޔުންތެރިޔެއް\nއީޝާ ޑެއޯލް އާއި އޭނާ ލިޔުނު ފޮތް\nހެމާ މާލިނީ އާއި ދަރުމެންދުރަގެ ދޮށީ އަންހެންދަރިފުޅު އީޝާ ޑެއޯލް މިހާތަނަށް ގިނަ ބަޔަކަށް ފެނިފައި ވަނީ އެކި ފިލްމުތަކުން ބަތަލާއެއްގެ ރޯލުންނެވެ. ނަމަވެސް ކައިވެންޏަށްފަހު ދެ ދަރިން ލިބުމާ ގުޅިގެން އީޝާ ފިލްމީ މަސައްކަތާ ވަނީދ ދުރަށް ގޮސްފަ އެވެ. މިހާރު އީޝާގެ މަސައްކަތަކީ ގޭގައި އިނދެގެން ފޮތް ލިޔުމެވެ. އެގޮތުން ލިޔުންތެރިއެއްގެ ގޮތުގައި އީޝާ ލިޔުނު ފުރަތަމަ ފޮތް "އައްމާމިއާ" މިހާރު ވަނީ ނެރެފަ އެވެ. މިއީ ދަރިން ބެލުމުގައި އޭނާއަށް ކުރެވިފައިވާ ތަޖުރިބާތައް ހިއްސާކުރަން އީޝާ ލިޔުނު ފޮތެކެވެ.\nޓުވިޓާގައި މި ޚަބަރު ޝެއާ ކުރަމުން އީޝާ ބުނެފައިވާ ގޮތުގައި "އައްމާމިއާ" އަކީ މަންމައެއްގެ ފަރާތުން އެހެން މަންމައިންނަށް ހަދިޔާ ކުރާ ފޮތެކެވެ. މި ގޮތުގައި ވަރަށް ރީތި ވާހަކަތަކާއި އިރުޝާދުތައް އަދި ތުއްތުކުދިންނަށް ކާން ދޭނެ މީރު ކާނާގެ ރެސިޕީތައް ވެސް ހިމެނެ އެވެ.\nއީޝާ ބުނި ގޮތުގައި މިއީ މަންމައަކަށް ވުމަށް އޭނާ ކުރި ދަތުރުގައި ކުރެވުނު ތަޖުރިބާތަކާއި އައި ބަދަލުތައް ކިޔައިދީފައިވާ ފޮތެކެވެ. އަލަށް މަންމައަކަށްވާ އެންމެންނަށް ވެސް މިފޮތަކީ ގާތް އެކުވެރިއަކަށް ވާނެ ކަމަށް އީޝާ އުންމީދު ކުރެ އެވެ. މި ގޮތުގެ މުގައްދިމާ ލިޔެފައި ވަނީ ކުރީގެ މަޝްހޫރު ބަތަލާ ޖާޔާ ބައްޗަން އެވެ.\nއީޝާ ލިޔުންތެރިއެއްގެ ގޮތުގައި ލިޔުނު ފުރަތަމަ ފޮތް ނެރުމުގެ ޚާއްސަ މުނާސަބަތާ ގުޅުވައިގެން އީޝާގެ "ކިޔާ ދިލް ނެ ކަހާ" ކޯސްޓާ ތުޝާރު ކަޕޫރު ވަނީ އީޝާއަށް މަރުހަބާ ކިޔާ ޓުވީޓް ކޮށްފަ އެވެ.\nވިޔަފާރިވެރިއެއް ކަމަށްވާ ބާރަތު ތަކްތާނީ އާ އީޝާ ކައިވެނިކުރީ 2012 ގައެވެ. އީޝާ އާއި ބާރަތު އަށް މިހާރު ރާދްޔާ އާއި މިރާޔާ ކިޔާ ދެ އަންހެންކުދިން ލިބިފައި ވެއެވެ.\nބޮލީވުޑްގެ ފަންނާނުންގެ އުޖޫރައިން 30 ޕަސެންޓް ކަނޑަނީ


Addu Youth chellenge mi mahuge 15gai, Addu city in jumla 06 team - AO News\nއައްޑޫ ޔޫތު ޗެލެންޖް މިމަހުގެ 15ވަނަ ދުވަހު ފެށޭނެ – އައްޑޫ ސިޓީ އިން ޖުމްލަ6ޓީމް!\nލިޔުނީ : މުހައްމަދު ހިޒްޔަމް!\nއައްޑޫ ޔޫތު ޗެލެންޖް (އޭވައިސީ) މިމަހުގެ 15ގައި ފެށޭނެ ކަމަށް އޭވައިސީއިން ބުނެފިއެވެ.\nމިމަހުގެ 15ވަނަ ދުވަހުން ފެށިގެން އޮކްޓޯބަރ މަހުގެ 2ވަނަ ދުވަހާ ހަމައަށް ކުރިއަށް ގެންދިއުމަށް ހަމަޖެހިފައިވާ މި މުބާރާތުގައި 20 އަހަރުން ދަށުގެ6ޓީމް ވަނީ ބައިވެރިވެފައެވެ. އައްޑޫގެ ރަށްތަކަށް އަމާޒުކޮށްގެން ކުޅޭ މި މުބާރާތުގައި އައްޑޫ ސިޓީގެ6އަވަށަކުން ވަނީ ޓީމްތައް ބައިވެރިވެފައެވެ. އެއީ ސ.ފޭދޫގެ ފާހި އެފް.ސީއާއި ސ.މަރަދޫގެ މަރަދޫ އެފް.ސީ އާއި ސ.ހިތަދޫގެ ހިތަދޫ އެފް.ސީ އަދި ހިތަދޫ އެފް.ސީ ޖޫނިއާރސްއާއި ސ.މިދޫގެ މީދޫ ޔޫތު ޓީމާއި ސ.ހުޅުދޫގެ ހުޅުދޫ ޔޫތު އެފް.ސީއެވެ.\nމި މުބާރާތުގައި ކުޅެން ހަމަޖެހިފައިވަނީ ލީގު އުސޫލަށެވެ. އެގޮތުން ކޮންމެ ޓީމެއް އަނެއް ޓީމާ ވާދަކުރެވޭނެހެން މުބާރާތް ރާވާފަރާތުން ވަނީ އިންތިޒާމު ހަމަޖައްސާފައެވެ. އޭވައިސީގެ ގުރުވަތުލުން މިމަހުގެ 10ވަނަ ދުވަހު ބާއްވާފައިވާއިރު، އެންމެ ފުރަތަމަ ކުޅެން ހަމަޖެހިފައިވަނީ ސ.ހުޅުދޫ ޔޫތު އެފް.ސީއާއި ސ.ހިތަދޫ އެފް.ސީ އެވެ. މި މެޗް ކުޅުމަށް ހަމަޖެހިފައިވަނީ ސ.މީދޫ ފުޓްބޯޅަ ސްޓޭޑިއަމްގައެވެ. މެޗްގެ އޯޕެނިންގ ސެރެމޮނީ އެ ދުވަހު 15:50ގައި ފަށަން ހަމަޖައްސާފައިވާއިރު، މެޗްގެ ކިކް-އޮފް 16:00ގައި އޮންނާނެއެވެ.\nމި މެޗް ބެލުމަށް ސަޕޯރޓަރުންނަށް ދަނޑަށް ވަދެވޭނެއެވެ. ނަމަވެސް އެޗް.ޕީ.އޭގެ ގައިޑްލައިނާ އެއްގޮތްވާގޮތުގެ މަތީން ޢަމަލުކުރުމަށް އޭވައިސީއިން އިލްތިމާސްކުރެއެވެ. އޭވައިސީއަކީ ޒުވާނުންގެ އިޖުތިމާޢީ ބައިވެރިވުން ހަރުދަނާކޮށް، ހުނަރުވެރި ޒުވާނުންނަށް ފަހި ފުރުޞަތު ހޯދައިދިނުމަށްޓަކައި ކުރިއަށް ގެންދާ މުބާރާތެކެވެ. މިއަހަރުގެ މުބާރާތް ކުޅުމަށް ހަމަޖެހިފައިވަނީ އައްޑޫ ސިޓީ މީދޫގައެވެ.\nއައްޑޫ ޔޫތު ޗެލެންޖް\nއެންމެ މޮޅު ކުޅުންތެރިއަކަށް ހަޒިމް، އެންމެ ގިނަ ގޯލުޖެހި ކުޅުންތެރިއަކަށް އައިކް!


SunOnline: COLUMN: Islam Dheenaamedhu Hulhangun dhekeygoi\ndate_range އާދިއްތަ 03 ޖުލައި 2022\nއިސްލާމް ދީނާމެދު ހުޅަނގުން ދެކޭގޮތް\nއަބްދުﷲ އަޙްމަދު 05 Jun 2022, 09:04\nސެޕްޓެމްބަރ 11 އަށް ފަހު، ހުޅަނގުން ފެށީ ސީދާ ގޮތުންނާއި އަދި ނުސީދާ ގޮތެއްގައި މެދުއިރުމައްޗާއި އެފްރިކާއާއި އިރުދެކުނު އޭޝިއާގައި އެތައް ހާސް މުސްލިމުންނެއް މަރާލުމަށް ފެށި ހަނގުރާމަތަކެއް -- ފޮޓޯ/ އޭއެފްޕީ\n"އިސްލާމް ތްރޫ ވެސްޓަރން އައިސް" އަކީ އެމެރިކާއާއި، ޔޫރަޕްގެ ތާރީޚާއި ސިޔާސީ ކަންކަމާއި ޘަގާފަތާއި ދީނާއި އަދި ޚާއްޞަކޮށް އިސްލާމް ދީނާ ދެކޮޅު ވާހަކަތަކުގެ ނަޒަރިއްޔާތު ތަކުގެ މައްޗަށް އަދަބިއްޔާތުތައް ދިރާސާކޮށް ތަޙްލީލުކޮށް ޖޮނަތަން ލިޔޮންސް ލިޔެފައިވާ ފޮތެކެވެ. ލިޔުންތެރިޔާ ވަނީ ބަހުޘްކުރެވޭ ޒަމާނީ ހޫނު މައްސަލަތަކުގެ ނަޒަރިއްޔާތު ތަކުގެ ވިސްނުމުގެ ތަފްޞީލުތަކާ ބެހޭގޮތުން ވާހަކަ ދައްކާފައެވެ. އެއީ އިސްލާމް ދީނާއި ސައިންސް، އިސްލާމް ދީނާއި އަނިޔާވެރިކަން އަދި އިސްލާމް ދީނާއި އަންހެނުން ފަދަ މައުޟޫޢު ތަކެވެ. ލިޔޮންސް އަކީ ރޮއިޓާސްގެ ކުރީގެ މުވައްޒަފަކެވެ. "ދަ ހައުސް އޮފް ވިސްޑަމް: ހައު ދަ އަރަބްސް ޓްރާންސްފޯމްޑް ވެސްޓަރން ސިވިލައިޒޭޝަން" ގެ ލިޔުންތެރިޔާ އެވެ. އަދި އީރާނުގެ ޘާޤާފަތްތަކާއި އުޞޫލުތަކާއި އިޖުތިމާއީ އަގުތަކަށް ގޮންޖަހާ މިހާރުގެ އީރާނާ ބެހޭ ފޮތެއް ލިޔުއްވީވެސް އޭނާއެވެ.\n"އިސްލާމް ތްރޫ ވެސްޓަރން އައިސް" މިފޮތް އެކުލެވިގެން ވަނީ ހަތް ބާބެއްގެ މައްޗަށެވެ. ފުރަތަމަ ބާބުގައި ލިޔެފައިވަނީ "ނިމުމެއް ނެތް ހަނގުރާމަ" އާ ބެހޭ ގޮތުންނެވެ. ދެވަނަ ބާބު ޚާއްޞަކުރެވިފައިވަނީ ތަޙުލީލު ކުރުމަށް އޮނިގަނޑެއްގެ ގޮތުގައި ބޭނުންކުރި "ފޫކޯގެ ޓޫލްބޮކްސް" އާއި ބެހޭގޮތުންނެވެ. ތިންވަނަ ބާބަކީ "އިސްލާމް ދީނާމެދު ހުޅަނގުން ދެކޭގޮތް" އެކެވެ. ހަތަރުވަނަ، ފަސްވަނަ އަދި ހަވަނަ ބާބުގައި އަލިއަޅުވާލާފައިވަނީ ހުޅަނގުގެ އެންމެ ހޫނު މައުޟޫޢުތައް ކަމަށްވާ އިސްލާމް ދީނާއި ސައިންސް، އިސްލާމް ދީނާއި އަނިޔާވެރިކަމާއި، އިސްލާމް ދީނާއި އަންހެނުންގެ މައްޗަށެވެ. އެންމެ ފަހު ބާބުގައި އަލިއަޅުވާލައްވާފައިވަނީ ހުޅަނގުގެ މީހުންނާ ސުވާލު ކުރިމަތި ކުރުމަށެވެ. އިސްލާމް ދީނުގައި ގޯސްވަނީ ކޮންކަމެއް ހެއްޔެވެ؟ އަދި އަހަރެމެންގެ ކިބައިގައިވަނީ ކޮން ގޯހެއް ހެއްޔެވެ؟\nހުޅަނގުން މުސްލިމުންގެ ޖަމާޢަތްތަކާއި، ހަމަނުޖެހުންތަކާއި، އިޖްތިމާޢީ ޢިލްމާއި، ޘަޤާފަތުގައި ބައިވެރިވި ނަމަވެސް، "ހުޅަނގުގެ ލޮލުން އިސްލާމް ދީން" މިފޮތް ލިޔުއްވި ޖޮނަތަން ލިޔޮންސް، ވިދާޅުވާ ގޮތުގައި ޓެރަރިސްޓް ހަމަލާތަކުން 9/11 އަދި އޭގެ ފަހުން ހިނގި ކަންކަމަކީ ހުޅަނގަށް މުސްލިމުންނަށް ގެންގުޅޭ ނަޒަރިއްޔާތާއި ނުރައްކާތައް ތަޙުލީލުކޮށް ވިސްނައިގަތުމަށާއި، ދެނެގަތުމުގެ ކުޅަދާނަކަން ނެތުމުގެ ސާފު އިޝާރާތެކެވެ. އަދި މި ހަމަލާތަކަކީ މުސްލިމުންނާ ދެކޮޅު ފިކުރުތަކާއި، އިސްލާމީ ދުނިޔެ ދެނެގަތުމަށް ފުރިހަމަ ގޮތްތަކުގައި ހުޅަނގަށް މަސައްކަތް ނުކުރެވޭކަމުގެ ނަތީޖާއެވެ.\n9/11 އާދެ! ސެޕްޓެމްބަރ 11 އަށް ފަހު، ހުޅަނގުން ފެށީ ހަނގުރާމައެވެ. ސީދާ ގޮތުންނާއި އަދި ނުސީދާ ގޮތެއްގައި މެދުއިރުމައްޗާއި އެފްރިކާއާއި އިރުދެކުނު އޭޝިއާގައި އެތައް ހާސް މުސްލިމުންނެއް މަރާލުމަށް ބާރުއަޅައި މަސައްކަތްކުރި ހަނގުރާމަތަކެކެވެ. މުސްލިމް ދުނިޔޭގައި ކައުންޓަރ ޓެރަރިޒަމްގެ ނަމުގައި ހިންގި މި ހަމަލާތަކުގެ ސަބަބުން އިސްލާމީ އަދި ދީނީ ހަރަކާތްތައް ފިއްތުމަށްވެސް އެހީތެރިވިއެވެ. އަމިއްލައަށް އިއުލާންކުރި ޓެރަރިޒަމް ހަނގުރާމަތަކުގެ ސަބަބުން މުސްލިމް ޖަމާޢަތްތަކުގެ ތެރޭގައި ޤާނޫނާއި ޤަވާއިދު ގެއްލި ގިނަ މުސްލިމުންގެ އިންސާނީ ޙައްޤުތަކަށް ހުރަސްއެޅުނެވެ.\nލިޔޮންސް ދަޢުވާކުރެއްވި ގޮތުގައި "އިސްލާމް ދީނާއި މުސްލިމުންނާ ބެހޭގޮތުން ހުޅަނގުން ދައްކާ ވާހަކަތަކާއި ބަޔާންތައް ބައްޓަންކޮށް، އެފަދަ ފަންނާއި ޢިލްމުތައް އިންތިޒާމުކޮށް ގިންތިކުރާ ޑިސިޕްލިންތައް ކަނޑައެޅުމަށްޓަކައި، ސިއްރުން ހިމޭންކަމާއެކު މަސައްކަތް ކުރެއެވެ." މިކަން ފުރަތަމަ އުފެދުނީ 20 ވަނަ ޤަރުނުގެ ޞަލީބީ ހަނގުރާމަތަކުގެ ކެމްޕޭނުންނެވެ. ހުޅަނގުގެ ބައެއް މީޑިއާތަކުގެ ތެރެއިން އިސްލާމް ދީނާ ދެކޮޅު ހަރަކާތަށް އެތައް ބަދަލުތަކެއް ގެނެވުނުނަމަވެސް، އޭގެ އަސާސީ ހަރަކާތްތައް އެގޮތުގައި އޮވެ، މިދިޔަ ޤަރުނުގެ ތެރޭގައިވަނީ ކާމިޔާބު ހޯދާފައެވެ.\nލިޔޮންސް ހާމަކުރެއްވި ގޮތުގައި ހުޅަނގުން ކުރިޔަށްގެންދާ އިސްލާމް ދީނާ ދެކޮޅު ވާހަކަތައް ފެށުނީ ފުރަތަމަ ޞަލީބީ ހަނގުރާމައިގެ ދުވަސްވަރު ކަމަށާއި، އޭގެ ފަހުން ކްރިސްޓިއަން ބައެއް ލިޔުންތެރިން އިސްލާމް ދީނާއި މުސްލިމުންނާ ބެހޭ ގޮތުން ލިޔެފައިވާ މަސްހުނި ލިޔުންތައް ހުރި ކަމަށެވެ. ޢަޤީދާއެއްގެ ގޮތުންބަލާއިރު، އިސްލާމް ދީން އުފަންވުމުން ފެށިގެން ފަސް ޤަރުނާ ހަމައަށް އައި އިރުވެސް ހުޅަނގުގެ ނަޞާރާއިންގެ ފިކުރުގައި މުސްލިމުންނާ ބެހޭގޮތުން ހުރި ޚިޔާލު ތަފާތުވުންތަކެއް ފެންނަން ނެތްކަން ކަށަވަރުވެއެވެ. ހުޅަނގުގެ ނިޒާމީ ޕްރޮޕެގެންޑާއާއި، ކެތޮލިކް ޗާޗުގެ އިއްތިފާޤާއި، އެ ޗާޗުގެ ދިފާޢީ ފަރާތްތަކުގެ މަސައްކަތްތަކުގެ ސަބަބުން، ނަފްރަތު އުފެދޭ ވާހަކަތަކުގެ އާ އުޞޫލު އުފެދިގެން އައީ ގާތްގަނޑަކަށް 12 ވަނަ ޤަރުނުގައެވެ.\nލިޔޮންސް ފާހަގަކުރެއްވި ގޮތުގައި އިސްލާމް ދީނާ ދެކޮޅު ނަޒަރިއްޔާއަށް ބާރުއެޅުމަކީ ގާތްގަނޑަކަށް އެއްހާސް އަހަރު ވަންދެން "ފުރިހަމަ ގޮތެއްގައި ކުރިއަށް ގެންދެވޭނެ އުޞޫލެއްގެ މަތީގައި ދެމިއޮތް" ކަމެވެ. ނަތީޖާއެއްގެ ގޮތުން، ފިނި ހަނގުރާމައިގެ ދުވަސްވަރު 18 ވަނަ ޤަރުނުގައި މުފައްކިރުންނާއި، އެމެރިކާގެ ޔުނިވަރސިޓީތަކުގެ ޚާއްޞަ ފަރާތްތަކުން މުސްލިމުންނާ ބެހޭގޮތުން އަމިއްލައަށް ޙުއްޖަތްތައް ޤާއިމުކުރިއެވެ. އަދި މިއީ "ފިކުރީ ޤާނޫނު" އާއި ޚިލާފު ކަމެއްކަން ފާހަގަކޮށްލެވެއެވެ. އޭނާ ފާހަގަކުރެއްވި ގޮތުގައި އިސްލާމޯފޯބިކް އަސާސްތައް ކާމިޔާބު ކުރެވެނީ އެއީ އޭގެ މެދު ޒަމާނުގައި ވަރަށް ބޮޑަށް ބިންވަޅު ނެގިފައިވާ އެއްޗަކަށް އެ ވާތީއެވެ. ޞަލީބީ ހަނގުރާމަތަކުން ފެށިގެން ރައީސް ބުޝްގެ ތަޤްރީރުތަކާ ހަމައަށް އަދި ޕޯޕް ބެނެޑިކްޓް 16 ކުރިއަށް ގެންދިޔަ ކްރިސްޓިއަން ފިކުރަކީ ޞަލީބީންގެ ޕްރޮޕެގެންޑާއާއި އަނިޔާވެރި ޠަބީޢަތް އެކުލެވޭ ފިކުރެއްކަމަށް ލިޔުންތެރިޔާ ޤަބޫލުކުރައްވައެވެ.\nލިޔޮންސް ސުވާލުކުރައްވާ ގޮތުގައި މީގެ ޤަރުނުތަކެއް ކުރިން މުސްލިމުންނާއި ޔަހޫދީންނާ ދެކޮޅަށް ހިންގި އެންމެ ބޮޑެތި ޤަތުލު އާންމުތަކުގެ ތެރެއިން ޕޯޕް ބެނެޑިކްޓް އިސްލާމް ދީނަށާއި މުސްލިމުންނަށް ފޯރުވި އަނިޔާވެރިކަން ހުޅަނގުން ބަޔާންކުރާނީ ކިހިނެއް ހެއްޔެވެ؟ އިސްލާމް ދީނަކީ ދީނީ ގޮތުން އަނިޔާވެރި ދީނެއް ކަމަށް ތުހުމަތު ކުރުމުގެ ބަދަލުގައި މުސްލިމުންނަށް ޗާޗުން ކުރާ އަނިޔާއާ މެދު ޕޯޕް ބެނެޑިކްޓް އަމިއްލައަށް ވިސްނާލާ ފާޑުކިޔުން ހުށަހަޅަން ނުޖެހޭ ހެއްޔެވެ؟ ފޫކޯގެ ތަޙުލީލުކުރުމުގެ އުކުޅު ބޭނުންކޮށްގެން ލިއޮންސް ވިދާޅުވީ ހާސް އަހަރު ދުވަހުގެ ވާހަކަފުޅަކުން ފޫހިވެފައިވާތީ ކޮމެންޓް ކުރާނެ ވާހަކައެއް ނެތް ކަމަށެވެ.\nލިޔުންތެރިޔާ ދެވަނަ ބާބު ފެއްޓެވީ 11 ވަނަ ގަރުނުގައި ޕޯޕް ގްރެގޯރީ ހަތްވަނަ މުސްލިމް ވެރިންނަށް ދައްކަވާފައިވާ ވިޔަފާރީގެ އަދި ސިޔާސީ ގުޅުންތަކާއި ޑިޕްލޮމެސީއަށް އަލިއަޅުވާލަމުންނެވެ. އަދި ސަރަސެން ސިފައިންނަށް ހަމަލާ ދިނުމަށް ބައިޒަންޓައިން ކްރިސްޓިއަނުންގެ ތާއީދު ހޯދުމަށް ޕޯޕް ޝައުގުވެރިވިއެވެ. ބޭނުމަކީ ވާދަވެރި އިރުމަތީ ސަރުކާރުގެ މައްޗަށް ރޯމްގެ ބާރުތައް ފެތުރުމެވެ. ފަހުން ގްރެގޯރީ ވެގެން ދިޔައީ 1095 ވަނަ އަހަރުގެ ނޮވެމްބަރު މަހު އިސްލާމް ދީނާ ދެކޮޅަށް ހިންގި ޞަލީބީ ހަނގުރާމައިގެ ހަރަކާތާ ގުޅުންހުރި ބޭފުޅެއްގެ ގޮތުގައެވެ.\nލިޔުންތެރިޔާ ވިދާޅުވާ ގޮތުގައި ހުޅަނގުން މުސްލިމުންނަށް އޮތް ޙަޤީގީ މައްސަލައަކީ ނުވަތަ ނުރައްކަލަކީ އަންދަލުސްގެ ޒަމާނުގައި ގިނަ ބަޔަކު އިސްލާމް ވުމުގެ ނަތީޖާއެއްގެ ގޮތުން އުފެދުނު މައްސަލައެކެވެ. އެންމެ ފަހުން މުސްލިމުންނާއި ނަޞާރާއިން އެކުގައި އުޅޭ ކޮންމެ ތަނެއްގައި މުސްލިމުންނާ މެދު މީހުންގެ މެދުގައި އޮތް ނަފްރަތު އިތުރުކުރިއެވެ. މި ހަމަލާ ދިން އަނެއް ސަބަބަކީ ކްރިސްޓިއަން އާބާދީގައި ރަށްވެހި ރައްޔިތުންގެ ބަހާއި ޘަޤާފަތަށް އަރަބި ބަސް ވަދެ ލާމެހުން ބޮޑު ކާމިޔާބީއެއް ހޯދާފައިވާތީ އެކަމާ ދެކޮޅުހެދުމެވެ.\nގެސްޓާ އަށް ޙަވާލާދެއްވާ ލިޔުންތެރިޔާ ފާހަގަކުރެއްވި ގޮތުގައި، މުސްލިމުންނާ ދެކޮޅަށް ނަޞާރާއިން ކާމިޔާބު ކުރެއްވުމަށްފަހު، ޞަލީބީ ސިފައިން ފައްޅީގެ މަތީގައި ބަލިވި މުސްލިމުންނާއެކު ލޭއޮހޮރުވުން ކުރިއަށް ގެންދިޔައެވެ. ޖެހިގެން އައި ދުވަހު ހެނދުނު ފައްޅީގެ ފުރާޅަށް އަރައި ހަމަލާދީ ކަނޑިތަކުން އަންހެނުންނާއި ފިރިހެނުންގެ ބޯ ކަނޑާލިއެވެ. ބައެއް މީހުން ފައްޅީގެ މަތިން އަމިއްލައަށް ފުންމާލިއެވެ. ކާފަރު މީސްތަކުންގެ މިފަދަ ކަތިލުމެއްގެ ވާހަކަ ދުވަހަކުވެސް އެއްވެސް މީހަކަށް އަޑުއިވިފައެއް ނުވެއެވެ. އަދި ދުވަހަކުވެސް ފެނިފައެއް ނުވެއެވެ. މާތްރަސްކަލާނގެ ފިޔަވައި އެހެން ފަރާތަކަށް އެމީހުންގެ އަދަދު ނޭނގޭނެއެވެ.\nލިޔުންތެރިޔާ ވިދާޅުވާ ގޮތުގައި އިސްލާމް ދީނާ ދެކޮޅު ވާހަކަތަކާ ބެހޭގޮތުން ޕަތަރަސް ލިޔުއްވުމުގައި މުޙައްމަދު ނަބިއްޔާ އަށްވަނީ ތައުހީނު ކޮށްފައެވެ. މީގެ އިތުރުން ބުނެފައި ވެއެވެ. "މުޙައްމަދަށް ބާރުގެ ބޭނުން ނުކޮށް އިސްލާމްދީނަށް ކާމިޔާބު ނުކުރެވޭނެ ކަމަށާއި، އެއީ ކީރިތި ޤުރުއާނުގެ އާޔަތް 2:256 ގައި މަނާކޮށްފައިވާ ކަމެއް ކަމަށެވެ." މުސްލިމުންނަށް ކުރިމަތިވެފައިވާ އިސްލާމް ދީނާ ދެކޮޅު މިފަދަ ވާހަކަތަކަކީ ދައްކަންޖެހޭ މުހިންމު ވާހަކަތަކެއް ކަމަށާއި، އެހެންކަމުން މިއީ 11 ވަނަ ގަރުނުން ފެށިގެން މުސްލިމުންނާ މެދު ހުޅަނގުން ގެންގުޅުނު އޮޅުވާލުމެއް ކަމަށް ބެލެވިދާނެއެވެ.\nހުޅަނގުގެ އަނދިރި ޒަމާނުގައި މުސްލިމުން "އިސްލާމީ ފިކުރީ ޘަޤާފަތާއި އޭގެ ނަޒަރިއްޔާތާއި ޢިލްމީ ޢަމަލީ ނަޒަރިއްޔާ" މެދުވެރިކޮށް ފެށި އިސްލާމީ ޢިލްމު ވަނީ ނެތިގެން ގޮސްފައެވެ. މިސާލަކަށް 8 ވަނަ ޤަރުނުން ފެށިގެން މުސްލިމުން ދުނިޔެއަށް އިސްކޮށް ހޯދި އާ އުފެއްދުންތަކާއި، ސައިންސުގެ އުފެއްދުންތެރިކަމުގެ ސަބަބުން ހުޅަނގުގެ ދިރާސީ ޢިލްމުވެރިން ހުޅަނގުގެ ޙަޟާރަތަށް ސައިންސާއި ޓެކްނޮލޮޖީގެ އާޚިޔާލުތައް އުފެއްދިއެވެ. އަލްޚަވާރިޒްމީގެ އަލްޖިބްރާ، މިސާލަކަށް ބަލާށެވެ. ހިސާބާއި ސައިންސާއި ބޭސްވެރިކަމުގެ ފާހަގަކޮށްލެވޭ އީޖާދުވެރިންނަކީ މުސްލިމުން ކަމަށާއި، މިއަދު ހުޅަނގުން ބޭނުން ކުރަމުންދާ އެތައް ޢިލްމީ ބަސްތަކާއި ލަފުޒުތަކުގެ އަޞްލު އަންނަނީ ޢަރަބި ބަހުންނެވެ.\nއެހެންކަމުން އިސްލާމް ދީނާއި ސައިންސާ ބެހޭގޮތުން ފެންނަގޮތުގައި އިސްލާމް ދީނުގެ ރަންޒަމާން (750-1258) ގައި އިސްލާމީ ދުނިޔެއަކީ ނުވަތަ ހުޅަނގުގެ ޢިލްމުވެރިން ދަސްކުރަން ދިޔަ ތަންތަނަކީ (ބަޣްދާދު، ދިމިޝްޤު، ޤާހިރާ އަދި ކޯޑޯވާފަދަ) ދިރާސާކުރުމާއި އާ އުފެއްދުމުގެ މަރުކަޒުތަކެވެ. ސައިންސާއި، ފަލްސަފާގެ ދާއިރާއިން މުސްލިމުންގެ ކިބައިންނެވެ. ހަމަ އެގޮތަށް މުސްލިމުންނަށް ވެސް ޔޫނާނީ ބަހުން ޢަރަބި ބަހަށް ތަރުޖަމާ ކުރުމުން ފައިދާ ލިބުނެވެ.\nލިޔުންތެރިޔާ ވިދާޅުވާ ގޮތުގައި ނިއުޔޯކް ޓައިމްސް ފަދަ މީޑިއާތަކުން މިހަމަލާތައް އިސްލާމް ދީނާ ދެކޮޅު ވާހަކަތަކާ ގުޅުވައިލުމަށްފަހު ހަންޓިންގޓަން ލިޔުއްވާފައިވާ "ކްލެޝް އޮފް ސިވިލައިޒޭޝަން" ގެ ނަޒަރިއްޔާ އިތުރަށް ބަޔާން ކޮށްދެއްވިއެވެ. ނިއުޔޯކް ޓައިމްސް އިން ބަހުސް ކުރުމަށް ސެކްޝަނެއް އުފައްދައި، ރައްދުތަކާއި ޚިޔާލުތައް ޙަޤީޤަތާއި ޚިލާފަށް ހުށަހަޅައި ވައިރަލްކޮށް މީސް މީޑިއާ އާއި އިންޓަނެޓްގައި ޝާއިޢު ކުރިއެވެ. ލިޔުންތެރިޔާ ވިދާޅުވާ ގޮތުގައި ޓެރަރިޒަމާ ދެކޮޅަށްކުރާ ހަނގުރާމަ ޖަސްޓިފައި ކުރުމަށް އިސްލާމް ދީނާއި އަނިޔާވެރިކަމުގެ މައުޟޫއަށް ވާހަކަ ދެއްކުމަކީ މިއަދު އާންމު ކަމެކެވެ. ޖިހާދާއި، ޝަހީދުވުން ފަދަ ލަފުޒުތައް ބޭނުންކުރަނީ ހަނގުރާމަ ބައްޓަންކުރުމަށާއި، ތާއީދު ހޯދުމަށްޓަކައެވެ.\nލިޔުންތެރިޔާ ވިދާޅުވާ ގޮތުގައި މުސްލިމް އަންހެނުންނަކީ އަށާރަވަނަ ޤަރުނުން ފެށިގެން ދަށުދަރަޖައިގެ ރަމްޒެއްގެ ގޮތުގައި ލޭބަލްކޮށް ހުޅަނގުން އިސްލާމް ދީނާ ދެކޮޅަށް ފަތުރާފައިވާ ވާހަކަތަކަކީ، ޓެރަރިޒަމާ ދެކޮޅަށް ކުރާ ހަނގުރާމައަށް ފައްކާކޮށްފައިވާ، ވާހަކައެކެވެ. މި ފާޑުކިޔުންތައް ފާޅުކޮށްފައިވަނީ ހަމައެކަނި އިސްލާމް ދީނާ ދެކޮޅަށް ވާހަކަދައްކާ ފިކުރުވެރިން ނޫން ކަމަށާއި، އެމީހުންގެ ފަހަތުން އަންނަ މީހުންނާއި، ސިޔާސީ ބޭފުޅުންނާއި، ލިޔުންތެރިންނާއި، މީޑިއާ ކޮމެންޓޭޓަރުންވެސް މެއެވެ. އެއީ އެބައިމީހުންގެ އަމިއްލަ އިޖުތިމާޢީ ސިޔާސީ އަދި އިޤްތިޞާދީ ފައިދާތަކެއް ހޯދުމަށްޓަކައެވެ.\nއިސްލާމް ދީނުގެ ކުރީކޮޅުން ފެށިގެން ޞަލީބީ ހަނގުރާމައާއި ހަމައަށް އަދި އެދުވަހުން ފެށިގެން ޓެރަރިޒަމާ ދެކޮޅަށް ފެށުނު ހަނގުރާމައާ ހަމައަށް އިސްލާމް ދީނާ ދެކޮޅު ވާހަކަތަކާ ބެހޭ ދިރާސާގެ ހޯދުންތަކަށް ބަލާއިރު، އެ ބާރާއި ނުފޫޒާއި ދާއިމީކަން ހާމަވެގެންދެއެވެ. އެންމެ ފަހުގެ ސިފައަކީ އޭގެ "ހިމޭން" ކަމެވެ. އެއީ މިހާތަނަށް އިޖުތިމާޢީ ޢިލްމުވެރިންނަށް އެކަމުގެ ފަހަތުގައިވާ ސަބަބު ބަޔާންކޮށް ނުދެވި އޮތް ކަމެކެވެ.\nތަޙުލީލު ކުރުމަށްޓަކައި ލިޔުންތެރިޔާ ބޭނުންކުރެއްވީ ތަޙްލީލީ އޮނިގަނޑެކެވެ. ގުޅުވައިދޭ ތިން ސުވާލު ބޭނުންކުރައްވައިގެންނެވެ. މި ވާހަކަތައް އުފެދެނީ ކިހިނެއް ހެއްޔެވެ؟ އެކަން ކުރަނީ ކިހިނެއް ހެއްޔެވެ؟ އެކަމުން ފައިދާ ލިބެނީ ކާކަށް ހެއްޔެވެ؟ ޝައްކެއް ނެތެވެ. މި ސެކިއުލަރ އަސާސްތަކުން ފައިދާވީ އިޖުތިމާޢީ، ސިޔާސީ، އަދި އިޤްތިޞާދީ ކުރިއެރުންތަކުން އަމިއްލަ ފައިދާތައް ޙާޞިލުކުރުމަށެވެ. ލިޔުންތެރިޔާ ވިދާޅުވާ ގޮތުގައި، "ތަހުޛީބުގެ ކުރިމަތިލުން" އުފެއްދީ ޓެރަރިޒަމާ ދެކޮޅަށް ހިންގަމުންދާ ހަނގުރާމައެވެ. އިސްލާމް ދީނާ ދެކޮޅު ވާހަކަތައް ގެންގުޅުމުން، އެމެރިކާއިން ވަނީ އެމީހުންގެ ވިޔަފާރިއާއި، މީޑިއާއާއި، ސިޔާސީ ކަންކަމާއި، ތަޢުލީމީ މުއައްސަސާތައް ބޭނުންކޮށްގެން ހުޅަނގުގެ ތަޞައްވުރު ކުރިއަރުވައި އަލުން ބައްޓަން ކުރުމުގައި ފައިދާ ނަގާފައެވެ.\nބުޝް އާއި އޭނާގެ އަންހެނުން އަފްޣާނިސްތާނުގެ އަންހެނުންނާ ގުޅިގެން ފާޅުކުރި ޝުއޫރުތަކާއި، ބުރުގާއާއި ދެކޮޅަށް ކުރި ކެމްޕޭން ބޭނުންކުރީ 19 ވަނަ ގަރުނާއި 20 ވަނަ ގަރުނުގެ ކުރީކޮޅު މުސްލިމް ދުނިޔޭގައި އިސްތިއުމާރީ ވެރިކަމަށް ތާއީދު ހޯދުމަށާއި، ކްރިސްޓިއަން ދީނަށް މީހުން ވެއްދުމަށް އުފެދެމުންއައި ހުޅަނގުގެ ޑިމާންޑަކަށެވެ. އެއީ އަންހެނުންގެ ޙައްޤުތަކުގެ ނަމުގައެވެ.\nލިޔުންތެރިޔާ އޭނާގެ ތަޙުޤީޤަށްޓަކައި މުސްލިމުންގެ ނަޒަރިއްޔާތުތައް ނެގުމަށްވުރެ ބޮޑަށް މުސްލިމުންނާ ބެހޭގޮތުން ހުޅަނގުގެ މަޞްދަރުތަކުން އަޞްލު މަޞްދަރުތައް ނެގިއެވެ. އަދި ހުޅަނގުގެ ދިރާސާތަކާއި އިލްމުވެރިން ގިނަ ފަހަރަށް އަހައްމިއްޔަތުކަން ދެނީ ހުޅަނގާއި ބެހޭ ގޮތުން މުސްލިމުން ބުނި އެއްޗަކަށް ބަރޯސާވުމަށްވުރެ ބޮޑަށް ނަޒަރިއްޔާތުތަކާއި، ހުޅަނގުގެ ދިރާސާތަކާއި އެއާ ގުޅުންހުރި ޚާއްޞަ ލިޔުންތަކަށް ބަރޯސާވުމަށް ކަމަށްބުނެ އޭނާ ފާޑުވިދާޅުވިއެވެ.\nހުޅަނގާއި އެމެރިކާގެ ވަށައިގެން ހިނގަމުންދިޔަ އިސްލާމޯފޯބިއާގެ ސަބަބުން އެމެރިކާގައި ޢަރަބިންނާއި، މުސްލިމުންނާއި ދެކޮޅަށް ހިންގޭ ނަފްރަތުގެ ޖަރީމާތައް އިތުރުވެގެން ދިޔައެވެ. އެކަމުގެ އިތުރުން އިސްލާމް ދީނާ ބެހޭގޮތުން ސަލްބީ ތަޞައްވުރު އިތުރުކުރުމަށްޓަކައި އިސްލާމް ދީނަކީ އެހެން ދީންތަކަށްވުރެ ބޮޑަށް އަނިޔާވެރިކަމަށް ހިތްވަރުދޭ ދީނެއް ކަމަށާއި، އެދީނަކީ "ޓެރަރިސްޓް" ދީނެއްގެ ގޮތުގައި ސިފަކުރުވައެވެ.\nނަމަވެސް އިސްލާމް ދީނާ ދެކޮޅު ވާހަކަ ދެއްކުމުގެ ސަބަބުތަކަކީ؛ ޙަޟާރަތުގެ ކުރިމަތިލުމާއި، މުސްލިމުން ނަފްރަތު ކުރުމާއި، އިސްލާމް ދީނުގެ އަނިޔާވެރި ކަމުން ކަމަށް ނުބުނެވޭނެއެވެ. އެމެރިކާގެ ދަރިކޮޅު އިންޑިޔާމީހުން އެމީހުނާމެދު ދެކިފައިވަނީ، އެމީހުންނަކީ އިންސާނުންގެ މައްޗަށް އުފުލިގެންވާ ނަމޫނާއެއްގެ ގޮތުގައި ބޮޑުރޫޙުފުޅުން ޚާއްޞަކޮށް އުފެއްދެވި ޚިޔާރުކުރެވިފައިވާ ރައްޔިތުންގެ ގޮތުގައެވެ. އިންޑިއާގެ އެއް ޤަބީލާއަކުން އަމިއްލައަށް ކިޔާފައިވަނީ "މާތް ފިރިހެނުން" ކަމަށާއި، އަނެއް ޤަބީލާއަކަށް ކިޔާފައިވަނީ "ފިރިހެނުންގެ ފިރިހެނުން" ކަމަށެވެ. ކެރިބިން ބުނެފައިވަނީ މިހެންނެވެ. "މީސްތަކުންނީ އަހަރުމެން އެކަންޏެވެ."\nހުޅަނގުން މުސްލިމުންނާމެދު ކުރެވޭ ބަހުޘްތަކާއި، ނަޒަރިއްޔާތުތައް ލިޔުންތެރިޔާ ވަނީ ހުށަހަޅާފައެވެ. އިސްލާމް ދީނުގެ ރަންޒަމާނާ ބެހޭ ގޮތުން ޚާއްޞަކޮށް ސައިންސާއި ގުޅޭ ޙަޤީޤަތްތައް ހުޅަނގުން ޤަބޫލުކުރިއެވެ. ނަމަވެސް، އިސްލާމް ދީނާއި މުސްލިމުންނާ ބެހޭގޮތުން ގޯސްކޮށް މާނަކުރުމާއި، އޮޅުވާލުމާއި، ފުރިހަމަ މާނައިން ބޭރުގައި ވާހަކަ ދައްކާފައިވާތީ، މިއަދު މުސްލިމުންނަށް ކުރިމަތިވާ ސުވާލުތަކަށް ޖަވާބު ދޭންޖެހޭ ކަމަށާއި، އިސްލާމް ދީނާބެހޭ ދޮގުތަކާއި އޮޅުވާލުންތައް ލިޔުންތެރިޔާ ދޮގުކުރެއެވެ. އެހެންކަމުން ހުޅަނގާއި އިރުމަތީގެ ކުރިމަތިލުމަކީ ތަހުޛީބާއި ކުރިއެރުމުގެ ކުރިމަތިލުމެއްގެ ސަބަބުން ކުރިމަތިލާ ކުރިމަތިލުމެއް ނޫން ކަމަށާއި، އެއީ ދީނާއި ޢަޤީދާއާއި ގުޅުންހުރި ފިކުރީ ކުރިމަތިލުމެއް ކަމަށް ނިންމޭނެއެވެ.\nޕޯސްޓް މޯޓަމް އެގްޒަމިނޭޝަން: މެލޭޝިޔާގެ ވިސްނުން\nއިސްލާމް ދީނާއި ފެމިނިޒަމް\nމެލޭޝިއާގައި ކުރެވޭ މެޑިކޯ-ލީގަލް އަދި ކްލިނިކަލް އޮޓޮޕްސީ\nފިކުރެއްގެ މައްޗަށް ހަނގުރާމައެއް ނުކުރެވޭނެއެވެ.


1. ސަޕޯޓިންގ ކޯ އެލަވަންސް2: -/700 ރުފިޔާ\n2. ސްޕެޝަލް ޑިއުޓީ އެލެވަންސް: އަސާސީ މުސާރައިގެ %35\n1. ރާއްޖޭގައި މަސައްކަތްކުރާ ބިދޭސީންނާބެހޭ ކަންތައްތައް ކުރުން.\n2. މަސައްކަތްތެރިކަމާ ގުޅޭ ސިޔާސަތުގެ ދަށުން ކޯޓާ ދޫކުރުމުގެ މަސައްކަތް ކުރުން.\n3. ރާއްޖޭގައި މަސައްކަތްކުރާ ބިދޭސީންނަށް ކޯޓާ ދޫކުރުމާއި ގުޅިގެން ކުރަންޖެހޭ އިދާރީ މަސައްކަތްތައް ކުރުން.\n4. ވާރކް ޕާމިޓް ސިސްޓަމަށް ނުވަތަ ޑޭޓާބޭސްއަށް ބޭނުންވާ މަޢުލޫމާތު އަޕްޑޭޓްކުރުމުގެ މަސައްކަތް ކުރުން.\n5. ރާއްޖޭގައި މަސައްކަތްކުރާ ބިދޭސީންގެ ތަފާސް ހިސާބު ބަލަހައްޓާ އަޕްޑޭޓްކުރުމުގެ މަސައްކަތް ކުރުން.\n6. ނެޝަނަލް ސްޓިއަރިންގ ކޮމިޓީ އޮން އެންޓި ހިއުމަން ޓްރެފިކިންގގެ ލަފަޔާއެކު، އެންޓި ހިއުމަން ޓްރެފިކިންގ އެކްޓުގައި ލާޒިމުކުރާ ކަންތައްތައް ހިންގުމަށްޓަކައި ކުރަންޖެހޭ އިދާރީ އަދި އެހެނިހެން މަސައްކަތްކުރުން.\n7. ނެޝަނަލް ސްޓިއަރިންގ ކޮމިޓީ އޮން އެންޓި ހިއުމަން ޓްރެފިކިންގގެ ސެކްރެޓޭރިއަޓްގެ އިދާރީ މަސައްކަތްކުރުން.\n8. އެންޓި ހިއުމަން ޓްރެފިކިންގގެ ނެޝަނަލް އެކްޝަން ޕްލޭނަށް ޢަމަލުކުރުމަށްޓަކައި ސަރުކާރުގެ ކަމާގުޅޭ އެޖެންސީތަކާއެކު ވިލަރެސްކުރުމާއި ކަމާގުޅޭ އިދާރީ މަސައްކަތްކުރުން.\n9. އެންޓި ހިއުމަން ޓްރެފިކިންގއާގުޅޭ ޤާނޫނުތަކާއި ޤަވައިދުތަކަށް ޢަމަލުކުރުމަށް ކުރަންޖެހޭ މަސައްކަތްކުރުން.\n10. ރާއްޖޭގެ މައިގްރޭޝަން މެނޭޖްމަންޓް ރަނގަޅުކުރުމަށްޓަކައި ކަމާގުޅޭ ބައިނަލްއަޤްވާމީ ޖަމްޢިއްޔާތަކާގުޅިގެން ފަންނީ އަދި މާލީ އެހީތެރިކަން ހޯދުމަށް ކުރަންޖެހޭ މަސައްކަތްކުރުން.\n11. ހިއުމަން ޓްރެފިކިންގގެ މައްސަލަތައް ބެލެހެއްޓުމަށްޓަކައި ރަނގަޅު އިންފޮރމޭޝަން ސިސްޓަމެއް ޤާއިމުކޮށް ކުރަންޖެހޭ މަސައްކަތްކުރުން.\n12. ރާއްޖޭގެ ހިއުމަން ޓްރެފިކިންގ އަދި މައިގްރޭޝަން ޓްރެންޑްސްތައް ދިރާސާކޮށް މިފަދަ މަޢުލޫމާތުތައް ޤަވައިދުން ލިބޭނެ އިންތިޒާމު ހަމަޖެއްސުމަށް ކުރަންޖެހޭ މަސައްކަތްކުރުން.\n13. ރާއްޖޭގައި މީހުން ޓްރެފިކްކުރުން ހުއްޓުވުމަށްޓަކައި ކުރަންޖެހޭ މަސައްކަތްތައް ރާވައި ހިންގުމުގެ އިދާރީ މަސައްކަތްކުރުން.\n14. އިންޓަރނޭޝަނަލް ލޭބަރ އޯގަނައިޒޭޝަންއާ ގުޅޭގޮތުން ކުރަންޖެހޭ މަސައްކަތްތައް ސުޕަވައިޒަރުގެ އިރުޝާދާއެކު ކުރުން.\n15. ރާއްޖޭގައި މީހުން ޓްރެފިކްކުރުން ހުއްޓުވުމަށްޓަކައި ކުރަންޖެހޭ މަސައްކަތް ރާވައި ހިންގުމާއި އަދި އިދާރީ މަސައްކަތްތައް ކުރުން.\n16. އިންޓަރނޭޝަނަލް ލޭބަރ އޯގަނައިޒޭޝަންއާ ގުޅޭގޮތުން ކުރަންޖެހޭ މަސައްކަތްތައް ކުރުން.\n17. ސެކްޝަން/ޑިވިޜަން/ޑިޕާޓްމަންޓްގެ އެހެންމުވައްޒަފުންނާއި ގުޅިގެން މަސައްކަތް ކުރުމާއި ޗުއްޓީގައި ނުވަތަ ސަލާމުގައި ތިބޭ މުވައްޒަފުންގެ މަސައްކަތްތައް ޙިއްސާކުރުމާއި މިނިސްޓްރީގެ ފަރާތުން ރާވާ ހިންގާ އެހެނިހެން ކަންކަމާއި ގުޅިގެން ކުރަންޖެހޭ ކަންކަމުގައި، ޙަވާލު ކުރެވޭ ކަންކަން ކޮށްދީ އެހީތެރިވުން.\nމަޤާމުގެ މަސައްކަތާއި ގުޅޭ ތައުލީމީ ރޮނގަކުން (ބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، ޕަބްލިކް އެޑްމިނިސްޓްރޭޝަން) ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން\nވަޒީފާއަށް އެދޭ ފޯމު މި ( މިނިސްޓްރީ އޮފް އިކޮނޮމިކް ޑިވެލޮޕްމެންޓް ) ކައުންޓަރުން ލިބެން ހުންނާނެވެ. އަދި މި އިދާރާގެ (www.trade.gov.mv) ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 ފެބްރުއަރީ 2019 ވާ އާދިއްތަދުވަހުގެ 12:00ގެ ކުރިން، މިނިސްޓްރީ އޮފް އިކޮނޮމިކް ޑިވެލޮޕްމެންޓް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް hr@trade.gov.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.


ވެހިކަލް ދުއްވަމުން ސިނގިރޭޓް ބޯ ނަމަ ފިޔަވަޅު އަޅަނީ – Haftha\nThu,2July, 2020, 10:38 am\nވެހިކަލް ދުއްވަމުން ސިނގިރޭޓް ބޯ ނަމަ ފިޔަވަޅު އަޅަނީ\nވެހިކަލް ދުއްވަމުން ދުންފަތުގެ އިސްތިއުމާލްކޮށް ފޯނު ބޭނުންކުރާ ނަމަ ފިޔަވަޅު އަޅާނެ ކަމަށް ފުލުހުން ބުނެފި އެވެ.\nފުލުހުން މިއަދު ކުރި ޓްވީޓެއްގައި ބުނީ، ވެހިކަލް ދުއްވަމުން ސިނގިރޭޓު ބޮއި އަދި ފޯނު ބޭނުން ކުރުން ފަދަ ގަވައިދާ ހިލާފު އަމަލުތައް މި ފަހަކަށް އައިސް އިތުރުވެފައިވާ ކަމަށާއި އެކަންކަން ހުއްޓުވުމަށް އެކަމަށް ހާއްސަ ކޮށްފައިވާ ޓްރެފިކް ފުލުހުން ހާއްސަ އޮޕަރޭޝަނެއް ފަށާފައިވާ ކަމަށެވެ. އަދި ގަވައިދާ ހިލާފުވާ ފަރާތްތަކާ މެދު ފިޔަވަޅު އަޅާނެ ކަމަށް ވެސް ފުލުހުން ވަނީ ބުނެފަ އެވެ.\nގަވާއިދުގަވާ ގޮތުން ވެހިކަލް ދުއްވަމުން ދުންފަތުގެ އިސްތިއުމާލު ކުރާ ނަމަ އަދި ފޯނު ބޭނުން ކުރާނަމަ 750 ރުފިޔާއިން ޖޫރިމަނާ ކުރެވޭނެ އެވެ.\nދުންފަތުގެ އިސްތިއުމާލް ކުރަމުން އަދި ފޯނު ބޭނުންކޮށްގެން ވެހިކަލް ދުއްވާ ފަރާތްތަކާ މެދު ފިޔަވަޅު އަޅާނެ ކަމުގެ އިންޒާރު ފުލުހުން ދީފައިވާއިރު ގަވާއިދާ ހިލާފަށް ވެހިކަލް ޕާކް ކުރުމުގެ ސަބަބުން ގިނަ އަދަދެއްގެ އުޅަނދުގައި ސިޓްކާ ވެސް އަންނަނީ ޖަހަމުންނެވެ.\nއެހެން ނަމަވެސް، ޕާކް ކުރާނެ ތަނެއް ނުދައްކައި ސްޓްކާ ނުޖަހާނެ ކަމަށް މިހާރުގެ ރައީސް އިބްރާހިމް މުހައްމަދު ސޯލިހު ވެރިކަމަށް އައުމަށް ކެމްޕެއިން ކުރެއްވިއިރު ވަނީ ވައުދުވެވަޑައިގެންފަ އެވެ. އެ ވައުދާއި ހިލާފް ވެފައިވާ ކަމަށް ބުނެ ރައިސުލްޖުމްހޫރިއްޔާގެ ކުރީގެ ސްޕެޝަލް އެންވޯއީ އަދި މިހާރު ކާށިދޫ ދާއިރާގެ މެންބަރު އަބްދުﷲ ޖާބިރު ވަނީ ޓްރާންސްޕޯޓް މިނިސްޓަރު އައިޝަތު ނަހުލާއާ ސުވާލު ކުރުމަށް މަޖިލީހަށް ހުށަހަޅާފަ އެވެ.


The Edition: Zuvaan team eh ge kaamiyaabu masahkaiy | Mihaaru\nދި އެޑިޝަންގެ ޕޭޖު، މީހަކު މޮބައިލް ފޯނުން ބަލަނީ.\n15 މެއި 2019 - 12:454comments\nއިނގިރޭސި ވަކި ނޫހެއް ނެރުއްވުމަކީ، ވާއިލް ޒާހިރު ހުސެއިން، ކުރިންސުރެ ކުރައްވަމުން ގެންދެވި އުއްމީދެކެވެ. ނަމަވެސް އެ އުއްމީދު ފުރިހަމަވީ މޭ 15، 2018 ގަ އެވެ. ހޮޓެލް ޖެންގައި އޮތް ހާއްސަ ހަފުލާއެއްގައި، ދި އެޑިޝަންގެ ފުރަތަމަ އަދަދު ނެރުނެވެ. އޭގެ ފަހުން މި ވޭތުވި އަހަރެއްހާ ދުވަހުގެ ތެރޭގައި އެޑިޝަން ވަނީ ކާމިޔާބުކަމާ އެކު ނޫސްވެރިކަމުގެ އެތައް އުފެއްދުމެއް، އިނގިރޭސި ބަހުން ގެނެސްދީފަ އެވެ.\nރާއްޖޭގެ ޓޫރިޒަމް މަޝްހޫރުވެފައި އޮތް ނިސްބަތަށް އެކަނި ބެއްޔަސް ރާއްޖެއާ ބެހޭ މައުލޫމާތު ބޭރު މީހުންނަށް ލިބޭނެ ފަސޭހަ ގޮތްތައް ނޫސްވެރިކަމުގެ ތެރެއިން ވެސް އަންނަން ޖެހެ އެވެ. ދި އެޑިޝަން އުފަންވީ އެ މަސްއޫލިއްޔަތާ އެކު އެވެ. އެޑިޝަންގެ ޓީމުން ގަބޫލުކުރަނީ މި ކުޑަ ދުވަސްކޮޅުގެ ތެރޭގައި ވެސް "ފުދޭ ވަރެއްގެ ކާމިޔާބު މަސައްކަތްތަކެއް ކުރެވިފައި" އޮތް ކަމަށެވެ.\n"މިދިއަ އަހަރެއްހާ ދުވަހު ފާހަގަކުރެވޭ ކަންތައްތަކެއް އެބަ ހުރި. އޭގެ ތެރެއިން އެއް ކަމަކީ އެޑިޝަންގެ މައިގަނޑު ނޫސްވެރިންނަކީ އަންހެންކުދިންނަށް ވުން،" އެޑިޝަން އާއި "މިހާރު"ގެ ވެސް ސީއީއޯ އަދި ފައުންޑާ ވާއިލް ވިދާޅުވި އެވެ.\n"ދެވަނަ ކަމަކަށް ފާހަގަކޮށްލަން މިދިއަ ދުވަސްތަކުގައި އިންޓާންގެ ގޮތުގައި އެތައް ކުދިންނެއް އެޑިޝަންގައި މަސައްކަތްކޮށް، ތަޖުރިބާ ހޯދި. އެއީ މީހުން ބިނާކުރަން އެޅުނު ފިޔަވަޅެއް، ނޫސްވެރިކަން ކުރިއެރުވުމުގެ އިތުރުން."\nޒުވާން ދިވެހި ކިއުންތެރިންތަކެއް!\n"މިހާރު"ގެ ބައެއްގެ ގޮތުގައި ހިމެނޭ އެޑިޝަންގެ ޒުވާން ނޫސްވެރިން މި ވޭތުވި އަހަރުގެ ތެރޭގައި ވަރަށް ބޮޑެތި ތަޖުރިބާތައް ވަނީކޮށްފަ އެވެ. އޭގެ ނަތީޖާއަކީ، ކުރިން ހީކުރި ގޮތާ ހިލާފަށް، އިނގިރޭސި ނޫހަކަށް ދިވެހި ޒުވާން ކިއުންތެރިންގެ ސަމާލުކަން ވެސް ލިބި، ކިއާ މީހުންގެ އަދަދު ގިނަވުމެވެ.\nއެޑިޝަންގެ އެޑިޓަރު ރާއީ މުނައްވަރު ވިދާޅުވި ގޮތުގައި އެއީ އެޑިޝަން ފެށި އިރު ލަފާކުރެއްވި ކަމެއް ނޫނެވެ. އޭނާ ހީކުރެއްވީ އެޑިޝަންގެ ސައިޓަށް ވަދެ، އޭގެ ލިއުންތައް އާންމުކޮށް ކިޔާނީ ބޭރު މީހުން ކަމަށެވެ. ނަމަވެސް ލިބެން ހުރި މައުލޫމާތުތަކުން އެނގެނީ 18 އަހަރާއި 25 އަހަރުގެ ދިވެހި ޒުވާނުން ވަރަށް ބޮޑަށް އެޑިޝަން ބޭނުންކުރާ ކަމެވެ.\n"އެޑިޝަންގެ ލިއުންތަކަށް ލައިކްކޮށް، ޝެއާކުރާ ރީޑަރުންގެ ތެރޭގައި ވަރަށް ގިނަ ދިވެހި ޒުވާނުން،" ރާއީ ވިދާޅުވި އެވެ.\nދި އެޑިޝަން ނެެރުމުގެ ހަފުލާގައި އޭގެ ފުރަތަމަ ޗާޕް އަދަދު ބަޔަކު ބަލަނީ --ފޮޓޯ: ނިޝާން އަލީ /މިހާރު\n"ކުރިން ހިއެއްނުކުރަން ދިވެހިން އެހާ ގިނައިން ބަލާނެއެކޭ. އެހެންނެއް ނޫން ވީކީ. ދިވެހިި ޒުވާން ރީޑަރުން ލިބުނީމާ އެއީ ވަރަށް ބޮޑު ހާސިލްވުމެއް ކަމަށް ދެކެނީ."\nއޭނާ ވިދާޅުވި ގޮތުގައި އެ ރީޑަރުންގެ ފަރާތުން އެ ކުދިންގެ ރައްޓެހި ބޭރު މީހުންނަށް ވެސް އެޑިޝަންގެ ލިއުންތައް ފެންނާނެ އެވެ. އެހެންކަމުން ދިވެހި ޒުވާން ކުދިންގެ ސަބަބުން އެޑިޝަންގެ ރީޑަޝިޕް ބޮޑުވެގެންދާނެ ކަމަށް އޭނާ އުއްމީދުކުރައްވަ އެވެ.\nޚާއްސަ ރިޕޯޓްތައް، ތަފާތު ގެނެސްދޭ\nއެޑިޝަންގެ މައިގަނޑު ހަބަރުތައް ނަގަނީ "މިހާރު"ންނެވެ. އެކަމަކު ސީދާ އިނގިރޭސި ތަރުޖަމާއަކަށް ވުރެ ބޮޑަށް ސަމާލުކަން ދެނީ އިތުރު މައުލޫމާތު ހިމަނައިގެން، ތަފާތުތަކަކާ އެކު ގެނެސްދޭށެވެ. އާންމު ހަބަރުގެ އިތުރުން އެޑިޝަންގެ ޓީމުން ވަރަށް ޚާއްސަ ރިޕޯޓްތައް ތައްޔާރުކުރެ އެވެ.\nރިޕޯޓާއި ތަފާތު ފީޗާ ހަދަން އެޑިޝަންގެ ލިއުންތެރިން، މިދިއަ އަހަރުގެ ތެރޭގައި ވަނީ، ރާއްޖޭގެ އެކި ސަރަހައްދުތަކަށް ދަތުރުތައް ކޮށްފަ އެވެ. އޭގެ އިތުރުން ބައެއް ރިސޯޓްތައް ވެސް ކަވަރުކޮށްފައިވެ އެވެ. އެ ދަތުރުތަކުން ކިއުންތެރިންނާ ހަމައަށް ވަރަށް ތަފާތު ލިއުންތައް ގެނެސްދިނެވެ. މިއީ ރާއްޖޭގައި ދުވަހު ނޫހެއްގެ ގޮތުގައި އަޕްޑޭޓްކުރާ އިނގިރޭސި އެހެން ނޫސްތަކާ ހިލާފު އެކަމަކު ކިއުންތެރިންނަށް ވަރަށް މުހިންމު ބައެކެވެ.\nރާއީ ވިދާޅުވި ގޮތުގައި ދަތުރުތައް ކޮށްގެން ލިއުމަކީ ވަރަށް ތަފާތު ތަޖުރިބާއެކެވެ. އޭރުން އެ ރަށެއްގެ ސަގާފަތާއި މީހުންގެ ދިރިއުޅުމުގެ ވައްޓަފާޅި އާއި ތާރީޚީ ކަންކަން ހަމަ ލޮލުން ފެނި، އޭގެ ތަޖުރިބާ ހުރި މީހުންގެ ވާހަކަތައް އަޑުއިވެ އެވެ. ރާއީއަށް އެކަން ސިފަކުރެއްވެނީ އެއީ ލިއުންތައް ފުރިހަމަކުރަން ލިބޭ ބާރެއްގެ ގޮތުގަ އެވެ.\n"ވަރަށް ޒުވާން ޓީމެއް އަޅުގަނޑުމެންގެ އޮތީ،" ރާއީ ވިދާޅުވި އެވެ.\n"އެ ކުދިންނަށް އެބަ ބޭނުންވޭ ކަންކަން ހިނގާ ގޮތް ރަނގަޅަށް އެނގެން. ތަންތަނަށް ދިޔައިމާ އެތަންތަނުން ހަބަރު ގެންނަ އިރު އަމިއްލައަށް އެބަ ނެގޭ އަސްލު ކަން އޮންނަ ގޮތް."\nމިހާތަނަށް ހެދި ރިޕޯޓްތަކުގައި ބައެއް ރަށްރަށުގެ ދުވަސްވީ ވާހަކަތަކާއި ބައެއް މީހުންގެ ތާރީޚީ ހަނދާންތަކާއި ސަގާފަތާއި އެ ރަށްރަށުގެ ހާލަތު ހިމެނެ އެވެ. އަމިއްލަ ލޮލުން ކަންކަން ދެކިގެން، އަމިއްލަ އިހުސާސްތަކާ އެކު ކުރިއަށް ދާން، އެޑިޝަންގެ ޓީމަށް ވަރަށް ފަސޭހަކަމަށް ރާއީ ގަބޫލުކުރައްވަ އެވެ.\nއެހެންކަމުން ކުރިއަށް އޮތް ތަނުގައި ވެސް ދަތުރުތަކުން ތަފާތު ވައްތަރުގެ ލިއުންތައް ގެނެސްދިނުމުގެ ޕްލޭން އެޑިޝަންގެ ޓީމުގައި އެބަ އޮތެވެ.\nޓޫރިޒަމް ދާއިރާއަށް ހާއްސަ ސަމާލުކަމެއް\nވާއިލް ގަބޫލުކުރައްވާ ގޮތުގައި ރާއްޖޭގެ ޓޫރިޒަމް ދާއިރާއަށް ވަރަށް ޚާއްސަ ސަމާލުކަމެއް ދޭން ޖެހެ އެވެ. އެގޮތުން އިނގިރޭސި ބަހުން ގިނަ ލިއުންތަކެއް ތައްޔާރުކުރުމުގެ ފުރުސަތު އޮތް ކަމަށް އޭނާ ވިދާޅުވި އެވެ.\nކުރިއަށް އޮތް ތަނުގައި ޓޫރިޒަމްގެ ކަވަރޭޖް ވަރުގަދަކުރަން އެޑިޝަންގެ ޕްލޭންގައިވެ އެވެ. އެގޮތުން ޓޫރިޒަމްގެ ބާނީންގެ ވާހަކަތަކާއި ތަފާތު ބަދަލުތައް ގެންނަ އިންވެސްޓަރުންގެ ވާހަކަތަކުގެ އިތުރުން އާންމު މުވައްޒަފުންނާ ބެހޭ ލިއުންތަކަށް ވެސް ސަމާލުކަން ދޭނެ ކަމަށް، ރާއީ ވިދާޅުވި އެވެ.\nރާއްޖޭގެ ޓޫރިޒަމް ދުނިޔޭގެ ފެންވަރުގައި ވެސް ގުނޭތީ، އެ އިންޑަސްޓްރީގެ ސައްހަ މައުލޫމާތު ހޯދަން ބޭރު މީހުން ވަރަށް ބޭނުންވެ އެވެ. އަދި އިންޑަސްޓްރީގައި ހުރި މައުލޫއުތައް އެޑިޝަނުން ގެނެސްދިނުމުން އޭގެ ފައިދާ ވިޔަފާރިވެރިންނާއި ރާއްޖެ އަންނަން ބޭނުން ޓޫރިސްޓުންނަށް ވެސް ބޮޑުވާނެ ކަމަށް، ވާއިލް ދެކެވަޑައިގަންނަވަ އެވެ.\n"މި ދައްކަނީ ވަރަށް ބޮޑު އިންޑަސްޓްރީއެއްގެ ވާހަކަ. އެ އިންޑަސްޓްރީގައި ހިނގާ ކަންކަން އެނގުމަކީ އިތުރު ކުރިއެރުމަކަށް ވާނެ،" ވާއިލް ވިދާޅުވި އެވެ.\n"އެޑިޝަނުން އަބަދުވެސް ސަމާލުކަން ދޭނަން ޓޫރިޒަމް ދާއިރާގެ ކަވަރޭޖަށް."\nފުރަތަމަ އަހަރަކީ ކުރިއަށް ދާން ފުރުސަތެއް\nރާއީ ވިދާޅުވި ގޮތުގައި އެއް އަހަރު ދުވަހަކީ ކަމެއް ފަށައިގަނެ، އެކަމެއްގެ ތެރެއަށް މުވައްޒަފުން ވައްދަން ލިބުނު ފުރުސަތެކެވެ.\n"އާ ކުދިންތަކެއް މި ތިބީ، އަދި އެހާ ޔަންގު. އެހެންވީމާ ކަންކަން ދަސްކޮށްދޭށާއި ކަވަރުކުރެވޭނެ ކަންކަން ދެނެގަންނާނެ ގޮތް ހޯދަން ބައްދަލުވުންތައް ބޭއްވިން،" ރާއީ ވިދާޅުވި އެވެ.\n"ދެން މިދިއަ އަހަރުގެ ތެރޭގައި ލިބުނު ތަޖުރިބާގެ ބޭނުންހިފައިގެން ކުރެވޭނެ ކަންކަން ހުންނާނެ. މިސާލަކަށް ބޭނުންވޭ އެނަލައިޓިކަލް ރިޕޯޓްތައް ލިޔަން. އެކަންކަމަށް ފޯކަސްކޮށްގެން ހަތަރު ވަރަކަށް ވޯކްޝޮޕް ބޭއްވިއްޖެ."\nއެޑިޝަންގެ ފުރަތަމަ އަހަރާ އެކު ފެންނަނީ ކޮންމެ ދުވަހަކު ވެސް ރަނގަޅު ފެންވަރުގެ ލިއުންތަކެއް ގެނެސްދޭން މަސައްކަތްކުރާ ޒުވާން ނޫސްވެރިންތަކެއް އުފެދެމުން އަންނަ ތަނެވެ. އެޑިޝަންގެ މަގުބޫލުކަން ބޮޑުވަމުން އަންނަނީ އުފެއްދުންތަކުގައި ވެސް ތަފާތުތަކެއް ހުރުމުންނެވެ. ސްޕޮންސަރުންގެ އިތުބާރު ލިބި، އެ ފަރާތްތަކުގެ އެހީތެރިކަން އަންނަނީ ވެސް އުފެއްދުންތަކާ މެދު އޮތް ޔަގީންކަމެއްގެ ސަބަބުންނެވެ.\n"ހިތްހަމަޖެހޭ ކުރެވުނު މަސައްކަތްތަކާ މެދު،" ރާއީ ވިދާޅުވި އެވެ.\nއެކަމަކު އެހިސާބުން އެޑިޝަންގެ ޓީމު ނިންމައެއް ނުލާނެ އެވެ.\n"އަދިވެސް ރަނގަޅު ކުރަން ޖެހޭ ކަންކަން އެބަހުރި. އުއްމީދުކުރަނީ މީޑިއާގެ އާއިލާގެ ތެރެއިން ބޮޑު ކުރިއެރުމެއް އެޑިޝަނަށް ލިބުން،" ރާއީ ވިދާޅުވި އެވެ.\nއިތުރު ލިޔުންތައް ނޫސްވެރިކަން މިހާރު